ކުދިންނަށް ނަންކިޔުމުގައި ތަބާވާންޖެހޭ ބައެއް ކަންކަން\n4 ސެޕްޓެންބަރު 2021 - 10:43 2\nއަލްއުސްތާޒް ޢަބްދުލްމުޢީދު ޙަސަން\nއަންހެނަކު ކުދިން ގޮވައިގެން ހިނގާފައިދަނީ: ދަރިންނަށް ނަން ކިޔުމަކީ ބެލެންވެރިން ވަރަށް ބޮޑަށް ސަމާލުވާކަމެއް. --ފޮޓޯ: ހުސެއިން ވަހީދު/ އަދަދު\nކުއްޖާއަކީ ކާކުކަން ތަޢާރުފުކޮށްދޭ އާރުކާޓީއަކީ އޭނާގެ ނަމެވެ. އެހެންކަމުން އެއީ އޭނާގެ އިންސާނީ ކަރާމަތާ އެކަށޭނަ އެއްޗެއް ކަމުގައި ވާންޖެހެ އެވެ. އަންހެން ކުދިންނަށާއި ފިރިހެން ކުދިންނަށް ނަން ކިޔުމަކީ ވާޖިބުވެގެންވާ ކަމެއް ކަމަށް ޢިލްމުވެރިން އިއްތިފާޤުވެވަޑައިގެންފައި ވެ އެވެ. ކުއްޖަކު އުފަންވުމުން އޭނާއަށް ދެވޭ އެންމެ މުހިންމު އެކައްޗަކީ އޭނާގެ ނަމެވެ. އޭނާގެ ނަމަކީ އޭނާގެ ޝަޚުޞިއްޔަތާ ގުޅިފައިވާ އެއްޗެކެވެ. އެހެންކަމުން، އިސްލާމްދީނުގައިވަނީ ކުދިންނަށް ނަން ކިޔުމާބެހޭ ހަމަތަކެއް ބަޔާންކުރައްވާފަ އެވެ.\nނަބަވީ ސުންނަތުން އެނގޭ ގޮތުގައި، ކުދިންނަށް ނަން ކިޔުން ސުންނަތްވެގެންވާ ތިން ދުވަހެއް ވެ އެވެ. އެއީ އޭނާ އުފަންވާ ދުވަހާއި، އޭނާގެ ޢުމުރުގެ ފުރަތަމަ ތިން ދުވަހުގެ ތެރެއިން ދުވަހަކާއި، އޭނާގެ ޢުމުރުން ހަތްވަނަ ދުވަހެވެ. ކުއްޖާއަށް ނަން ކިޔުމުގެ ކުރިން މި ތިން ދުވަސް ފާއިތުވެއްޖެނަމަ، އެހެން ދުވަހެއްގައި އެކަން ކުރެވިދާނެ އެވެ.\nކުއްޖާގެ މަންމައާއި ބައްޕައާ ދެމީހުން މަޝްވަރާކޮށްގެން އޭނާއަށް ނަމެއް ކިޔުމަކީ އެންމެ މަޞްލަޙަތުހުރި ގޮތެވެ. މި ގޮތާ ޚިލާފުވެ، ކުއްޖާއަށް ނަން ކިޔުމުން ކުއްޖާގެ ބައްޕަ މަޙްރޫމުކުރުމަކީ، އިސްލާމީ ނަޒަރުން ބަލާއިރު ކުއްޖާގެ މަންމައަށް ކުރެވޭނެ ކަމެއް ނޫނެވެ. އެހެނީ އިސްލާމްދީނުގައި ކުއްޖާއަށް ނަން ކިޔުމުގެ ޙައްޤު ދެއްވާފައިވަނީ ކުއްޖާގެ ބައްޕައަށެވެ. އެންމެ ރަނގަޅު ގޮތަކީ، ކުއްޖާގެ މަންމައާއި ބައްޕައާ ދެމީހުންގެ ދެމެދުގައި މަޝްވަރާކުރެވިގެން ކުއްޖާގެ ބައްޕަ ކުއްޖާއަށް ނަންކިޔުމެވެ.\nކުއްޖާ ނިސްބަތްކުރާނީ ކާކަށް؟\nއިސްލާމްދީނުގައި ކުއްޖާ ނިސްބަތްކުރުން ޙައްޤުވެގެންވަނީ ކުއްޖާގެ ބައްޕައަށެވެ. މީގެ މާނައަކީ، ކުއްޖާގެ ނަމުގެ ފަހަތަށް ގެނެވޭނީ ކުއްޖާގެ ބައްޕަގެ ނަމެވެ. ކުއްޖާގެ މަންމަގެ ނަމެއް ނޫނެވެ. މިކަން، އަލްއަޙްޒާބު ސޫރަތުގެ5ވަނަ އާޔަތުން އެނގެ އެވެ. ނަބަވީ ސުންނަތުން އެނގޭ ގޮތުގައި، ޤިޔާމަތްދުވަހު މީސްތަކުންނަށް ގޮވައިލެއްވޭނީ ވެސް އެމީހުންގެ ނަމުންނާއި އެމީހުންގެ ބައްޕައިންގެ ނަމުންނެވެ.\nމުސްލިމު ކުއްޖަކަށް ކިޔުމަށްޓަކައި އިޚުތިޔާކުރަންވާނީ، އިސްލާމީ ޝަރުޢުގައި ހުއްދަވެގެންވާ ނަމެކެވެ. އެއީ ދުލުން ކިޔަން ފަސޭހަ އަދި މާނަ ރީތި ނަމެއް ކަމުގައި ވާންވާނެ އެވެ. އެއީ މުސްލިމުންގެ ގާތުގައި މަޤުބޫލު އަދި ރަނގަޅު ނަމެއް ކަމުގައި ވެސް ވާންވާނެ އެވެ. އިސްލާމީ ސަގާފަތުގައި މުސްލިމުން އިސްކަންދީފައިވަނީ ޢަރަބި ބަހުގެ ނަންނަމުން ކުދިންނަށް ނަންކިޔުމަށެވެ. ކީރިތި ޤުރްއާނާއި ނަބަވީ ސުންނަތުގެ އަލީގައި ޢިލްމުވެރިން ފާހަގަކުރައްވާފައިވާ ނަންތަކެއް ވެ އެވެ. ތިރީގައި މިވަނީ އޭގެ ބައެއް ތަފުޞީލެވެ.\nޢަބްދުﷲ އާއި ޢަބްދުއްރަޙްމާނުގެ ނަމުން ނަންކިޔުން: މި ދެ ނަމަށް އިސްކަންދެވިފައިވަނީ، އަލްޖިންނި ސޫރަތުގެ 19 ވަނަ އާޔަތާއި އަލްފުރްޤާނު ސޫރަތުގެ 63 ވަނަ އާޔަތާއި އަލްއިސްރާއު ސޫރަތުގެ 110 ވަނަ އާޔަތުގެ އަލީގަ އެވެ.\nތަޢުބީދުގެ ނަމުން ނަން ކިޔުން: މި ގޮތަށް ނަން ކިޔުމުގެ މިސާލަކީ، ޢަބްދުލްޢަޒީޒު ނުވަތަ ޢަބްދުލްމަލިކު ފަދަ ނަންނަމުން ނަންކިޔުމެވެ. މި ގޮތަށް ނަންކިޔާއިރު ނަން އެކުލެވިގެންވާނީ ޢަބްދުއާއި މާތް ﷲ ގެ އިސްމުފުޅަކުންނެވެ.\nރަސޫލުބޭކަލުންނާއި ނަބީބޭކަލުންގެ ނަންފުޅުތަކުން ނަންކިޔުން: އެ ބޭކަލުންނަކީ އިންސާނުންގެ ތެރެއިން އެންމެ މާތް ބޭކަލުންނެވެ. އެ ބޭކަލުންނަކީ އެންމެ އަޚުލާޤު ރަނގަޅު އަދި އެންމެ ހެޔޮ ޢަމަލުތައް ކުރެއްވި ބޭކަލުންނެވެ. އެ ބޭކަލުންގެ ނަންފުޅުތަކުން ކުދިންނަށް ނަން ކިޔުމަކީ، އެ ބޭކަލުންގެ ސިފަފުޅުތަކާއި ޢަމަލުފުޅުތައް ހަނދާންވެ، އެއާ އެއްގޮތަށް ކުދިންގެ އުޅުމާއި ގުޅުން ބައްޓަންވެގެންދާނެ ކަމެކެވެ. އެ ބޭކަލުންގެ ނަންފުޅުތަކުން ކުދިންނަށް ނަން ކިޔުމަކީ ހުއްދަ ކަމެއް ކަމަށް ޢިލްމުވެރިން ވިދާޅުވެފައި ވެ އެވެ. މިއާ ޚިލާފަށް ބަސްފުޅެއް ވިދާޅުވީ ޢުމަރުގެފާނެވެ. އެކަލޭގެފާނުގެ ޒަމާނުގައި ނަބީބޭކަލުންގެ ނަންފުޅުން ކުދިންނަށް ނަންކިޔުމަކީ އެކަލޭގެފާނު މަނާކުރައްވާފައިވާ ކަމެކެވެ. އިބްނު ޙަޖަރު ވިދާޅުވެފައިވަނީ، ފަހުން އެކަލޭގެފާނު އެކަން މަނާކުރެއްވުން ދޫކޮށްލެއްވި ކަމަށެވެ. ނަބީބޭކަލުންގެ ނަންފުޅުތަކުގެ ތެރެއިން އެންމެ މާތް އަދި އެންމެ މޮޅުއިތުރު ނަންފުޅަކީ، ރަސޫލު ﷲ ޞައްލަ ﷲ ޢަލައިހި ވަސައްލަމަގެ މާތް ނަންފުޅު ކަމުގައިވާ "މުޙައްމަދު" އެވެ.\nމުސްލިމުންގެ ތެރެއިން ޞާލިޙު ބޭކަލުންގެ ނަންފުޅުތަކުން ނަންކިޔުން: ޞާލިޙު ބޭކަލުންގެ ނަންފުޅުތަކުން ކުދިންނަށް ނަންކިޔުމަކީ، އަޞްޙާބުބޭކަލުން ކުރައްވާފައިވާ ކަމެކެވެ. މިފަދަ ކަންކަމުގައި އެ ބޭކަލުންނާ އިޤުތިދާވުމަކީ މުސްލިމުންގެ މައްޗަށް އޮތް ކަމެކެވެ. މާތް ޞަޙާބީ އައްޒުބައިރު ބްނުލް ޢައްވާމު ވަނީ، ބަދުރު ހަނގުރާމައިގައި ޝަހީދުވެވަޑައިގެންނެވި ބައެއް ބޭކަލުންގެ ނަންފުޅުތަކުން އެކަލޭގެފާނުގެ ބޭފުޅުންނަށް ނަންދެއްވާފަ އެވެ.\nއިސްލާމްދީނުގެ ޝަރުޢީ ނައްޞުތަކުން އެނގޭ ގޮތުގައި، ކުދިންނަށް ނަންކިޔުމުގެ މައިގަނޑު ދެ ޝަރުޠެއް ވެ އެވެ. އެ ދެ ޝަރުޠު ފުރިހަމަވުމުން ނޫނީ، ޝަރުޢީ ނަމެއް ކަމުގައި ނުވާނެ އެވެ.\nފުރަތަމަ ޝަރުޠަކީ، ޢަރަބި ބަހުގެ ނަމެއް ކަމުގައި ވުމެވެ. މީގެ މާނައަކީ، ބިދޭސީ ނަންތަކާއި އެކި ގޮތްގޮތަށް އުފެއްދޭ ނަންތަކާއި ޣައިރުދީނުގެ ނަންތަކަކީ ޝަރުޢީ ނަންތަކުގެ ތެރޭގައި ހިމެނޭ އެއްޗެއް ނޫނެވެ.\nދެވަނަ ޝަރުޠަކީ، ކިޔަން ފަސޭހަ އަދި މާނަ ރީތި ނަމެއް ކަމުގައި ވުމެވެ. މީގެ މާނައަކީ، ލަފުޒުގެ ގޮތުން ނުވަތަ މާނައިގެ ގޮތުން ނުވަތަ ލަފުޒުގެ ގޮތުންނާއި މާނައިގެ ގޮތުން ޙަރާމް ނަންތަކާއި މަކްރޫހަ ނަންތަކަކީ ޝަރުޢީ ނަންތަކުގެ ތެރޭގައި ހިމެނޭ އެއްޗެއް ނޫނެވެ.\nނަންކިޔުމުގެ އަދަބުތަކުގެ ތެރޭގައި ލޯބިވެތި ނަން އިޚުތިޔާރުކުރުން ހިމެނެ އެވެ. އަދި އަކުރުތައް މަދު ނަމަށާއި ކިޔަން ފަސޭހަ ނަމަށާއި އަޑުއިވޭއިރު ފަސޭހައިން ދޭހަވާ ނަމަށް އިސްކަންދިނުން ވެސް ހިމެނެ އެވެ.\nއިސްލާމީ ޝަރުޢުގެ ނަޒަރުން ބަލާއިރު، ކުދިންނަށް ކިޔުން ޙަރާމް ނަންތަކެއް ވެ އެވެ. އެއީ:\nމާތް ﷲ ފިޔަވައި އަޅުކަންކުރެވޭ އެހެން އެއްޗަކަށް ކިޔާ ނަން.\nމާތް ﷲ ފިޔަވައި އެހެން ފަރާތެއްގެ އަޅެއްކަމުގެ މާނަ އެކުލެވޭ ނަން.\nމާތް ﷲ ގެ އިސްމުފުޅުތަކުގެ ތެރޭގައި ހިމެނޭ އިސްމުފުޅެއް.\nޣައިރު މުސްލިމުންގެ ދަރިންނަށް ކިޔާ ނަން.\nޣައިރު މުސްލިމުން އަޅުކަންކުރާ ބުދަށް ކިޔާ ނަން.\nނުބައި މާނައާއި ދޮގު މާނަ އެކުލެވޭ ނަމާއި ޝައިޠާނުންނަށް ކިޔާ ނަން.\nމަކްރޫހަ ނަންނަމުގެ އެތައް ބާވަތެއް ވެ އެވެ. އޭގެތެރޭގައި:\nލަފުޒުގެ ގޮތުންނާއި މާނައިގެ ގޮތުން އެ ނަންނަމަށް ނަފުރަތުކުރެވޭ ނަން.\nމީހަކަށް ކިޔާ ނަމެއްގެ ގޮތުގައި އެ ނަމެއް އަޑުއިވުމުން ނުރުހުމާއި މަލާމާތް ރައްދުވެދާނެ ފަދަ ނަން.\nޝަހުވާނީ އެދުންވެރިކަމާއި ބެރެކިބަހުގެ ނަން.\nފާސިޤުންނާއި ނުބައި ކަންތައް ކުރާ މީހުންނަށް ކިޔާ ނަން.\nއުރެދުމާއި ފާފައިގެ މާނަ އެކުލެވޭ ނަން.\nފިރުޢައުނާއި ކިސްރާއާއި ޤާރޫނާއި ހާމާނު ފަދަ ނުބައި މީސްމީހުންނަށް ކިޔާފައިވާ ނަން.\nނޭދެވޭ ކަންކަމުގެ މާނަ އެކުލެވޭ ނަން.\nމަލާމާތްކުރެވޭ ސިފަތަކުން މަޝްހޫރުވެފައިވާ ޖަނަވާރުގެ ނަން.\nއިސްލާމްދީނަށް ތައުހީނުކުރުމުގެ މާނަ އެކުލެވޭ ނަން.\nބަރަކާތް ޙާޞިލުކުރުމުގެ ނިޔަތުގައި އިތުރުކުރާ ނަމަކާއެކު ކިޔާ މުރައްކަބު ނަން.\nމަލާއިކަތްބޭކަލުންގެ ނަންފުޅުތަކުން ކިޔޭ ނަން.\nބައެއް ޢިލްމުވެރިންގެ ނަޒަރުގައި ކީރިތި ޤުރްއާނުގެ ސޫރަތްތަކުގެ ނަމުން ކިޔޭ ނަން.\nއިސްލާމީ ޝަރުޢުގައި ހުއްދަނޫން ނަމަކުން މުސްލިމު ކުއްޖަކަށް ނަން ކިޔާފައިވާކަން އެނގިއްޖެނަމަ، އެ ކުއްޖާގެ ބެލެނިވެރިންގެ މައްޗަށް އޮތީ ހުއްދަ ނަމަކަށް އޭނާގެ ނަން ބަދަލުކުރުމެވެ. ރަސޫލު ﷲ ޞައްލަ ﷲ ޢަލައިހި ވަސައްލަމަ ވަނީ، މީހުންނަށް ކިޔާފައިވާ ޝިރުކުގެ ނަންނަން، އިސްލާމީ ނަންނަމަށް ބަދަލުކުރައްވާފަ އެވެ. އަދި ކުފުރުގެ ނަންނަން، އީމާންކަމުގެ ނަންނަމަށް ބަދަލުކުރައްވާފަ އެވެ. ޢާއިޝަތުގެފާނު ވިދާޅުވެފައިވާ ބަސްފުޅެއްގެ މާނައިގައި ވެ އެވެ. "ރަސޫލު ﷲ ޞައްލަ ﷲ ޢަލައިހި ވަސައްލަމަ، ހުތުރު ނަން، ރީތި ނަމަށް ބަދަލުކުރެއްވި އެވެ."\nމި ބަޔާންކުރެވުނީ ކުދިންނަށް ނަން ކިޔުމުގައި މުސްލިމުން ތަބާވާންޖެހޭ ބައެއް ކަންކަމެވެ. އިސްލާމީ ރީތި ނަންނަމުން ކުދިންނަށް ނަންކިޔުމުގެ ހެޔޮ ތައުފީޤު، މާތް ﷲ، މުސްލިމުންނަށް ދެއްވާށި އެވެ! އާމީން.


ހައިލަމް ހިންގީ އިންސާނީ ކަރާމާތަށް އަރައިގަތުމުގެ އަމަލެއް - DhiDaily\nހައިލަމް ހިންގީ އިންސާނީ ކަރާމާތަށް އަރައިގަތުމުގެ އަމަލެއް\nރައީސް އިބްރާހިމް މުހައްމަދު ސޯލިހް އާއި ކުރީގެ ރައީސް މުހައްމަދު ނަޝީދުގެ ކަރުގައި ޗޭނެއް ޖަހާފައިވާތަން ފެންނަ ކުރެހުމެއް ކްރިމިނަލް ކޯޓުގެ ގާޒީ އަހުމަދު ހައިލަމް ހިއްސާ ކުރެއްވުމަކީ އިންސާނީ ކަރާމާތް ގެއްލޭފަދަ އަމަލެއް ކަމަށް މަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީން ބުނެފިއެވެ.\nހައިލަމް މި ފޮޓޯ ހިއްސާކުރެއްވީ ކްރިމިނަލް ކޯޓުގެ ވައިބަ ގްރޫޕަކަށް ފޮނުވި މެސެޖެއްގައެވެ. ހައިލަމް ވަނީ އެ ފޮޓޯ ޕޯސްޓު ކުރެވުނީ ބަލަންޖެހޭ ވަރަށް ނުބަލާ ކަމަށާއި އެކަމަށްޓަކާ މައާފަށް އެދޭ ކަމަށް ވިދާޅުވެފައެވެ. އެ ފޮޓޯއާ ގުޅިގެން ޖުޑީޝަލް ސާވިސް ކޮމިޝަން (ޖޭއެސްސީ) އިން ވަނީ ހައިލަމް ސަސްޕެންޑް ވެސް ކޮށްފައެވެ.\nމަޖިލީހުގެ ހިއުމަން ރައިޓްސް އެންޑް ޖެންޑަރ ކޮމިޓީން މިރޭ ނެރުނު ބަޔާނެއްގައި ބުނީ ހައިލަމް ހިއްސާ ކުރެއްވި ފޮޓޯއިން އިންސާނީ ކަރާމާތައް އުނިކަން އަންނަ ކަމަށާއި ލާއިންސާނީ އަނިޔާވެރި އަމަލުތަކަށް ވެސް އެކަމުން ހިތްވަރު ލިބޭކަމަށެވެ.\nއަދި ހައިލަމްގެ މި އަމަލީ އދ. ގެ އަނިޔާ ހުއްޓުވުމާއި ބެހޭ ކޮންވެންޝަނުގެ އުސޫލުތަކާއިވެސް ހިލާފުކަމެއް ކަމަށާއި މީގެ އިތުރުން ރާއްޖޭގެ އެންޓި ޓޯޗަރ ޤާނޫނާއި ވެސް ހައިލަމްގެ މިއަމަލު ހިލާފުވާ ކަމަށްވެސް ކޮމިޓީގެ ބަޔާނުގައިވެއެވެ.\nހައިލަމް ސަސްޕެންޑްކޮށްފައިވާއިރު އޭނާ އަކީ ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑަރިންގެ ދައުވާގެ މައްސަލަ ބައްލަވާ ފަނޑިޔާރު ވެސް މެއެވެ. ހައިލަމް ސަސްޕެންޑް ކުރީ އެ މައްސަލައިގެ ހުކުމް އިއްވުމުގެ އަޑުއެހުން އޮތް ދުވަހުއެވެ.


Blackberry in Twitter ah dhauvaakoffi | Mihaaru\nބްލެކްބެރީން ވަނީ ޓްވިޓާ އަށް ދައުވާކޮށްފައި.\nބްލެކްބެރީން ޓްވިޓާ އަށް ދައުވާކޮށްފި\nއުސޫލުތަކާ ހިލާފަށް ޓްވިޓާ އިން، ކެނެޑާގެ ބްލެކްބެރީ ކުންފުނީގެ މެސެޖިން އެޕްލިކޭޝަންގެ ޓެކްނޮލޮޖީތައް ބޭނުންކުރާ ކަމަށް ބުނެ އެ ކުންފުނިން ޓްވިޓާ އަށް ދައުވާކޮށްފި އެވެ.\nލޮސް އެންޖެލިސްގެ ޑިސްޓްރިކްޓް ކޯޓަށް ބުދަ ދުވަހު ބްލެކްބެރީން ހުށަހެޅި މައްސަލާގައި ބުނެފައި ވަނީ ކަސްޓަމަރުންނަށް ވެސް އޮޅުވައިލުމުގެ ތެރެއިން ޓްވިޓާ އިން އެ ކުންފުނީގެ ހަ ޓެކްނޮލޮޖީއެއް މިހާތަނަށް ބޭނުންކޮށްފައިވާ ކަމަށެވެ. އޭގެ ތެރޭގައި މެސެޖިން ތުރެޑާއި ނޮޓިފިކޭޝަން ފީޗާތަކާއި އިޝްތިހާރު ކުރަން ބޭނުންކުރާ އުކުޅުތައް ވެސް ހިމެނޭ ކަމަށް ބްލެކްބެރީން ބުންޏެވެ.\n"ޓްވިޓާ އިން ވަނީ އަހަރެމެންގެ ހައްގުތަކަށް އަރައި ގަނެ، އޭގެ ތެރެއިން ކާމިޔާބީތަކެއް ވެސް ހޯދާފައި،" ދައުވާގައި ބްލެކްބެރީން ބުންޏެވެ. "އަދި މިކަމުގެ ސަބަބުން އަހަރެމެންނަށް ވަނީ ފޫނުބެއްދޭ ވަރުގެ ގެއްލުންތަކަކާ ވެސް ކުރިމަތިލާން ޖެހިފައި."\nޓްވިޓާގެ ސީއީއޯ ޖެކް ޑޯޒީ.\nބްލެކްބެރީން ޓްވިޓާ އަށް ދައުވާކުރި ނަމަވެސް މި މައްސަލައާ ގުޅިގެން ޓްވިޓާ އިން މިހާތަނަށް ރަސްމީކޮށް އެއްވެސް ވާހަކައެއް ނުދައްކަ އެވެ. އަދި މީޑިއާތަކުން ސުވާލު ކުރުމުން އެ ކުންފުނީގެ ތަރުޖަމާން ވަނީ ވާހަކަ ދައްކަން ދެކޮޅު ހަދައިފަ އެވެ.\nމިދިޔަ އަހަރު ބްލެކްބެރީން ވަނީ ހަމަ މިކަހަލަ މައްސަލައެއްގައި ފޭސްބުކާއި ސްނެޕަށް ވެސް ދައުވާކޮށްފަ އެވެ.\nދެހާސް ސޯޅަ ވަނަ އަހަރުން ފެށިގެން ބްލެކްބެރީން ސްމާޓްފޯނުގެ ވިޔަފާރި ހުއްޓައިލުމަށް ފަހު، ކުންފުނި މިހާރު އަމާޒު މިހާރު ހުރީ ސޮފްޓްވެއާ އާއި މޮބައިލް ޑިވައިސްތައް މެނޭޖް ކުރުން އަދި ސެލްފް-ޑްރައިވިން ކާރުގެ ވިޔަފާރި ކަހަލަ ދާއިރާތަކަށެވެ.\nއިތުރު ލިޔުންތައް ބްލެކްބެރީ ކެނެޑާ ލޮސް އެންޖެލިސް ޓްވިޓާ ސްމާޓް ސޮފްޓްވެއާ ސޯޝަލް މީޑިއާ އެމެރިކާ


ސިފައިންނަކީ މިއަދު ޕްރޮފެޝަނަލް ފޯސްއެއް ކަމަށް ރައްޔިތުން ބަލައިގެންފި: މިނިސްޓަރު – Haftha\nFri, 29 May, 2020, 6:14 pm\nސިފައިންގެ ދުވަހުގެ ރަސްމީ ޖަލްސާގައި ޑިފެންސް މިނިސްޓަރު މާރިޔާ އަހުމަދު ދީދީ --- ފޮޓޯ/ އެމްއެންޑީއެފް\nސިފައިންނަކީ މިއަދު ޕްރޮފެޝަނަލް ފޯސްއެއް ކަމަށް ރައްޔިތުން ބަލައިގެންފި: މިނިސްޓަރު\nދިވެހި ސިފައިންނަކީ ސިޔާސީ ކަންކަމުން ދުރުގައި ތިބި ޕްރޮފެޝަނަލް ފޯސްއެއް ކަމަށް ދިވެހި ރައްޔިތުން މިއަދު ބަލައިގެންފައިވާ ކަމަށް ޑިފެންސް މިނިސްޓަރު މާރިޔާ އަހުމަދު ދީދީ ވިދާޅުވެއްޖެއެވެ.\nގިރިފުށި ޓްރޭނިން ސެންޓަރުގައި މިއަދު ހަވީރު ބޭއްވި ސިފައިންގެ 65 ވަނަ އަސާސީ ތަމްރީނު ކޯހުގެ ދަސްވެނިވުމުގެ ރަސްމިއްޔާތުގައި ވާހަކަ ދައްކަވަމުން މިނިސްޓަރު ވިދާޅުވީ، ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގެން، ސިފައިންގެ ވައުޖަކީ ފައިޓިން ފިޓް ފޯސްއަކަށް ހައްދަވައި، ވެލްފެއާގެ ކަންކަން ރަނގަޅު ކޮށްދިނުމަށް ގިނަ މަސައްކަތްތަކެއް ކުރައްވާނެ ކަމަށް ވިދާޅުވެފައިވާ ކަމަށެވެ.\nއެގޮތުން ސިފައިންގެ ޕްރޮފެޝަނަލް ކޭޕަބިލިޓީ ރަނގަޅު ކުރުމަށް ގިނަ މަސައްކަތްތަކެއް ކުރައްވަމުން ގެންދަވާކަން ފާހަގަކުރައްވާ މިނިސްޓަރު ވިދާޅުވީ، ރައީސް އެގޮތަށް ވިދާޅުވި ނަމަވެސް ސިފައިންގެ ލީޑާޝިޕުން އެކަންކަމަށް އެއްބާރުލުން ނުދެއްވާނަމަ އެކަންކަން ތަންފީޒެއް ނުކުރެވޭނެ ކަމަށެވެ.\nއެކަމަނާ ވިދާޅުވީ، ރައީސުލްޖުމްހޫރިއްޔާ އަދި ސިފައިންގެ އެންމެ މަތީ ވެރިޔާ ސިޔާސަތެއް އިއުލާން ކުރުމުން އެއީ ސިފައިންގެ ގައުމީ ވާޖިބުކަމަށް ދެކިގެން ސިފައިންގެ ލީޑާޝިޕާއި ހުރިހާ ރޭންކެއްގެ ބޭފުޅުން ދެއްވި އެއްބާރުލުމުގެ ތެރެއިން މިއަދު ސިފައިންނަކީ ސިޔާސީ ކަންކަމުން ދުރުގައި ތިބި ޕްރޮފެޝަނަލް ފޯސްއެއް ކަމަށް ދިވެހި ރައްޔިތުން ބަލައިގެންފައިވާ ކަމަށެވެ.\n“މިއަދު މި ފެންނަނީ ރައްޔިތުން ސިފައިންނަކީ ޕްރޮފެޝަނަލް ފޯސް އެއް ކަމަށް. ސިޔާސީ ކަންކަމުން ދުރުގައި ތިބި ބައެއް ކަމުގައި ތިޔަބޭފުޅުން ތިކޮށްދެއްވާ ހިދުމަތްތައް ހެޔޮ ހިތުން ބަލައިގަންނަތަން،” ސިފައިންނަށް ޝުކުރު އަދާކުރައްވާ މިނިސްޓަރު މާރިޔާ ވިދާޅުވިއެވެ.\nމިނިސްޓަރު އިތުރަށް ވިދާޅުވީ، ސިފައިންގެ އެންމެ މީހަކުކުރާ ކޮންމެ ކަމެއް މުޅި ސިފައިންގެ އާއިލާއަށް ނިސްބަތް ވެގެންދާނެ ކަމަށެވެ. އެހެންކަމުން ސިފައިންގެ މުވައްސަސާއާ ގުޅުނު ސިފައިންގެ އަމަލުތައް ބަހައްޓާނީ ވެސް ސިފައިންގެ އަގު ހިފެހެއްޓޭނެ ގޮތައް ކަމުގެ ޔަގީންކަން އެބަ އޮތް ކަމަށް ވިދާޅުވިއެވެ.\nމި ރަސްމިއްޔާތުގައި ސިފައިންގެ ހިދުމަތް ދިވެހި ދައުލަތުން ޝުކުރުވެރިކަމާއެކު ބަލައިގަންނަކަން ފާހަގަކުރައްވާ މިނިސްޓަރު ވަނީ، މިގައުމަށް ފުރާނަ އާއި ހަށިގަނޑުން ޤުރުބާންވާން އެބޭފުޅުންގެ ދަރިން ހަދިޔާކޮށްދެއްވި މައިންބަފައިންނާއި އާއިލާގެ މެންބަރުންނަށް ވެސް ޝުކުރު ދަންނަވައިފައެވެ.


ކޯވިޑް ބޫސްޓަރ ޑޯޒް ޖެހުމަށް ރައީސް އިލްތިމާސްކުރައްވައިފި ކޯވިޑް ބޫސްޓަރ ޑޯޒް ޖެހުމަށް ރައީސް އިލްތިމާސްކުރައްވައިފި\nކޯވިޑް ބޫސްޓަރ ޑޯޒް ޖެހުމަށް ރައީސް އިލްތިމާސްކުރައްވައިފި\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ކޮވިޝިލްޑް ވެކްސިންގެ ދެވަނަ ޑޯޒް ޖައްސަވަނީ - ފައިލް ފޮޓޯ: ރައީސް އޮފީސް\nކޯވިޑް-19އިން ރައްކާތެރިވުމަށް ވެކްސިންގެ ދެޑޯޒް ފުރިހަމަކޮށްފައިވާ ހުރިހާ ރައްޔިތުން ބޫސްޓަރ ޑޯޒް ޖެހުމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު އިލްތިމާސްކުރައްވައިފިއެވެ.\nރައީސުލްޖުމްހޫރިއްޔާ މިހެން އިލްތިމާސްކުރައްވާފައިވާއިރު މިއަދުވަނީ ބޫސްޓަރ ޑޯޒް ޢާއްމުކޮށް ހުޅުވާލައިގެން ޖަހަން ފަށާފައެވެ.\nރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙު ކުރެއްވި ޓުވީޓެއްގައި ވިދާޅުވީ މިހާރު ފެތުރެމުން އަންނަ ކޯވިޑްގެ އޮމިކްރޯން ވޭރިއެންޓާ ދެކޮޅަށް އަޅަން އޮތް އެންމެ ވަރުގަދަ ހަތިޔާރަކީ ބޫސްޓަރ ޑޯޒް ކަމަށެވެ. އެހެންކަމުން ވެކްސިންގެ ދެޑޯޒް ފުރިހަމަ ކޮށް6މަސް ފުރިހަމަވެފައިވާ ފަރާތްތަކުން އަވަހަށް ބޫސްޓަރ ޑޯޒް ޖެހުމަށް ރައީސްވަނީ އިލްތިމާސްކުރައްވާފައެވެ.\nއެޕޮއިންޓްމަންޓް އުސޫލުން ވެކްސިން ޖަހަން ހުކުރު ދުވަހު ހުޅުވާލިނަމަވެސް ވެކްސިންގެ ބޫސްޓަރ ޑޯޒް ޢާއްމުނަށް ޖަހަން ފެށީ މިއަދުއެވެ. ކޯވިޑުން ދިފާޢުވުމަށް ހިންގާ ޤައުމީ ވެކްސިން ޕްރޮގްރާމްގެ ތެރެއިން ބޫސްޓަރ ޑޯޒް ޢާއްމުނަށް ޖަހަން ފެށީ ކޭސްތައް އިތުރުވެ ބަލީގެ އިތުރު ރާޅަކާ ކުރިމަތިލާފައިވާ ދަނޑިވަޅެއްގައެވެ.\nމީގެ ކުރިން ބޫސްޓަރ ޑޯޒް ޖަހައިދެމުން ގެންދިޔައީ ހަމައެކަނި ޚާއްސަ ކެޓަގަރީތަކަށް ނިސްބަތްވާ މީހުންނަށެވެ. އެގޮތުން ކޯވިޑްގެ ޙާލަތުގައި އިސް ސަފުގައި ޙަރަކާތްތެރިވާ މީހުންނަށާއި ބައްޔަކާ ގުޅިގެން ނުވަތަ ގުނަވަން ބަދަލުކުރުމުގެ ސަބަބުން ދިފާޢީ ނިޒާމު ބަލިކަށި މީހުންނަށެވެ. އެހެންނަމަވެސް އެވްރެޖްކޮށް ދުވާލަކު ކޯވިޑަށް ޕޮޒިޓިވްވާ މީހުންގެ ޢަދަދު 1000އާ ގާތްވުމުގެ ސަބަބުން އެޗްޕީއޭއިންވަނީ ބޫސްޓަރ ޑޯޒް ޖެހުމަށް ޢާއްމުނަށް ހުޅުވާލާފައެވެ. ވެކްސިންޖެހުމަށްBook.hpa.gov.mv މެދުވެރިކޮށް ރަޖިސްޓަރވާން ޖެހެއެވެ.\nވެކްސިންގެ ބޫސްޓަރ ޑޯޒް ޖަހައިދެމުންދަނީ ދަމަނަވެއްޓާއި ހުޅުމާލޭ ހޮސްޕިޓަލާއި ސެނަހިޔާ ހޮސްޕިޓަލާއި ދަރުބާރުގެއިންނެވެ. މުޅި ރާއްޖެއަށް ހުޅުވާލައިގެން ކުރިއަށްގެންދާ ވެކްސިން ޕްރޮގްރާމްގެ ދަށުން ވެކްސިން ޖަހަންޖެހޭ އާބާދީއަށް ނިސްބަތްވާ ހުރިހާ މީހުން ވެކްސިން ޖެހުމަށް އެޗްޕީއޭއިން އިލްތިމާސްކުރައްވައެވެ.\nކޯވިޑްގެ ކޭސްތައް އިތުރުވެފައިވަނީ ސްކޫލް ބަންދާ އަދި އާއަހަރާ ދިމާކޮށް ކުރިއަށްގެންދިޔަ އެކި އެއްވުންތަކުގައި ރައްކާތެރިކަމުގެ ފިޔަވަޅުތަކަށް ސަމާލުނުވެވުމުގެ ސަބަބުންނެވެ. އެގޮތުން ޑިސެމްބަރު މަހުގެ ފަހު ހަފްތާއިން ފެށިގެން ޕޮޒިޓިވްވާ މީހުންގެ ޢަދަދު އަންނަނީ ކޮންމެ ދުވަހަކު އިތުރުވަމުންނެވެ. މިގޮތުން އެޗްޕީއޭއިން އެންމެފަހުން ޢާއްމުކޮށްފައިވާ ތަފާސްހިސާބަށްބަލާއިރު ރާއްޖެއިން 900 އަށްވުރެ ގިނަ މީހުންވަނީ ޕޮޒިޓިވްވެފައެވެ. އަދި މީގެ ތެރެއިން 470އަށްވުރެ ގިނަ މީހުން ޕޮޒިޓިވްވެފައިވަނީ މާލެ ސަރަޙައްދުންނެވެ.\nމިދުވަސްވަރު ބައްޔަށް ޕޮޒިޓިވްވާ މީހުންގެ ޢަދަދު މާލެ ސަރަޙައްދުން އިތުރުވަމުންދާއިރު މާލެ ސަރަޙައްދުން ޓެސްޓު ކުރާ ނިސްބަތްވަނީ ވަރަށް ބޮޑަށް އިތުރުވެފައެވެ. އެގޮތުން ރަށްރަށުން ޗުއްޓީއާ ދިމާކޮށް މާލެއަށް ދަތުރުކުރި މީހުން އެނބުރި ރަށަށް ދިޔުމަށް ގިނަބަޔަކު އަންނަނީ ޕީސީއާރް ޓެސްޓު ހަދަމުންނެވެ. މިގޮތުން ސެނެހިޔާއާއި ވިލިމާލޭ ހޮސްޕިޓަލާއި ސޯޝަލް ސެންޓަރާއި ހުޅުމާލޭ ރުއްގަނޑު ސަރަޙައްދުގައި ކަނޑައެޅޭ ގަޑިތަކުގައި ޕީސީއާރް ޓެސްޓުކުރެވޭނެ އިންތިޒާމުވަނީ ހަމަޖައްސާފައެވެ.\nކޯވިޑަށް ޕޮޒިޓިވްވަމުންދާ މީހުންގެ ޢަދަދު އިތުރުވަމުންދާތީ އަޅާނެ ފިޔަވަޅުތަކާއި ގުޅޭގޮތުން މަޝްވަރާކުރަމުންދާކަމަށް އެޗްޕީއޭއިން ވިދާޅުވެއެވެ. އަދި ބަލި ކޮންޓްރޯލްކުރުމަށް މާސްކަށް ރައްކާތެރިވެ ބޭރުގައި އުޅޭ ވަގުތުތަކުގައި ގައިދުރުކަން ކަށަވަރުކުރުމަށާއި އެމީހެއްގެ ކޮންޓެކްޓް ބަބަލްކުޑަކުރުމަށް އެޗްޕީއޭއިންވަނީ އިލްތިމާސްކުރައްވާފައެވެ.


National training needs Analysis validation workshop" ge final report varah avahah haamakuraane- Higher education Ministry National training needs Analysis validation workshop" ge final report varah avahah haamakuraane- Higher education Ministry\nއެކި ދާއިރާތަކުން މީހުން ބޭނުންވާ މިންވަރު ދެނެގަތުމަށްފަހު ތައްޔާރުކުރާ އެކްޝަން ޕްލޭންގެ މަސައްކަތް ފަށަން ތައްޔާރުވަނީ\nރާއްޖޭގައި ހުރި ވަޒީފާގެ ފުރުޞަތުތަކާއި، އިތުރަށް މީހުން ބޭނުންވާ ދާއިރާތައް ދެނެގަތުމަށް ކުރިއަށްގެންދިޔަ ވޯކްޝޮޕުން ފާހަގަ ކުރެވުނު ކަންތައްތަކަށް ބިނާކޮށް ތައްޔާރުކުރާ ރިޕޯޓް ކުރިއަށް އޮތް ދެ ހަފްތާ ތެރޭގައި ފައިނަލްކޮށް ނިމޭނެކަމަށް މިނިސްޓްރީ އޮފް ހަޔަރ އެޑިއުކޭޝަނުން ވިދާޅުވެއްޖެއެވެ.\nހަޔަރ އެޑިއުކޭޝަން މިނިސްޓްރީން ވިދާޅުވީ، މި ރިޕޯޓް ފައިނަލްކޮށް ސްޓްރެޓެޖިކް ޕްލޭންއާއި އެކްޝަން ޕްލޭން ތައްޔާރުކުމުގެ މަސައްކަތްވެސް ވަރަށް އަވަހަށް ފަށާނެ ކަމަށެވެ.\n"ނޭޝަނަލް ޓްރެއިނިންގ ނީޑްސް އެނަލިސިސް ވެލިޑޭޝަން ވޯކްޝޮޕް"ގެ ނަމުގައި ކުރިއަށް ގެންދިޔަ މި ވޯކުޝޮޕުގައި ތަޢުލީމީ ދާއިރާއާއި، ފަތުރުވެރިކަމާއި، ސިއްޙީ ދާއިރާއާއި، އިދާރީ ދާއިރާ އަދި ވިޔަފަރީގެ ދާއިރާގައި މަސައްކަތް ކުރާ 100އަށްވުރެ ގިނަ ބޭފުޅުން ވަނީ ބައިވެރިވެފައިވެއެވެ. މި ބައްދަލުކުރެއްވުމުގައި މި ދާއިރާތަކަށް ބޭނުންވާ، ތަމްރީން ލިބިފައި ތިބި މީހުން ބޭނުންވާ އަދަދުތަކާއި، އަދި މީހުން ތަމްރީންކުރުމުގެ މަސައްކަތް ކުރިއަށް ގެންދާނެ ގޮތްތަކަކީ ކޮބައިތޯ ބަލައި މަޝްވަރާކޮށްފައިވެއެވެ.\nމި މަސައްކަތު ބައްދަލުވުން ނިންމަވާލެއްވުމަށް ފަހު ޕީއެސްއެމް ނިއުސްއަށް މައުލޫމާތު ދެއްވަމުން ހަޔަރ އެޑިއުކޭޝަންގެ ޑެޕިއުޓީ މިނިސްޓަރ އައިޝަތު ޝަފީނާ ވިދާޅުވީ އެއްދުވަހުގެ މުއްދަތަކަށް ކުރިއަށް ގެންދިޔަ މި މަސައްކަތު ބައްދަލުވުމުގައި ރާއްޖޭގެ ވަޒީފާގެ ބާޒާރާ ގުޅުން ހުރި ހުރިހާ ދާއިރާއެއްވެސް ފާހަގަކޮށްފައިވާކަމަށެވެ.\nމިހާތަނަށް ރާއްޖޭގެ ވަޒީފާގެ ބާޒާރާ ގުޅުން ހުރި ބައިތަކަކީ ކޮބައިކަން ދެނެގަނެފައިނުވާކަން ފާހަގަކޮށް ޝަފީނާ ވިދާޅުވީ މި ބައްދަލުވުމުގެތެރެއިން އެކަންކަންވެސް ފާހަގަކޮށްފައިވާކަމަށެވެ. އަދި މި ބައްދަލުވުމުން ލިބުނު މަޢުލޫމާތުގެ އަލީގައި ސްޓްރެޓެޖިކް ޕްލޭނެއް އެކުލަވާލާ އެއަށް އަމަލުކުރަން ފަށާނެކަމަށާއި ކުރިއަށް އޮތް ދެހަފްތާ ތެރޭގައި ބައްދަލުވުމުގެ ފައިނަލް ރިޕޯޓް ހާމަކުރައްވާނެކަމަށެވެ.\n"ރާއްޖޭގެ އާބާދީގެ 11.5 އިންސައްތަ މީހުންނަކީ އެއްވެސް ވަޒީފާއެއް އަދާ ނުކުރާ މީހުން. މީގެ ތެރެއިން ބޭނުންވާ ވަޒީފާ ނުލިބިގެން ވަޒީފާ އަދާނުކުރާ ފަރާތްތައް ހިމެނޭ. ކުރިއަށް އޮތް ދެހަފްތާތެރޭގައި ފައިނަލް ރިޕޯޓް ހަމަކުރާނެ. އެއަށްފަހު ސްޓްރެޓެޖިކް ޕްލޭންއެއް އަދި އެކްޝަން ޕްލޭންއެއް ތައްޔާރުކުރާނަން،" ޝަފީނާ ވިދާޅުވިއެވެ.\nމި ވޯކްޝޮޕުގައި ބައިވެރިވި ފަރާތްތަކުން ވަނީ އެކި ދާއިރާތަކުން މީހުން ބޭނުންވާ މަޤާމުތާއި، އަދަދުތަކާއި، އަދި ލެވަލްތައް ފާހަގަކޮށްފައެވެ.\nރާއްޖޭގައި ހުރި ވަޒީފާގެ ފުރުޞަތުތަކާއި، އަދި އިތުރަށް މީހުން ބޭނުންވާ ދާއިރާތަކަކީ ކޮބައިތޯ ބެލުމަށް ކުރިއަށްގެންދިޔަ މި ވޯކްޝޮޕަކީ ސަރުކާރުގެ ފުރަތަމަ 100 ދުވަހުގެ ވަޢުދުތަކުގެ ތެރޭގައި ހިމެނޭ "ވަޒީފާ ހުރި ދާއިރާތަކުން މީހުން ބިނާކުރުމަށް ބޭނުންވާ މަޢުލޫމާތު އެއްކޮށް، ފުރިހަމަ ޓްރެއިނިންގ ނީޑް އެނަލިސިސްއެއް ޤައުމީ ފެންވަރުގައި ހެދުމަށް ވެފައިވާ ވަޢުދުގެ ދަށުން ކުރިއަށްގެންދިޔަ ވޯކްޝޮޕެކެވެ.\nދަރުމަވަންތަ ސްކޫލުގެ ހުރިހާ ކްލާސްރޫމެއް އޭސީކޮށްފި\nޕްލާސްޓިކުގެ ބަދަލުގައި ބޭނުންކުރާ ބާވަތްތަކުން ޓެކްސް ކުޑަކުރަން ޖެހޭ- އެޑިއުކޭޝަން މިނިސްޓަރ


އާދޭސް ކުރާ ހިތްވޭ ރޮމުން | Esfiya - Dhivehi Vaahaka Site\nތަފާތެވެ. ވަރަށް ތަފާތެވެ. ކޮންމެ ހަރަކާތެއް ތަފާތެވެ. ބަސް ބުނެލާ ގޮތް ތަފާތެވެ. އެހެން އެންމެނާ އެ އަންހެން ކުއްޖާ ތަފާތެވެ. އެކަމަކު އިހްސާސްތައް ތަފާތެއްނޫނެވެ. ދެރަވެއެވެ. އުފާވެއެވެ. ހިންހަމަޖެހެއެވެ. ރުޅިއާދެވެއެވެ. ކުރާ ކޮންމެ ހަރަކާތަކީ މައުސޫމް ކަމާއެކު ކުރާ ހަރަކާތެކެވެ. ހިނިތުންވެލުމާއެކީ ކުރާ ހަރަކާތެކެވެ. އެއްވެސް ޝަކުވާއަކާ ނުލާ ކުރާ ހަރަކާތެކެވެ.\nކުށެއްނެތެވެ. މައުސޫމެވެ. އެހެންނަމަވެސް…..\nއެ ކުއްޖާއަށް ލިބެމުން އެދަނީ ކާކު ކުރި ކުށެއްގެ ޝަޒާ ހެއްޔެވެ؟. ނޫނީ އެ ކުއްޖާއަށް ނޭގި ކުށެއް ކުރެވުނީ ހެއްޔެވެ؟\nހިތުގައި އަތް ޖައްސާލާފައި އެ ކުއްޖާ އެބުނާ ބަސް ނޫނީ ކީކޭކަން އެބަ އެނގެއެވެ. އެހެނަސް…\nވަނީ ނަފްރަތެވެ. ރުޅި ވެރިކަމެވެ. އިންތިހާ ވޭންވެސް މެއެވެ. އެހެނަސް އެ ކަންތައް ފަރުދާވެގެން ގޮސްފައިވަނީ ރުޅިވެރިކަމުގެ އަނގުރު އަލިފާނުންނެވެ. ނަފްރަތުގެ ދިލަ ހޫނުންނެވެ.\nއެ ނަފްރަތަކީ އަނިޔާވެރިއެއްގެ އަނިޔާ އަކުން ކުރިފަޅައި ހެދިގެން އުޅޭ އެއްޗެއްހެއްޔެވެ؟ ނޫނީ އެކަމުގެ އަޑީގައި ކޮންމެވެސް ސަބަބެއް ވަނީ ހެއްޔެވެ؟. ފަސްއަޅާ ފޮރުވާލާފައިވާ ހަގީގަތެއްވަނީހެއްޔެވެ؟ މަތިޖަހާ ބާރުކޮއްލާފައި ނުނެގޭވަރަށް އައްސާފައި އެވަނީ ކޮން ހަގީގަތެއްހެއްޔެވެ؟.\nއެހެންނަމަވެސް އެ މައުސޫމް ކުއްޖާގެ ވަނީ ކޮން ކުށެއްހެއްޔެވެ؟. އެ ކަރުނަތަކަކީ ހައްގު އެއްޗެއް ހެއްޔެވެ؟. ވޭނާ އުދާހުން އެ ހިތް އެދަނީ ފުރެމުންނެވެ. ކީއްވެކަން ނޭގެއެވެ. އާދޭސް ކުރެވޭނެހެއްޔެވެ؟. އެހެން މީހުން ކުރާ ގޮތަށް އެ ކުއްޖާއަށް އާދޭސް ކުރެވިދާނެހެއްޔެވެ؟. ރޮމުން ރޮމުން ދެލޯ ދުޅަވާއިރުވެސް އެ ކުއްޖާ ހުންނަނީ ހަނެވެ.\nހިނިތުންވުމަކުން ޖަރީކޮއްފައިވާ އަލި މޫނުކެވެ. އެ ހިނިތުންވުން އަބަދަށް ފިލުވާލާ ކަރުނައިގެ ތެރެއަށް އެއްލާލާ އެ ކަރުނައިގެ ތެރޭގައި ޣަރަގުވާން ދޫކޮއްލަން އެ ކުއްޖާހެ އޮތީ ކޮން ކުށެއް ކަން ބުނެބަލާށެވެ.\nނޯޓް: މި ވާހަކަ އަޅުގަނޑު އަޕް ކުރަން ފަށާނީ މިހާރު ލިޔަމުން ގެންދާ ވާހަކަ “ހިތާ ފުރާނައިން” ނިންމާލުމަށްފަހުއެވެ. ވާހަކައިގައި އުޅޭ ބަތަލް އާއި ބަތަލާ ގެ ނަން އިޚްތިޔާރު ކުރުމުގެ ފުރުސަތު ކިޔުންތެރިންނަށް ހުޅުވާލަމެވެ. ވާހަކަ ލިޔަން ފަށަން އުޅޭތީ ކުޑަ ތައާރަފަކާ އެކީ އަޕްކޮއްލީ ނަންތައްވެސް ހޯދާލުމުގެ ބޭނުމުގައެވެ. ހުރިހާ ކިޔުންތެރިންވެސް ކެތް ތެރިކަމާއެކު އިންތިޒާރު ކުރާނެކަމަށް އިންމީދުކުރަމެވެ. އަދި އެންމެ ފަހުން ނިމުނު ވާހަކަ “ވާނަން އެކުގައި” ގެ ދެވަނަ ބަޔެއް ގެނައުމަށްގަސްތުކުރާތީ އެވާހަކަ ކީ ކިޔުންތެރިންގެ ހިޔާލެއްވެސް ބޭނުމެވެ.\nV interesting feshun boy ah xaain kiyehvany nick koh xaan hehehe\nAssalaamu Alaikum. Miothy vaanan ekugai ki kudhin nnah surprise eh. And plus new story eh… ???\nv.furihamaah vaahala liyaakan faahagakutan\nWow v rythi vaanehen hyvany mi story ves, Hi Mi hama molhyey bunelan jeheyny, Masha Allah, Boys ah 1(reehaan , hoodh, naavy, mahal.). Girls ah( zeexaan, shinaa, shaxfa, zaaraa) mee shann ah v rythi name thakeh\nAlhey Hi Mi surprise varah varah nice ingey ??.. I’m soooooo happy to know that vaanan ekugaag2bayeh genna gothah inyma.. Aslu varah salhi vaane2vana bayeh genehsihyaa ???… U are toooooooo good Hi Mi… ???.. New story vx heevey vara varah reethi vaane henn ????.. Names dhw.. Boys : Yaanish, Ruaan,Viraash,… Yaanish n Ruaan varah reethi pinky shifoo ah ??.. For girls Ayaanee (yaanee) , Shaina (shai), Ifsha(ifoo) Aileen (leen) Inaashaa (inaa).. ??\nVaana ekugai minun ves varah furihama ….\nMivaahaka ves reethivaane hi mi v molhu story liyan shahkehves nukuran hama reethi vaane dhen nan dhw reethi vaane boy ah xeviyan girl ah livee\nMi story ves v rythi vaanehen hyvany.. boy ah farish girl ah minha..\nGirl akah mishaail (mishy) boy akah zaik (zack) ???\nMi vaahakavss v reethi vaanehnn heevanee.. Name:Girlah manaal,luyoon,dhinaa,laara,boy: zaik,dhaanish,fizaan\nSalhi varah Dhen girl ah sumayya sumee n boy ah naaish naai\nYooly foragirl name and zulkeef for boy name\nGirl akah alaijaa nick name Elly\nBoy akah raasil\nWowagreat surprise ???vvvv reethivaane kan yageen new story vx and vaanan ekugaa ge dhevaana bai genesdheygothah hama good and v kiyaalan beynun dhevana bai vx and dhen mivaahakaiga boy akah naahil, iyaan, looku, aizan and dhen girl wkah eysh, ely , hamna,rauna,ailysh …waiting waiting ??? hithaa furaananin ge kuriah huri parts thakah v wait kurevevey ??❤ Much lurve Hi Mi??\nReethi vaane kamah ummeedhu kuran… Boy akah .. mahfoox shivan\nInthixaaru kuran mifeshy ingey grl yooly\nEba in dwename hahs\nMasha allah himige hurihaa vaahka eh ves kiyan nd I’m so speecless ur stories ar so beautiful I really love ur stories waiting for the new story.. ??how abt boy name akah rajuwan nd girl name akah ilya\nPlxxx sumayya no name laigen liyahche\nPlxxx sumayya name laigen liyahche\nGirl n…( sumayya, zeesha) boy n….( zaul, zameeth , alyan) plxxxxxx mi namethah laigen vaahakaeh liyeladhyba\nGirl ah Shaba kiyaafa boy ah Yaish kiyaaba plx plx plx i beg yuh..\nBoy name akah meekaail, Ethan. And girl name akah malakaa is very nice\nHope this story will be nice…waiting\nBoys(Aik, Aakif, Maaniu, Laishaan, Ivaan, Aleef, Thaam, Dhaush, Naaiz, Yanaah)…. Girls(Shaain, Yamnathu, Yooha, Afnaan, Eenaash, Neem, Jeen, Shiran, Fareen, Airin, Ulvaa)\nAdhi alah mi comment mikurany.. first story v.v.v reethi..masha allah☺☺❤❤❤ furathama vaahakaige ehen baeh genesdheefiyya v salhi vaane..but its up2u….waiting for ur new story..wish u allthe best..kureege vaahaka kee gothah mivaahaka ves kiyaanan insha allah.comment nukurevunas .ok dho…boy name akah reethivaanzidhaan,RafhaanmRifhaan,Rifshaan,girl n\namakah reethi vaane Reesham\nLuv ya❤❤❤???? keep going like that\nAlheyh. Haadha loabiyey hurihaa names thakeh ves. Bunaane ehchei ves neygey. Ekam Hi Mi laani hama mithanun names eh ingey. Aslu dheravey hurihaa nameh choose nujureveythy. And mi story ah nulevunas ehen story akah ves laanan. In Sha Allah. And mi story ga ulhey ehen characters ah ves nan laani mi thanun names. Ingey guys. Vvvvv happy vehjje. ?????????\nZalaf aa Zulal kiyaaba boys ah\nV v reethi vahakathah ekam nihmun furihamakoh genesdhin vahakaeh anehka dhevanabaeh hadhakah nufeney\nOo..haadha happy vehjje ey…vaanan eku gaa ge ehen baeh fathaathee…lov it..inthizaaru kureven feshihjje…avas kohdhe chay plxxxxzzz..n mi stry ves reethi vaane kamaa medhu ehves sakeh nei..ur are so talented\nHiMi haadha molhey vaahaka liyan.\nMaasha allahAharen abdhuvesHiMi ge vaahaka kiyan comment nukurevunas.\nAdhi enme salhi kamaky konme dhuvahaku vaahaka genesdheythy.\nWish u success in this field.\nGirl: jannath nick name Janna\nDhn boy ah kiyaanee izik\nPlsss mi name kiyaaabahh\nBoy yeesh n shaun\nBoy yaeesh n shaun\nBoy ah kaish girl ah Azka\nKaish and Azka\nInyhixarga. Boy ah Shafraaz and girl ah Zayana\nGirl akah sherin,shaufa,ashva and boy akah Wiam\nVaanan ehkugaa2part eh genesh dheen hama rangalu. Mi part vaxx v sali. ???❤?\nZalaf kiyaaba boy ah\nBoy akah aiman\nDhn girl akah thugaa\nHey himi plxx aiman and thugaa kiyarba plxx\nސަބާ ވަރަށް ރީތި.. އަންހެން ކުއްޖަކަށް ކިޔަން.. ނައްފަގެ ބޭބީ އައް ވެސް ކިޔަނީ ސަބާ.. ޔައިސް ދެން ވަރަށް ރީތި ނަމެއް އެއީ ފިރިހެން ކުއްޖަކަށް ކިޔަން.. އަޖޫ ބުނި ހެން މިދެ ނަން ކިޔާބަ.. އޭނުން މި ވާހަކަ އިތުރަށް ފުރިހަމަ ވާނެހެން ހީވަނީ..\nHi mi plx kiyaabala kiaan and Iram\nBoys:anaan ahnaf shinau shiyah maaish eelaaf mimraah azhadh abaan haaix maaix rafaan zubair\nGirls:eama rausha eava eana khaashia misha mishthi avni joohy ume aaya rafa zahra raathy raah rimsha milsa malsha maisa shifa mausha shaany mailaau alaau\nހިތާމަ އެހެނިހެން މަޖާ ލޯބި September 17, 2020\nހިތާމަ ކުރުވާހަކަ އެހެނިހެން November 30, 2021\nހަޤީޤީ ހިތާމަ November 9, 2016\nއެކުއްޖާ2– 19\nހިތާމަ އެހެނިހެން ލޯބި February 3, 2021\nހިތާމަ ލޯބި January 7, 2020


2015: Dhuniye hamala aai haadhisa thakuge thereygai\n2015: ދުނިޔެ ހަމަލާއާއި ހާދިސާތަކުގެ ތެރޭގައި\nފްރާންސް ދިން ބޮމުގެ ހަމަލާއަށް ފަހު އެ ގައުމުގެ ރައްޔިތުން ނުރުހުން ފާޅު ކުރަނީ. --\nމިއަހަރަކީ ރާއްޖެއަށް ބޮޑު އަހަރެކެވެ. ބޮޑެތި ހާދިސާތަކެއް ހިނގި އަހަރުތަކެވެ. ނަމަވެސް ބޭރު ދުނިޔޭގެ ހާލަތަށް ބަލާއިރު މިއީ ވަކި ހާއްސަ ބޮޑު އަހަރެއް ނޫނެވެ. ހައްދު ފަހަނަ އަޅާފައިވާ ޖަމާއަތްތަކުން އިސްލާމީ ގައުމުތަކަށް ހަމަލާދީ އެތަންތަނުގައި ބާރުގަދަ ކުރަން މަސައްކަތް ކުރި އެވެ. ޓެރަރިސްޓް ހަމަލާތައް ދިނެވެ. ކުށެއް ނެތް އެތައް ބަޔަކު މަރާ ބިމަށް ހިފަމުން ދިޔައީ މިނޫން ދުވަހެއް އޮތްކަން ހަނދާން ނެތިއެވެ.\nބޭރު ދުނިޔޭގައި ހިނގި އެންމެ ފާހަގަކޮށްލެވޭ ހާދިސާތަކުގެ ތެރޭގައި ގުދުރަތީ ކާރިސާތައްވެސް ހިމެނެއެވެ. އެގޮތުންވެސް ބިން ހެލުމުގެ ހާދިސާތައް ގިނަ ކަން ފާހަގަކުރެވެ އެވެ. ޕެރިސް އަށް ދިން ޓެރަރިޒަމްގެ ހަމަލާ އަދި މައްކާގެ ހަރަމްފުޅު ތެރެއަށް ކެރޭނު ވެއްޓުނު ހާދިސާ އަކީ އަދިވެސް ގިނަ ބައެއްގެ ހިތުން ފޮހެވިގެން ނުދާ ހާދިސާތަކެކެވެ.\nމައްކާ ހަރަމްފުޅަށް ކެރޭނު ވެއްޓުނު ހާދިސާ\nހަރަމްފުޅުގެ ތެރެއަށް ކެރޭން ވެއްޓިފައި: މިހާދިސާގައި އެތައް ބަޔަކު މަރުވި. --\nމިއީ މައްކާގައި ފަހުގެ ތާރީހެއްގައި ހިނގި އެންމެ ހިތާމަވެރި ހާދިސާ އެވެ. ސެޕްޓެމްބަރު މަހުގެ 11 ވަނަ ދުވަހުގެރޭ މައްކާއަށް ބޯކޮށް ވާރޭވެހުމުގެ ސަބަބުން ކެރޭނެއް ފުރޮޅާލައި ހަރަމްފުޅު ވެއްޓުނު މި ހާދިސާގައި 114 މީހުން ނިޔާވެފައިވާއިރު 394 މީހުންނަށް ވަނީ އެކިވަރުގެ ޒަހަމްތައް ލިބިފަ އެވެ.\nމިހާދިސާގައި ނިޔާވި މީހުންގެ ތެރޭގައި ހިމެނެނީ، ބަންގްލަދޭޝްގެ 25 މީހުންނާއި، އިރާނުގެ 25 މީހުންނާއި، މިސްރުގެ 23 މީހަކާއި، ޕާކިސްތާނުގެ 15 މީހުންނާއި، އިންޑިޔާގެ 10 މީހުންނާއި، ތުރުކީގެ އަށް މީހަކާއި މެލޭޝިޔާގެ ފަސް މީހަކާއި، އިނގިރޭޭސި ވިލާތުގެ ދެ މީހެއްގެ އިތުރުން އަލްޖީރިޔާ އަދި އަފްގާނިސްތާނުގެ މީހަކު ހިމެނެއެވެ. މިހާދިސާގައި އެއްވެސް ދިވެއްސަކަށް ގެއްލުމެއް ނުލިބެ އެވެ.\nމިހާދިސާގައި ދާއިމީ ނުކުޅެދުންތެރިކަން ލިބުނު މީހުންނަށް އަދި ނިޔާވި މީހުންގެ އާއިލާތަކަށް ދެލައްކަ އެމެރިކާ ޑޮލަރުގެ މާލީ އިނާޔަތެއް ދިނުމަށް ސައުދީ ސަރުކާރުން ވަނީ ނިންމާފަ އެވެ. އަދި މި ހާދިސާގައި ޒަޚަމްވި މީހުން ހޮސްޕިޓަލުގައި ފަރުވާ ހޯދަމުން ދިޔަ އިރު، ސައުދީ ރަސްގެފާނު ސަލްމާން ބިން އަބްދުލްއަޒީޒް ވަނީ ހޮސްޕިޓަލުތަކަށް ޒިޔާރަތް ކުރައްވައި، އެންމެންގެ ހާލު ބައްލަވާފައެވެ.\nމިހާދިސާ ތަހުގީގް ކުރަމުންދިޔަ ސައުދީ އަރަބިއާގެ ބިއުރޯ އޮފް އިންވެސްޓިގޭޝަން އެންޑް ޕަބްލިކް ޕްރޮސެކިއުޝަން (ބީއައިޕީ) އިން ނެރުނު ތަހުގީގް ރިޕޯޓް ބުނާ ގޮތުގައި މި ހާދިސާ ހިނގުމުގައި ޙަރަމްފުޅު ބޮޑުކުރުމުގެ މަސައްކަތުގައި އިސްކޮށް ހަރަކާތްތެރިވި ޓެކްނިކަލް އިންޖިނިއަރުންގެ އިހުމާލު އޮތްކަން ވަނީ ހާމަ ވެފަ އެވެ. އެހެން ނަމަވެސް މަސައްކަތް ކުރަމުންދިޔަ ސައުދީ ބިންލާދިން ގްރޫޕުން ވަނީ އެކަމަށް އިންކާރުކޮށްފައެވެ. ނަމަވެސް އެގްރޫޕުގެ މައްޗަށް ސައުދީ ސަރުކާރުން ވަނީ ފިޔަވަޅު އަޅާފައެވެ. އެގޮތުން، އެކުންފުންޏަށް ސައުދީ އަރަބިއްޔާގެ އިތުރު ޕްރޮޖެކްޓެއް ހަވާލު ނުކުރުމަށް ނިންމައި އެ ކުންފުނި ސަސްޕެންޑްކޮށް، އެކުންފުންޏާ ގުޅުންހުރި މީހުން ސައުދީ އަރަބިއްޔާއިން ބޭރަށް ދަތުރުކުރުން ވަނީ މަނާކޮށްފަ އެވެ.\nޕެރިސް އަށް ދިން ޓެރަރިސްޓް ހަމަލާ\nޕެރިހަށް ދިން ހަމަލާގައި މަރުވި މީހުންގެ ހަނދާން އާ ކުރަނީ.\nނޮވެމްބަރު މަހު އެންމެ ގިނައިން ދެކެވުނު ވާހަކަ އަކީ މިއީ އެވެ. ފްރާންސްގެ ވެރިރަށް ޕެރިސް އަށް ނުރައްކާތެރި ޓެރަރިސްޓް ހަމަލާއެއްދީ އެތައް ބަޔަކު މަރާލި ހާދިސާގެ ވާހަކަ އެވެ. މިހަމަލާއަކީ ދެވަނަ ބޮޑު ހަނގުރާމައަށް ފަހު އެގައުމަށް ދިން އެންމެ ނުރައްކާތެރި ހަމަލާގެ ގޮތުގައި އެގައުމުގެ ރައީސް ވަނީ ސިފަ ކުރައްވާފަ އެވެ.\nމިހަމަލާގައި 130 މީހުން މަރުވި އިރު އެތައް ބަޔަކު ވަނީ ޒަހަމްވެފަ އެވެ. މިހަމަލާގައި މަރުވި މީހުންގެ ތެރޭގައި އަރަބިން ގިނަކަން ފާހަގަ ކޮށްލެވެ އެވެ. މަރުވި މީހުންގެ ތެރޭގައި އަލްޖީރިޔާގެ ދެ މީހުންނާއި، މޮރޮކޯގެ މީހަކާއި. ޓިއުނީޝިޔާގެ ދެ މީހުންނާއި، ބެލްޖިއަމްގެ ތިން މީހުންނާއި، އިނގިރޭސި ވިލާތުގެ އެކަކާއި، ޗިލީގެ ދެމީހުން އަދި ޕޯޗުގަލް އާއި ރުމޭނިޔާ ކޮންމެ ގައުމަކުން ދެމީހުން އަދި އޭގެ އިތުރުން ސްޕެއިން، ސްވިޑެން އަދި އެމެރިކާ މިއިން ކޮންމެ ގައުމަކުން އެކަކު މަރުވެފައިވެ އެވެ.\nހައްދުފަހަނަ އަޅާފައިވާ ޖަމާއަތް، އައިސިސް އިން މިހަމަލާގެ ޒިންމާ ނަގަން ޖެހޭ ކަމަށް ގިނަ ބަޔަކުދަނީ ބުނަމުންނެވެ. މި ހަމަލާތައް ދިނުމުގައި އަމަލީގޮތުން ބައިވެރިވި ކަމުގެ ތުހުމަތު 11 މީހަކަށް ކުރާއިރު، އޭގެތެރެއިން9މީހަކު މިހާރު ވަނީ ހައްޔަރުކޮށްފަ އެވެ. މި ހަމަލާގެ ތަޙުޤީޤު ވަރަށް ފުޅާ ދާއިރާއެއްގައި ކުރަން ފަށާފައެވެ. އެގޮތުން ހަމަލާ ދިން ފަހުން މިހާތަނަށް ގާތްގަނޑަކަށް 2700 އޮޕަރޭޝަން، އެޤައުމުގެ ފުލުހުން ކުރިޔަށް ގެންގޮސް 360 އެއްހާ މީހުން ވަނީ ގޭބަންދު ކޮށްފަ އެވެ.\nމިހަމަލާއަށް ފަހު ފްރާންސްގެ ސަލާމަތީ ކަންކަން ވަނީ އިންތިހާއަށް ވަރުގަދަ ކޮށްފަ އެވެ. ގިނަ ބަޔަކު މިއީ ހައްދު ފަހަނަ އަޅާފައިވާ އައިސިސް ޖަމާއަތުން ދިން ހަމަލާއެއް ކަމަށް ތުހުމަތު ކުރެއެވެ.\nޕެރިސް އަށް ދިން ފަދަ ޓެރަރިސްޓް ހަމަލާތަކެއް ޔޫރަޕްގެ ސިޓީތަކަށް ދޭނެ ކަމުގެ އިންޒާރުތަކެއްވެސް ޓެރަރިސްޓް ޖަމާއަތަކުން މިހާރުވަނީ ދީފަ އެވެ. މި އިންޒާރާއި ގުޅިގެން ވިއެންނާގެ އަދި ޔޫރަޕްގެ އެހެން ސިޓީތަކުގެ ސަލާމަތީ ފިޔަވަޅުތައްވަނީ ވަރަށް ބޮޑަށް ވަރުގަދަ ކޮށްފަ އެވެ. އަދި ބޮޑެތި އިވެންޓްތައް ކުރިއަށްދާ ސަރަހައްދުތައް އަދި ޓްރެފިކް ބޮޑު ސަރަހައްދު ތަކުގައި ފުލުހުން ދަނީ ފޯރިމަރަމުންނެވެ.\nއިންޒާރުގެ މި މެސެޖްތައް ދިން ފަރާތެއް ހޯދުމަށް މިހާތަނަށް ކުރި މަސައްކަތް އަދި ކާމިޔާބު ނުވާ ކަމަށް މި މެސެޖްތައް ލިބުނު އޮސްޓްރިއާ ފުލުހުން ހާމަކުރެ އެވެ.\nސީރިއާގެ ރެފިއުޖީންތަކެއް ހަނގުރާމައިގެ މައިދާނުން ސަލާމަތްވުމަށް ކުރާ ދަތުރުގެ ތެރެެއިން: ރެފިއުޖީންގެ މައްސަލައާ ހެދި ޔޫރަޕަށް ވަނީ ބޮޑު ގޮންޖެހުމެއް ކުރިމަތިވެފައި.\nބޭރު ދުނިޔޭގެ ހަބަރުތަކޭ ބުނުމުން އެންމެ ފުރަތަމަ ވެސް ހިތައް އަންނާނީ އައިސިސް ޖަމާއަތުގެ ވާހަކަ އެވެ. ސީރިޔާގައި ހިންގަމުންދާ ލާ އިންސާނީ ޖަރީމާތަކުގެ ވާހަކަ އެވެ. އިރާގާއި ފަލސްތީނުގައި އަދި އަފްގާނިސްތާނުގެ އަވަށް ތަކަށް ހަމަލާދީ އެމީހުންގެ ބާރުގެ ދަށަށް ގެންދިޔަ ހަބަރެވެ.\nއައިސިސް މިއީ ކޮން ބައެއް ކަން ނޭނގޭ މީހަކު ނުހުންނާއެވެ. ހައްދު ފަހަނަ އަޅާފައިވާ ހަރުކަށި ޖަމާއަތެކެވެ. މިޖަމާއަތުން ހިންގާ ލާއިންސާނީ ޖަރީމާތައް ސީރިޔާގެ މަސްރަހަށް ބަލާލުމުން އޮޅުމެއް ނެތް މިންވަރަށް ސާފުވާނެ އެވެ. އެޖަމާއަތުން ސީރިޔާއަށް ދިން ހަމަލާތަކުގައި އެތައް ހާސް ބަޔަކު މަރުވެ އެތައް ހާސް ކުދިންނެއް ޔަތީމުވެ ސީރިޔާގެ ގިނަ ބަޔަކު ވަނީ ހާލުގައި ޖެހިފަ އެވެ. އެތައް ބަޔަކު ސީރިޔާ ދޫކޮށް ހިޖުރަ ކުރަމުންދިޔަ މަގުމަތީގައި ކަނޑުވެ މި ދުނިޔެ އާއި ވަކިވެގެން ވަނީ ގޮސްފަ އެވެ. އެގޮތުން ތުރުކީގެ ގޮނޑު ދޮށަކަށް ލެއްގި އުމުރުން ހަތަރު އަހަރުގެ އައިލަން ކުރުދީގެ ހަށިގަނޑަކީ ދުނިޔޭގެ ސަމާލުކަމަށް އައި ހާދިސާ އެކެވެ.\nމި އަހަރުގެ ފުރަތަމަ ފަސް މަސް ދުވަހު ސީރިޔާއިން 42،000 ރައްޔިތުން ރެފިއުޖީންގެ ގޮތުގައިި ގްރީސްއަށް ގޮސްފައިވެއެވެ. ގްރީސްގެ އިތުރުން ޔޫރަޕްގެ އެހެން ގައުމުތަކަށްވެސް ސީރިޔާގެ އެތައް ހާސް ބަޔަކު ހިޖުރަ ކޮށްފައިވެ އެވެ.\nއައިސިސް ޖަމާއަތުން ސީރިޔާގައި ހިންގާ ޖަރީމާތައް ހުއްޓުވަން ކަމަށް ބުނެ ބޭރުގެ ބޮޑެތި ގައުމުތަކުންވެސް ދަނީ ސީރިޔާ އަށް ހަމަލާ ދެމުންނެވެ. އެގޮތުން ރަޝިޔާ އަކީ ފާހަގަކޮށްލެވޭ ގައުމެކެވެ. އައިސިސް ހަނގުރާމަވެރިންނަށް އަމާޒުކޮށްގެން ކަމަށް ބުނެ ރަޝިޔާއިން އިން ދިން ވައިގެ ހަމަލާތަކެއްގައި ސީރިޔާގެ 200 މީހުން މަރުވި އެވެ. އަދި ރަޝިޔާއިން ހަމަލާދިނުމުގައި މީހުން އެންމެ ގިނަ ސަރަހައްދުތައް ބަލައި ފާހަގަކުރާ ކަމަށް އެމްނެސްޓީ އިންޓަރނޭޝަނަލް އިން ނެރުނު ރިޕޯޓުގައި ފާހަގަކޮށްފައިވެ އެވެ.\nމިއަހަރު ދުނިޔޭގައި ހިނގާފައިވާ ގުދުރަތީ ބޮޑެތި ހާދިސާ ތަކުގެ ތެރެއިން އެންމެ ފާހަގަ ކޮށްލެވެނީ މިދިޔަ މަހު އިންޑިއާގެ ޗެންނާއި އަށް ކުރި ވިއްސާރަ އެވެ. މި ވިއްސާރައިގައި ބޯކޮށް ވާރޭ ވެހި ފެން ބޮޑުވުމުގެ އިތުރުން ބިންގަނޑު ކަނޑައިގެން ދިއުމުގެ ހާދިސާތައްވެސް ހިނގި އެވެ.\nމިއަހަރު ހިނގި ގުދުރަތީ ހާދިސާތަކަށް ބަލާއިރު އެންމެ ފާހަގަކޮށްލެވެނީ އޭޕްރިލް މަހު ނޭޕާލަށް އައި ބިން ހެލުމުގެ ހާދިސާއެވެ. މިހާދިސާގައި 4،000 އަށްވުރެ ގިނަ މީހުން މަރުވިއިރު 8،000 އަށްވުރެ ގިނަ މީހުންނަށް އެކިވަރުގެ ޒަހަމްތައް ލިބިފައިވެ އެވެ. މި ބިންހެލުމާ ގުޅިގެން އިންޑިޔާގެ ބިހާރުން 61 މީހުން މަރުވިެިރު ޗައިނާގެ ޓިބެޓުން 20 މީހުން މަރުވެފައިވެއެވެ.\nރެކްޓަރ މިންގަނޑުން 7.8 ގެ ބާރުމިނުގައި އައި މި ބިންހެލުމުގެ ސަބަބުން ނޭޕާލްގެ އެތައް ހާސް އިމާރާތްތަކަކާއި ދުވަސްވީ އެތައް އިމާރާތްތަކެއް ވަނީ ސުންނާފަތިވެފައެވެ. އަދި އެތައް ހާސް ބަޔަކު ހާލުގައި ޖެހުނެވެ.\nމި ހާދިސާ ހިނގިއިރު ނޭޕާލްގައި ހުރ އެއްވެސް ދިވެއްސަކަށް ގެއްލުން ލިބިފައި ނުވާއިރު 14 ދިވެހިންވަނީ ރާއްޖެ ގެނެސްފައެވެ.\nމިއީ 1934 ވަނަ އަހަރަށްފަހު ނޭޕާލްގެ އައި އެންމެ ބާރުގަދަ ބިންހެލުން ކަމަށްވެއެވެ.\nބޭ އޮފް ބެންގާލުގައި އުފެދިފައިވާ ޑިޕްރެޝަނެއްގެ ސަބަބުން ޗެންނާއީ އަށް ކުރި ވިއްސާރާގައި މިހާތަނަށް 245 މީހުން މަރުވެފައިވާ ކަމަށް ޓެމިލް ނާޑޫގެ ސަރުކާރުން ބުނެ އެވެ. އަދި އެތައް ބަޔެއްގެ ގެދޮރަށާއި ޓެމިލް ނާޑޫ ސްޓޭޓަށް ވަނީ ބޮޑެތި ގެއްލުންތަކެއް ލިބިފައިވާއިރު، ގިނަ ގެތަކެއް ވަނީ ފެނުއަޑިއަށް ގޮސްފަ އެވެ.\nމި ވިއްސާރައިގައި ޗެންނާއީ އަށް ނިކަން ބޯކޮށް ވާރޭވެހުމުން މުޅި ސިޓީ ހުއްޓުމަކަށް އައި ދުވަސްތަކެއް ވެސް ފެނިގެން ދިޔަ އެވެ.\nދަތުރުތަކަށް ބުރޫއަރާފައިވާއިރު އެއާޕޯޓް ރަންވޭތަކުގަ އާއި ރޭލު ސްޓޭޝަންތަކުގައި ފެންބޮޑުވެގެން ދަތުރުތައް މެދުކަނޑާލާފައިވާކަން ވެސް ފާހަގަކޮށްލެވެ އެވެ. ޗެންނާއީގެ ވައިގެ ބަނދަރުގެ ހުރިހާ ފްލައިޓްތަކެއްގެ ދަތުރުތައް ވަކި ގޮތެއް ނެތި ކެންސަލްކޮށްފައިވާއިރު ފެންބޮޑުވުމުގެ ސަބަބުން އެއާޕޯޓުގައި ބަންދުވެފައި ތިބި މީހުންގެ އަދަދު 400 އަށް އަރަ އެވެ.\nވިއްސާރައިގެ ގެއްލުންތަކަކާ ކުރިމަތިލާން ޖެހިފައިވާއިރު ޗެންނާއީގެ 60 ޕަސެންޓް ސަރަހައްދަކުން ކަރަންޓްގެ ހިދުމަތް ވެސް ކަނޑާލައިފަ އެވެ. އިންޑިއާގެ މިފަދަ ސިޓީތަކުގައި ހިނގާ ފެންބޮޑުވުމުގެ ހާދިސާތަކުގައި ކަރަންޓް ޝޯޓްތައް ހިނގައި ކަރަންޓްގައި ޖެހިގެން މީހުން މަރުވުމަކީ ވެސް އާންމު ކަމެކެވެ.\nބޯ ވިއްސާރައާ ގުޅިގެން ޓެމިލް ނާޑޫގެ ހަ ޑިސްޓްރިކްޓެއްގެ ސްކޫލްތަކާއި ކޮލެޖުތައް ވެސް ވަނީ ބަންދުކޮށްފަ އެވެ.\nޗެންނާއީ ވިއްސާރައިގެ އިތުރުން މީގެ ދެމަހެއްހާ ދުވަސް ކުރިން އަފްގާނިސްތާނަށް އައި ބިން ހެލުމަކީވެސް އެތައް އެތައް ގެއްލުންތަކެއް ލިބުނު ހާދިސާ އެކެވެ. އެ ހާދިސާގައި 300 އަށް ވުރެ ގިނަ މީހުން ވަނީ މަރުވެފަ އެވެ.\nއަފްޣާނިސްތާނަށް އައި ބިން ހެލުމުގެ ތެރެއިން.\nއަފްގާނިސްތާނަށް 7.5 މެގްނިޓިއުޑްގެ ބާރުމިނުގައި އައި މި ބިންހެލުމުގެ ސަބަބުން އެންމެ ބޮޑު ގެއްލުމެއް ލިބުނީ އިންވެގެން އޮންނަ ޕާކިސްތާނަށެވެ.\nމި ބާރުގަދަ ބިންހެލުމުގެ ލޮޅުން އިންޑިޔާއަށާއި ތަޖިކިސްތާނަށް ވެސް އިހުސާސް ކުރެވުނެވެ. ބިންހެލުމުގެ ގެއްލުން އަފްގާނިސްތާނާއި ޕާކިސްތާނުގެ އިމާރާތްތަކަށާއި މަގުތަކަށާއި ކަރަންޓާއި މުވާސަލާތީ ހިދުމަތަށް ލިބިފައި ވެއެވެ.\nޕާކިސްތާނުން 237 މީހުން މަރުވެފައި ވާކަން ޔަގީން ކުރެވިފައިވާއިރު، ދެހާހަށްވުރެ ގިނަ މީހުންނަށް ވަނީ އަނިޔާވެފައެވެ. އަދި ޕާކިސްތާނުގެ 2500 ގެއަކަށް ވަނީ ގެއްލުން ލިބިފައެވެ. އަދި އަފްގާނިސްތާނުން މަރުވީ 74 މީހުންނެވެ. އަދި އިތުރު 500 މީހުންނަށް އަނިޔާވިއެވެ. އިންޑިޔާއިން މަރުވި ކަމަށް ރިޕޯޓްކޮށްފައި ވަނީ ދެ މީހުންނެވެ.\nއޮފިޝަލުން ވިދާޅުވާ ގޮތުގައި ލިބުނު ގެއްލުންތައް ދެނެގަނެވެމުންދާ ވަރަކަށް މަރުވެފައިވާ މީހުން މިއަށްވުރެ އަދި ގިނަކަން ހާމަ ވާނެއެވެ. މި ބިންހެލުމުގައި އެންމެ ބޮޑަށް ގެއްލުން ލިބުނީ ސިޓީތަކާ ދުރު އެކަހެރިކޮށް އޮންނަ ސަރަހައްދުތަކަށް ކަމަށް ވާތީ، އެހީދޭ ފަރާތްތަކަށް އެ ތަންތަނަށް ވާސިލުވުމުގެ ވަނީ ދަތި ތަކާއި ކުރިމަތިވެފައެވެ.


MDP Othy Idhikolhu Hurihaa Party Thakeh Hisoaru Kohgen - Khaleel - Vaguthu\nއެމްޑީޕީ އޮތީ އިދިކޮޅު ހުރިހާ ޕާޓީތަކެއް ހިސޯރުކޮށްގެން - ހަލީލް\nއެމްޑީޕީ އޮތީ އިދިކޮޅު ހުރިހާ ޕާޓީތަކެއް ހިސޯރުކޮށްގެން ކަމަށް ޕީޕީއެމްގެ ސެކްރެޓަރީ ޖެނެރަލް އަދި ނިލަންދޫ ދާއިރާގެ މެންބަރު ޑރ. އަބްދުﷲ ހަލީލް ވިދާޅުވެއްޖެއެވެ.\n" ވަގުތު " އަށް މައުލޫމާތު ދެއްވަމުން ޑރ.ހަލީލް ވިދާޅުވީ އެއް ކެންޑިޑޭޓް އަކު ނެރުމަކީ އިދިކޮޅުން އަމިއްލަޔަަށް ދެކޭ ހުވަފެނެއް ކަމަށެވެ.\n" އިދިކޮޅުގައި އެހާ ގުޅުންތަކެއް ނެތް. ހަގީގަތުގައި އެމްޑީޕީން މިކުރާ މަސައްކަތީ އެމްޑީޕީ ބޭނުންވާ ސިޔާސަތުގެ ދަށުން އިދިކޮޅު ހުރިހާ ޕާޓީ ތަކެއް ހިސޯރުކޮއްގެން އެމްޑީޕީ ބޭނުންވާ ނަތީޖާތަށް ނެރުން " ހަލީލް ވިދާޅުވިއެވެ.\nހަލީލް ވިދާޅުވީ އިދިކޮޅު އެމްޑީޕީގެ ތެރޭގައި ދެ ފެކްޝަނެއް އުފެދި މިހާރު ވަނީ ކޯޅުންތަށް އުފެދެން ފަށާފައި ކަމަށާއި އެކަކު ދައްކާ ވާހަކަ އަކާއި އަނެކަކު ދައްކާ ވާހަކަ ދިމާ ނުވާކަމަށެވެ.\n" އެ ކެންޑިޑޭޓަކު ނެރުމަކީ އެބޭފުޅުންގެ ތާރީހާއި، އެބޭފުޅުންގެ އެތެރޭ އޮތް ހަމަޖެހުމަށް ބަލާފައި ވާނެ ކަމެއް ނޫން " ހަލީލް ވިދާޅުވިއެވެ.\nރޭ އިދިކޮޅު ފަރާތް ތަކުން އއ ރަސްދޫގައި ބޭއްވި ޖަލްސާގައި އިދިކޮޅު ކެނޑިޑޭޓެއް އަންނަ ރިޔާސީ އިންތިހާބުގައި ވާދަކުރައްވާނެ ކަމުގެ ޔަގީންކަން އަރުވާ ކަމަށާއި އެ ކެންޑިޑޭޓަކީ ގުޅިފައިވާ ޕާޓީތަކުން ސަޕޯޓްކުރާ އެއް ކެންޑިޑޭޓަކަށްވެގެން ދާނެ ކަމަށް އެމްޑީޕީގެ ޕީޖީ ލީޑަރު އިބްރާހިމް މުހައްމަދު ސޯލިހު (އިބޫ) ވަނީ ވިދާޅުވެފައެވެ.\nއިބޫ ވިދާޅުވީ، އިދިކޮޅު އެއް ކެންޑިޑޭޓެއް ހުންނާނެ ކަމަށާއި ރައްޔިތުން ކުރަންވީ ކަމަކީ އެ ކެންޑިޑޭޓަށް ވޯޓު ދޭން ތައްޔާރުވުން ކަމަށެވެ. އަދި ވައްކަމާއި އަނިޔާވެރި ކަމަށް ފާޅުގައި ނޫނެކޭ ބުނުން ކަމަށެވެ.\n"ޓިކެޓު އަގުހެޔޮ ކުރީ އަމާކީތީ ފަރަށްދާ އުސޫލުން"\nޚަލީލްގެ ތުހުމަތު "ގޮނޑިތައް ބެހުން ލަސްކުރަނީ ނަޝީދު"\nޔާމީން ފުލުހަށް ހާޒިރުކުރަނީ ރައީސްގެ ދަތުރުފުޅުގެ ސަބަބުން އުދެދިދާނެ ކަންބޮޑުވުންތަކަށް ހިޔަނި އެޅުމަށް - ހަލީލް\nއޭޕްރީލް 28, 2018 13:56\nޔާނު އޮތީ ކަލޯ ހިސޯރުކޮއްފަ !\nއޭޕްރީލް 28, 2018 20:34\nއިދިކޮޅު މީހުން ކެންޑިޑޭޓެއް ނެރޭނެގޮތެއް ވިސްނާ ވިސްނާވެސް ނުވިސްނުނު ދެންހެދޭނީގޯސް\nއޭޕްރީލް 28, 2018 23:11


Inthihaabugai balanvee aailaa akah noon, mi coalition ah: Abdul Raheem\nއިންތިހާބުގައި އާއިލާއަށް ނުބަލާ، ހަމައެކަނި ޕީޕީއެމް-ޕީއެންސީއަށް ބަލާ: އަދުރޭ\nޕީޕީއެމް-ޕީއެންސީން ކުރިން ބޭއްވި ނޫސްވެރިންގެ ބައްދަލުވުމެއް -- ފައިލް ފޮޓޯ | އަވަސް\nރައީސް އަބްދުﷲ ޔާމީން މިނިވަން ކުރުމަށް ޕީޕީއެމް/ޕީއެންސީގެ ފަށާފައިވާ މަސައްކަތް ކާމިޔާބު ކުރުމަށް ކުރިއަށް އޮތް ލޯކަލް ކައުންސިލް އިންތިހާބުގައި އާއިލާއަށް ނުބަލާ ޕީޕީއެން/ޕީއެންސީގެ ކެންޑިޑޭޓުންނަށް ވޯޓް ދިނުމަށް ޕީއެންސީގެ ރައީސް އަބްދުއްރަހީމް އަބްދުﷲ ގޮވާލައްވައިފި އެވެ.\nއަބްދުއްރަހީމް މިކަމަށް ގޮވާލެއްވީ ރައީސް ޔާމީން މިނިވަން ކުރުމަށް ގޮވާލާ ރޭ އިދިކޮޅުން ޕީޕީއެމް އޮފީހުގައި ބޭއްވި ޖަލްސާގައި ވާހަކަދައްކަވަމުންނެވެ. އެ ޖަލްސާގައި އަބްދުއްރަހީމް ވިދާޅުވީ ރައީސް ޔާމީން ޖަލުގައި ބޭއްވުމަށްފަހު އަރާމް ތަންމަތިތަކުގައި ނިދަން ނުތިބުމަށް ޕާޓީގެ މެންބަރުންނަށް ގޮވާލައްވާ ކަމަށެވެ. އިދިކޮޅުން މިހާރު ފަށާފައިވަނީ މަސައްކަތަކީ ހަމައެކަނި ރައީސް ޔާމީން މިނިވަން ކުރުމަށް ފަށާފައިވާ މަސައްކަތެއް ކަމަށާއި ޕީޕީއެމް/ޕީއެންސީގެ އިސް ބޭފުޅުންގެ އެ ނޫން އެއްވެސް މަގްސަދެއް މިވަގުތު ނެތް ކަމަށް އަބްދުއްރަހީމް ވިދާޅުވި އެވެ.\n"އަސަރާއެކު އަޅުގަނޑު ދަންނާލަން ބޭނުންވޭ. އަރާމް ތަންމަތިތަކުގައި ނިދަން ނުތިބޭށޭ. އަޅުގަނޑުމެންގެ ޕާޓީތަކުގެ ލީޑާޝިޕް މި ތިބީ ވަރަށް ހިތްވަރާއެކު ވަރަށް ސާބިތުކަމާއެކު. އަޅުގަނޑުމެންގެ ދެވަނަ އެއްވެސް މަގްސަދެއް ނެތް، އެއީ ޝިޔާމް ކަމަށްވިޔަސް، ސުޖާއު ކަމަށްވިޔަސް، މުއިއްޒު ކަމަށްވިޔަސް، ސައީދު ކަމަށްވިޔަސް، އާދަމް ޝަރީފް ކަމަށްވިޔަސް، މުންދު ކަމަށްވިޔަސް، ގައްސާން ކަމަށްވިޔަސް، އަދި އަޅުގަނޑު ކަމަށްވިޔަސް ރައީސް ޔާމީން މިނިވަން ކުރުން ފިިޔަވާ އިތުރު އެއްވެސް މަގްސަދެއް އަޅުގަނޑުމެންގެ ނެތް. އެ މަގްސަދު ހާސިލްކުރުމަށްޓަކައި އަޅުގަނޑުމެން ކައުންސިލް އިންތިހާބު ކާމިޔާބުކުރަން ޖެހެނީ،" އަބްދުއްރަހީމް ވިދާޅުވިއެވެ.\nރައީސް އަބްދުﷲ ޔާމީން މިނިވަން ކުރުމަށް ކުރާ މަސައްކަތް ކާމިޔާބު ކުރުމަށް ލިބޭނެ އެންމެ ރަނގަޅު ފުރުސަތަކީ 2020 ގެ ކައުންސިލް އިންތިހާބު ކަމަށް އަބްދުއްރަހީމް ވިދާޅުވި އެވެ. އެހެންކަމުން އެ އިންތިހާބުގައި އާއިލާއަށް ބަލައިގެން ވޯޓް ނުދިނުމަށް ގޮވާލާ ކަމަށާއި ހަމައެކަނި ބަލަންވީ ޕީޕީއެމް/ޕީއެންސީގެ ކެންޑިޑޭޓުންނަށް ކަމަށް ވެސް އަބްދުއްރަހީމް ވިދާޅުވި އެވެ.\n"މިކަމުގައި އަޅުގަނޑުމެންގެ ރަށްރަށުގައި ތިއްބެވި ލޮބުވެތި އަހުން އެބަޖެހޭ ވަރަށް ސާބިތުވާން. ވަރަށް ސާބިތުވާން އެބަޖެހޭ. ބައްޕައެއް، މަންމައެއް، ދަރިއެއް، ކޮއްކޮއެއް، ބޭބެއެއް ބައްލަވައިގެން ނުވާނެ. ޕީޕީއެމް/ޕީއެންސީއަށް ބައްލަވާ. އެއީ މިއަދު ގައުމުގައި ހައްގުގައި ބަހެއް ބުނަން އޮތް ހަމައެކަނި ބަޔަކީ ޕީޕީއެމް/ޕީއެންސީ," އަބްދުއްރަހީމް ވިދާޅުވިއެވެ.\nއޭނާ އިތުރަށް ވަނީ ރައީސް ޔާމީން މިނިވަންކުރުމަށް ހުރިހާ މެންބަރުން ވަރުގަދަ މަސައްކަތްތަކެއް ކުރުމަށް ގޮވާލާ އެކަމަށް ހިތްވަރު ދެއްވައިފަ އެވެ.\nމިކަމުގައި އަޅުގަނޑުމެންގެ ރަށްރަށުގައި ތިއްބެވި ލޮބުވެތި އަހުން އެބަޖެހޭ ވަރަށް ސާބިތުވާން. ވަރަށް ސާބިތުވާން އެބަޖެހޭ. ބައްޕައެއް، މަންމައެއް، ދަރިއެއް، ކޮއްކޮއެއް، ބޭބެއެއް ބައްލަވައިގެން ނުވާނެ. ޕީޕީއެމް/ޕީއެންސީއަށް ބައްލަވާ. އެއީ މިއަދު ގައުމުގައި ހައްގުގައި ބަހެއް ބުނަން އޮތް ހަމައެކަނި ބަޔަކީ ޕީޕީއެމް/ޕީއެންސީ\nކުރިއަށް އޮތް ލޯކަލް ކައުންސިލް އިންތިހާބުގައި ޕީޕީއެމް އިން ހުރިހާ ގޮނޑިތަކަށް ވާދަކުރުމަށް ނިންމާ އެކަން ވަނީ އިއުލާނުކޮށްފައެވެ. މިދިޔ ބުރާސްފަތި ދުވަހުގެ ރޭ ބޭއްވި ނޫސްވެރިންގެ ބައްދަލްވުމެއްގައި އިންތިހާބާއި ބެހޭ ކަންތައްތަކުގައި އިސްކޮށް ހުންނެވި ކުރީގެ ހައުސިން މިނިސްޓަރު އަދި ޕީޕީއެމްގެ ނާއިބް ރައީސް ޑރ. މުހައްމަދު މުއިއްޒު ވިދާޅުވީ ލޯކަލް ކައުންސިލް އިންތިހާބުގައި އިދިކޮޅުން ވާދަކުރާ ހުރިހާ ކެންޑިޑޭޓުންވެސް ނިކުންނާނީ ޕީޕީއެމްގެ ޓިކެޓްގައި ކަމަށެވެ. އެގޮތަށް ޕީޕީއެމް/ޕީއެންސީގެ ކައުންސިލުން ނިންމާފައިވާ ކަމަށެވެ.


New Normal gai hafthaa aku4dhuvahu masakkai kuraa gothah New Zealand ge bodu vazeeru hushahalhuhhvaifi - One Online\nނިއުޒިލޭންޑުގެ ބޮޑު ވަޒީރު ޖަސިންދާ އާޑާން ---\nނިއުނޯމަލްގައި ހަފްތާއަކު ހަތަރު ދުވަހު މަސައްކަތް ކުރާގޮތަށް ނިއުޒިލޭންޑުގެ ބޮޑުވަޒީރު ހުށަހަޅުއްވައިފި\nކޮވިޑް19 އިން ނިއުޒިލޭންޑް ސަލާމަތްކޮށް ނިއު ނޯމަލް އަކަށް ދަތުރުފަށާފައިވާއިރު މަސައްކަތް ކުރާ ދުވަސްތަކުގެ އަދަދަކީ ހަފުތާއަކު ހަތަރެއް ކަމަށް ހެދުމަށް ބޮޑު ވަޒީރު ޖަސިންދާ އާޑާން ހުށަހަޅުއްވައިފި އެވެ.\nޖަސިންދާ އެކަން ހުށަހެޅުއްވީ ފޭސްބުކްގައި ހިއްސާކުރެއްވި ވީޑިއޯއެއްގައެވެ. އެ ވީޑިއޯގައި ނިއުޒިލެންޑުގައި ޑޮމެސްޓިކް ޓުއަރިޒަމް އާލާކުރުމާގުޅޭގޮތުންވެސް ޖަސިންދާ ވަނީ ވާހަކަފުޅުދައްކަވައިފައެވެ.\n"ވަރަށް ގިނަ މީހުން އެބަ ހިޔާލު ހުށަހަޅާ ހަފްތާގައި މަސައްކަތް ކުރާ ދުވަސްތައް ހަތަރަކަށް ބަދަލުކުރަން. މިއީ އަސްލު ވަޒީފާ އަދާކުރާ ފަރާތާއި ވަޒީފާ ދޭ ފަރާތުގެ ދެމެދުގައި އޮންނަ ކަމެއް" ޖަސިންދާ ވިދާޅުވިއެވެ.\nއެގައުމުގައި ވަޒީފާ އަދާކުރާ ވަރަށް ގިނަ ބަޔަކީ ފަތުރުވެރިކަމުގެ ދާއިރާގައި މަސައްކަތްކުރާ މީހުންކަން ފާހަގަކުރައްވައި ބޮޑުވަޒީރު ވިދާޅުވީ، މަސައްކަތް ކުރާ ދުވަހުގެ އަދަދު މަދުކުރުމުން އެމީހުނަށް ހަފުތާ ބަންދު ދިގުކޮށް ލިބި އެހެން ސިޓީ ތަކަށް ދަތުރުކުރާ މީހުންގެ އަދަދުވެސް އިތުރުވާނެ ކަމަށެވެ. އޭގެ ސަބަބުން ޑޮމެސްޓިކް ޓުއަރިޒަމް ފުޅާވެގެންދާނެ ކަމަށްވެސް ވިދާޅުވިއެވެ.\nމި ހިޔާލަށް މިހާރު މީސްމީޑިއާގައި ގިނަ ބަޔަކު ވާހަކަދައްކަމުން އަންނައިރު، ބައެއް ކުންފުނިތަކުން ބުނީ މިގޮތަށް ހަތަރު ދުވަހު ބާރުބޮޑުކޮށް މަސައްކަތް ކުރާ ގޮތަށް ހަމަޖައްސައިފިނަމަ ކުރާ މަސައްކަތް އިތުރުވެދާނެކަމަށް ބެލެވޭ ކަމަށާއި އެކަމާމެދު ވިސްނަމުންދާ ކަމަށް ބުނެފައެވެ.\n2018 އިން ފެށިގެން ނިއުޒިލޭންޑުގެ ގިނަ އެޖެންސީތަކުން އަންނަނީ "ފްލެކްސިބަލް ވޯކް ބައި ޑިފޯލްޓް" ކިޔާ ޕައިލޮޓް ޕްރޮގްރާމެއްގައި ބައިވެރިވަމުންނެވެ. އެ ޕްރޮގްރާމުގެ ދަށުން ވަޒީފާ އަދާކުރާ މީހުނަށް މަސައްކަތުގެ މާހައުލުގައި އިތުރު ލުއިތައް ދެއެވެ. މިގޮތަށް ލުއި ދިނުމުގައި އެޖެންސީއެއް ބޭނުންވާ ގޮތް އިހްތިޔާރު ކުރެވޭއިރު ސަރުކާރުން އޮންނަނީ ބައެއް މުހިންމު ނުކުތާތައް ފާހަގަކޮށްފައެވެ. ހާއްސަކޮށް މަސައްކަތް ކުރާ ދުވަސްތައް މަދުކުރުން ހިމެނެއެވެ.\nނިއުޒިލެންޑުގައި 240 މުވައްޒަފުން ގެންގުޅޭ ކުންފުންޏަކުން ބުނި ގޮތުގައި ހަތަރު ދުވަހު މަސައްކަތް ކުރާ ގޮތަށް ހެދުމުން، ކުރާ މަސައްކަތުގެ ފެންވަރު ރަނގަޅުވެ، ޕްރޮޑަކްޓިވިޓީ އިތުރުވެ، މަސައްކަތް ކުރާ މީހުންގެ ދިރިއުޅުމަށް ބެލެންސެއް ލިބި ސްޓްރެސް މަދުވެގެންދިޔަކަން ފާހަގަވެފައި ވެއެވެ.\nމިދިޔަ އަހަރު މައިކްރޯސޮފްޓުންވެސް ވަނީ އެކުންފުނީގެ ޖަޕާނު އޮފީސް ކޮންމެ ހުކުރު ދުވަހަކު ބަންދުކޮށް މުވައްޒަފުންނަށް ތިން ދުވަސް ހަފްތާ ބަންދުގެ ގޮތުގައި އެއްމަސް ވަންދެން ދީފައެވެ.\nއޭގެ ނަތީޖާ ވަރަށް ފޮނި ކަމަށް އެކުންފުނިން ބުނެއެވެ. މަސައްކަތުގައި ހޭދަކުރާ ދުވަސް މަދުވުމުން ލިބޭ ވަގުތުގައި ކުރާ މަސައްކަތުގެ ޕްރޮޑަކްޓިވިޓީ އިތުރުވެ، މުވައްޒަފުންގެ ސޭލްސް 40 ޕަސެންޓު އިތުރުވި ކަމަށާއި އޭގެ ފަހުން އެކުންފުނީގެ ޖަޕާނު އޮފީސް ވަނީ އެގޮތަށް ބަދަލުކޮށްފަ އެވެ.\nގުޅޭ ޓެގު ސިއްހަތު ކޮވިޑް 19 ލޮކްޑައުން ނިއުޒިލެންޑް\nކޮވިޑް 19 : ނިއު ޒިލޭންޑުގައި ބަލި ކޮންޓްރޯލު ވެއްޖެ، ލޮކްޑައުނަށް ލުއި ތަކެއް\nކޮވިޑް 19 : ނިއުޒިލޭންޑުގައި ސްޓޭޓް އޮފް އިމަޖެންސީ އިއުލާނު ކޮށްފި\nނިއު ޒިލޭންޑް ސިޓީއެއްގެ ކައުންސިލަށް ދިވެއްސަކު އިންތިހާބުވެއްޖެ\nނިއުޒިލޭންޑް ކައުންސިލް އިންތިހާބުގައި ދިވެއްސަކު ވާދަކުރަނީ


Column Folhuvai - Hiyalhah huivee meybis kadhuru, Raees ah goasvee onigandu!\nމިނިވަން ދުވަހު ރައީސް އަބްދުﷲ ޔާމީން ގައުމާ މުހާތަބު ކުރައްވަމުން ވިދާޅުވި އެންމެ މުހިންމު ވާހަކައަކީ ރާއްޖޭގެ ދުސްތޫރީ ނިޒާމު ރޭވިފައި އޮތީ، ގައުމުގެ ހިންގުން ހުއްޓި މަރުތަޅުއެޅުވިދާނެ ގޮތަކަށް ކަމަށެވެ. ހަގީގަތުގައި ވެސް އެމަނިކުފާނު އެ ވިދާޅުވީ ވަރަށް މުހިންމު އެހާމެ ނުރައްކާ ވެސް ވާހަކަ އެކެވެ. ގައުމުގެ ވަލިއްޔުލްއަމުރަށް އެ އުޅުއްވަނީ މި ނިޒާމުގެ ތެރޭގައި ގައުމު ނުހިންގި ތާށިވެ ވަޑައިގެން އެވެ. ހުލާސާކޮށްފައި ބުނާނަމަ އެމަނިކުފާނު އެކަނިވެ މުޅި ނިޒާމު އެމަނިކުފާނާ ދެކޮޅަށް ތެދުވީ އެވެ. އެހެން ވެއްޖިއްޔާ މިއީ ނިޒާމުގެ މައްސަލައެއް ހެއްޔެވެ؟ މިއީ ހަމަ ހަގީގަތުގައި ވެސް އެތައް ރައްޔިތުން މިއަދު އުފައްދަންވީ އެންމެ ބޮޑު ސުވާލެވެ. ނޫނީ ރައީސް ޔާމީންއަށް ޖެހިވަޑައިގެންފައި މި އޮތީ މޭބިސްކަދުރު ނުކެވުނު ހިޔަޅަށް ޖެހުނު ހާލު ހެއްޔެވެ؟ ހިޔަޅަށް ވެސް މޭބިސްކަދުރު ނެކުވުމުން އެއަށް މޭބިސްކަދުރުވީ އެހާމެ ހުތް އެއްޗަކަށެވެ.\nރައީސް ޔާމީންގެ ތަގުރީރުގައި ވިދާޅުވި ގޮތުގައި މަޖިލީހުގެ މެޖޯރިޓީ އޮތަސް ނެތަސް ގައުމުގެ ވަލިއްޔުލްއަމުރުގެ މަގާމުގައި މީހަކު ހުންނަން ޖެހެ އެވެ. އެވާހަކަ އަޅުގަނޑަށް މޭރުންވީ އެމަގާމުގައި ހުންނަން ޖެހޭ މީހަކީ ރައީސް އަބްދުﷲ ޔާމީން ކަމަށް އެމަނިކުފާނު ގަބޫލު ކުރައްވަނީ އެވެ. އެހެންވެ، އެމަނިކުފާނު މި ނިކުންނެވީ މުޅި ނިޒާމާ ދެކޮޅު ހަނގުރާމަ އަކަށެވެ. މަގާމުގެ ދިފާއުގައި މިނިވަން މުއައްސަސާތައް ގުރުބާން ކުރުމަށް އެމަނިކުފާނު ފަސް ނުޖެހޭނެ ކަން މި އޮތީ ނުސީދާކޮށް ވިދާޅުވެފަ އެވެ. އެމަނިކުފާނު ގައުމަށްޓަކައި ކަމަށް ވިދާޅުވެ ކުރައްވާ ހަނގުރާމައިގައި އެއްވެސް ލަދެއް ހަޔާތެއް ނެތި ފުލުހުންނާއި ސިފައިން އަދި މިނިވަން މުއައްސަސާތައް ފިސާރި ރަނގަޅަށް އެބަ ބޭނުން ކުރައްވަ އެވެ.\nރައްޔިތުން މަޖިލީހުގައި އެމަނިކުފާނަށް އޮތް މެޖޯރިޓީ ބީވެގެން ދިޔަ ހިސާބުން ރައީސް ޔާމީން އެކަމަށް ނެރުއްވި ހައްލަކީ ގައުމުގެ ސުޕްރީމް ކޯޓްގެ ބޭނުން ހިތްޕަވައިގެން މަޖިލިސް ސައިޒް ކުރުމެވެ. އެކަމަކު ރާއްޖޭގެ ގާނޫނު އަސާސީ ދަންނަ ހައްލަކީ މިއެއް ނޫނެވެ. އަދި މިއީ ބަރުލަމާނީ ނިޒާމަކަށް ނުވާތީ މަޖިލީހުގެ މެޖޯރިޓީ އެމަނިކުފާނަށް ނެތުމަކީ ރައީސް ޔާމީންގެ ވެރިކަން ފުރޮޅޭނެ ސަބަބެއް ވެސް ނޫނެވެ. އެހެން ވެއްޖިއްޔާ އެމަނިކުފާނު މިވަރަށް ތެޅި ފޮޅެން ޖެހޭ ހެއްޔެވެ. ރައީސް ޔާމީން ވެރިކަމުގައި ނެތަސް ހުއްޓަސް ރާއްޖޭގެ ވަލިއްޔުލްއަމުރުމުގެ މަގާމު ފުރާނެ ފަރާތެއް ކަނޑައަޅާނެ އިޖުރާއަތު، ނޫނީ ކޮންޓިއުނިޓީ އޮފް ގަވަނެންސް ގާނޫނު އަސާސީގައި ވަނީ ލިޔެފަ އެވެ. ރައީސް ކަމުގައި ހުންނެވި ބޭފުޅަކު އެ މަގާމުން ފައިބަން ޖެހިއްޖެ ނަމަ އެ މަގާމަށް އިސްވާނީ ނައިބު ރައީސް އެވެ. ނައިބު ރައީސް ނެތް ނަމަ، ރައްޔިތުން މަޖިލީހުގެ ރައީސް އެވެ. އެހެން ވީމާ، ފެހި ގާނޫނު އަސާސީ އިން ދައްކައިދޭ ދުސްތޫރީ ނިޒާމު މި އޮތީ މަރުތަޅު އެޅުވޭނެ ގޮތަކަށް ނޫނެވެ. އޭގެ ބަދަލުގައި ބާރުތައް ދެމިގެންދާނެ ވަރުގަދަ އިޖުރާއަތްތަކެއް ގާނޫނީ އަސާސީގެ ތެރެއިން އޮތީ އުފަން ކުރުވައިފަ އެވެ. އެހެން ވީމާ ވަލިއްޔުލްއަމުރުގެ މަގާމު ފުރާނެ މީހަކު ނެތިދާނެތީ އެކަމާ ހާސްވާކަށް ހަމަ އެކަކުވެސް ނުޖެހެ އެވެ.\nސިޔާސީ ޕާޓީ ބަދަލު ކުރުމަކުން މަޖިލީހުގެ މެންބަރެއްގެ ގޮޑި ނުގެއްލޭނެކަން ގާނޫނު އަސާސީގައި ސާފުކޮށް އެނގެން އޮތް އިރު، އަދި މެންބަރުންގެ ގޮނޑި ގެއްލޭނެ ހާލަތްތައް ސާފު ބަހުން ލިޔެފައި ވަނިކޮށް ބަންޑާރަ ނައިބު މެދުވެރި ކުރައްވައިގެން ތުސްދޫރީ މައްސަލައަކަށް ވެސް ނުވާ މައްސަލައެއް އެ ކޯޓަށް ވައްދައިގެން މެންބަރުންގެ ގޮނޑި ގެއްލޭނެ ކަމަށް ކަނޑައެޅުމާ އެކު ހަގީގަތުގައި މުޅި ނިޒާމު "ވާނުވާއެއްގެ" ތެރެއަށް ވެއްޓުނީ އެވެ. އެބަޔަކަށް ހުކުމް ތަރުޖަމާ ކުރެވުނު ގޮތަކަށް ކޮށްގެން ހިތުހުރި ގޮތަކަށް ކަންކަން ކުރަނީ އެވެ.\nޕީޕީއެމް އިން ދުއްވައި ގަތީ، މަޖިލީހުގެ ރައީސް އަބްދުﷲ މަސީހުގެ އިތުބާރުނެތް ކަމުގެ މައްސަލައިގައި ސޮއިކުރި ހުރިހާ މެންބަރުން ޕާޓީ އިން ނެރެ އެ މީހުންގެ ގޮޑި ގެއްލުވާލާށެވެ. އޭގެ ތެރެއިން އިލެކްޝަންސް ކޮމިޝަން ވެސް މަތިން ބައިން ޖެހި، އަމިއްލައަތަށް ހުކުމް ނަގައިގެން މަޖިލީހުގެ މެންބަރުންތަކެއް މެންބަރުން ނޫން ކަމަށް ނިންމީ އެވެ. މިހާ ހިސާބުން ދައުލަތް އޭގެ މައްޗަށް ބިނާވެފައި މި އޮތް ގާނޫނު ހެދުމުގެ ބާރު ބޮޑު މައްސަލަގަނޑަކަށް ދޫވެގެން ދިޔައީ އެވެ. ނަތީޖާއަކަށްވީ މެންބަރުން އެ މީހުންގެ ގޮނޑި ގެއްލުނު ކަމާ މެދު ސުވާލު އުފައްދައި އެ މައްސަލަ ސުޕްރީމް ކޯޓަށް ވެއްދުމެވެ. އެ ކޯޓުން ވެސް އެއީ މައްސަލައެއް ކަމަށް އެ އޮތީ ބަލައިގެންފަ އެވެ. މިއީ ހަމަ ސީދާ ގަސްތުގައި ދުސްތޫރުގައި މަރު ތަޅު އެޅުވުމަށް ހިންގި ޖަރީމާއެއް ނޫންބާ އެވެ؟ މިއީ ސަރުކާރުގެ އިސް މެންބަރުން ވިދާޅުވާ ގޮތަށް ގޭމް ޕްލޭން ހެއްޔެވެ؟ މި ގޭމްޕްލޭނަކާ ހެދި އެތައް ހާސް ރައްޔިތުންނެއް ފަސް އަހަރުގެ ޓާމަކަށް އިންތިހާބު ކުރި މަޖިލީހުގެ މެންބަރުންގެ ގޮނޑި ގެއްލި އެހެންވެސް ބޮޑެތި މައްސަލަތަކެއް އުފެދުނީ އެވެ. ގަސްތުގައި އެމަނިކުފާނު މި ނިޒާމް މަރުތަޅެއް އެޅުއްވީ ކަމަށް ނުބުނަންވީ ސަބަބެއް ނެތެވެ.\nމަޖިލީހުގައި އޮތް އެމަނިކުފާނުގެ ވަރުގަދަ މެޖޯރިޓީ ދޫވި ހިސާބުން ދުސްތޫރީ މައްސަލަތައް އެމަނިކުފާނަށް ފާހަގަވީ ހަމަ އިއްތިފާގަކުން ހެއްޔެވެ؟ މީގެ ކުރިން އެމަނިކުފާނަށް ދުސްތޫރީ މައްސަލައެއް ފާހަގައެއް ނުވެއެވެ. އަޅުގަނޑުގެ ހަނދާން ބަލި ނޫން ނަމަ، އެމަނިކުފާނުގެ ރިޔާސީ ކެމްޕޭން ޖަލްސާއެއްގައި ކަލާފާނު ސްކޫލްގައި ދެއްކެވި ވާހަކަފުޅެއްގައި ވިދާޅުވީ ރާއްޖޭގެ މި ނިޒާމު ވަރަށް ފުރިހަމަ ކަމަށާއި ބޭނުންވަނީ މުއައްސަސާތަކަށް މިނިވަންކަންދީ މި ނިޒާމް ހިންގަން އެނގޭ މީހަކު ކަމަށެވެ. އެރޭގެ ޖަލްސާއަށް ފަހު އެމަނިކުފާނު އަޅުގަނޑަށް ދިގު އިންޓަވިއުއެއް ވެސް ދެއްވި އެވެ. ވިދާޅުވީ އެމަނިކުފާނަށް މި ނިޒާމު ހިންގަން އެނގިވަޑައިގަންނަވާ ކަމަށާއި މުއައްސަސާތަކަށް ނުފޫޒެއް ނުފޯރުއްވާނެ ކަމަށް ވައުދުވާ ކަމަށެވެ. އެކަމަކު ކަން މިވަނީ އެހެން ހެއްޔެވެ؟\nރައްޔިތުން މަޖިލީހުގެ ރައީސްގެ މައްޗަށް ހުށަހެޅުނު އިތުބާރު ނެތް ކަމުގެ ވޯޓްގެ މައްސަލަ ވެސް މަޖިލީހުގެ ނައިބު ރައީސް ނިންމަވައިގެން ބާތިލްކުރެއްވީ އެވެ. މި މަހުގެ 24 ވަނަ ދުވަހު މަޖިލީހަށް މެންބަރުން ވަޑައިގަތުމަށް ހުރަސް އެޅުމަށް ސީދާ މަޖިލީހުގެ ތެރެއަށް ފުލުހުން ވެސް ރަޔަޓް ގިޔަރުގައި ވެއްދީ އެވެ. އަދި ރަޔަޓް ސިފައިން ވެސް ވައްދައި މުޅި މަޖިލިސް އޮތީ އަދިވެސް ފާޑެއްގެ ހިސޯރެއްގެ ތެރޭގަ އެވެ. ހުރިހާ ކަމެއް ކުރީ ސިފައިންނޭ ވިދާޅުވެ ރައީސް އޮފީހުން ބަޔާން ނެރުނަސް ފުލުހުން ބުނަނީ މަޖިލިސް ބަންދު ކުރީ ސަރުކާރުން އަންގައިގެން ކަމަށެވެ. އެހެން ވީމާ، މަޖިލީހުގެ ތެރެއަށް ރަޔަޓް ފުލުހުންނާއި ސިފައިންގެ ފައުޖުތައް ގިނަ އަދަދަކަށް ވައްދައި ހުތުރު ގޮތަކަށް މެންބަރުން ބޭރު ކުރީ ކާކު އޯޑަރަކަށް ހެއްޔެވެ؟ ސިޔާސީ މީހެއްގެ މައްޗަށް ކުށް ސާބިތުނުވާ ކަމަށް ހުކުމް ނުކުރާ ކޮންމެ ގާޒީ އަކު އެ ހުކުމެއް އިއްވާތާ މަދު ވަގުތުކޮޅެއްގެ ތެރޭގައި ސައިޒްކޮށް ކޮންމެވެސް އެހެން ދަށު ކޯޓަކަށް ބަދަލުކޮށްލަނީ ނުފޫޒެއް ހަމަ ނެތި ހެއްޔެވެ؟ ސަރުކާރާ ދެކޮޅަށް ޕޯޑިއަމްއެއްގައި އެއްޗެއް ކިޔާ ކޮންމެ މީހަކީ ކޮންމެވެސް ތުހުމަތެއް އޭނާގެ ބޮލުގައި އަޅުވައި ޖިނާއީ ދައުވާއެއް ކުރަނީ ވެސް، މިއީ ވެސް ހަމަ އިއްތިފާގު ހެއްޔެވެ؟\nމަޖިލީހުގެ އިދާރާއަށް ރަޔަޓް ސިފައިން ވަދެ ގަނެ އެތަނުގެ މައި ދޮރާށި ބަންދުކޮށްގެން:\nއަޅުގަނޑަށް ހީވާ ގޮތުގައި ހަގީގަތުގައި ދިމާވެގެން މި އުޅޭ މައްސަލައަކީ ނިޒާމު ގޯސްވުމެއް ނޫނެވެ. ހުރިހާ ބާރަކަށް އަތްފޯރުވައި މުޅި ނިޒާމަކީ ހިތުހުރި ގޮތެއް ހަދަން އޮންނަ އެއްޗެއް ކަމަށް ގަބޫލު ކުރެވޭ ވިސްނުމެއް މާބޮޑަށް ގެންގުޅުއްވަނީ އެވެ. އެއްބާރު އަނެއް ބާރަށް ފާރަވެރި ވުމަކީ ތިމާ ނިކަމެތިވެދާނެ ކަމެއްގެ ގޮތުގައި ގަބޫލު ކުރެވެނީ އެވެ. އޭރުން ނިޒާމް ފެންނާނީ ބިރުވެރި އެއްޗެއްގެ ގޮތުގަ އެވެ. އޭރުން މި ކުރެވޭހާ ވެސް މަސައްކަތަކީ އަމިއްލަ ސިޔާސީ ހަތިޔާރެއްގެ ގޮތުގައި ސިފައިންނާއި ފުލުހުން އަދި އެހެން ވެސް މިނިވަން މުއައްސަސާތައް ބޭނުން ކުރެއްވުމެވެ. މަޖިލީހުގެ މެޖޯރިޓީ ހޯދުމާއި އެހެން ވެސް ސިޔާސީ މަސައްކަތްތައް ކުރަން ޖެހޭ ބަޔަކަށް މި ވަނީ މިހެން ހުރި ނަޒާހަތްތެރި މުއައްސަސާތަކެވެ. އެ މުއައްސަސާތައް ގުރުބާން ކުރެއްވުމެވެ. އެހެން ވީމާ ރައީސް ޔާމީންއަށް މި ނިޒާމް މިފެންނަނީ މަރުތަޅެއްގެ ގޮތުގަ އެވެ. އެކަމަކު ހަގީގަތަކީ އެމަނިކުފާނަށް މި ނިޒާމުގައި ވެރިކަން ކުރައްވަން ނޭޭނގުމެވެ. އެމަނިކުފާނުގެ އެ ގާބިލްކަން ނެތީ އެވެ.


july2ah BML ge branch thakun hidhumaiy dheynee appointment ah\n03:57am | Wednesday, 30 September 2020\nޖުލައި2އަށް ބީއެމްއެލްގެ ބްރާންޗުތަކުން ހިދުމަތް ދޭނީ އެޕޮއިންޓްމަންޓަށް\nމާދަމާ އިން ފެށިގެން އަންނަ މަހުގެ2ވަނަ ދުވަހުގެ ނިޔަލަށް، އެޕޮއިންޓް މެދުވެރިކޮށް ބްރާންޗުތަކުން ހިދުމަތް ހިދުމަތް ދިނުމަށް ބޭންކް އޮފް މޯލްޑިވްްސް (ބީއެމްއެލް) އިން ނިންމައިިފި އެވެ.\nމާދަމާ އިން ފެށިގެން މި މަހުގެ ނިޔަލަށް ބީއެމްއެލްގެ ބްރާންޗްތަކާއި ސާވިސް ސެންޓަރުތައް ހުޅުވުމަށް ހަމަޖެހިފައިވަނީ ހެނދުނު 9:30 އިން ފެށިގެން މެންދުރުފަހު 2:00 އަށެވެ.\nކޮންމެ ދުވަހަކަށް ވެސް އެޕޮއިންޓްމަންޓް ހެދުމުގެ ފުރުސަތު އެޕޮއިންޓްމަންޓް ޕޯޓަލް ނުވަތަ އެސްއެމްއެސް މެދުވެރިކޮށް އޭގެ ކުރީ ދުވަހު ހުޅުވާލެވޭނެ އެވެ. މިސާލަކަށް ހޯމަ ދުވަހު އެޕޮއިންޓްމަންޓް ހެދުމުގެ ފުރުސަތު އާދިއްތަ ވިލޭރޭ 12:00 އިން ފެށިގެން ހުޅުވާލެވޭނެ އެވެ.\nތިރީގައި ހިދުމަތްތައް ދިނުމަށް ހަމަޖެހިފައިވަނީ ހަމައެކަނި އޮންލައިންކޮށެވެ. ބޭންކު ހުޅުވޭ ކޮންމެ ދުވަހެއްގައިވެސް މި ހިދުމަތްތައް ދެމުންދާނެ އެންމެފަހު ވަގުތުތަކުގެ ތަފްސީލް ބޭންކުގެ ވެބްސައިޓް އިން ލިބެން ހުންނާނެ އެވެ:\nރާއްޖޭން ބޭރަށް ފައިސާ ޓްރާންސްފަ ކުރުން\nޕޭ ރޯލް ހިދުމަތް (މުވައްޒަފުންގެ މުސާރަޖަމާކޮށްދިނުން)\nލޯކަލް ބޭންކް ޓްރާންސްފަ\nމީރާ އަށް ފައިސާ ދެއްކެމުގެ ހިދުމަތް\nޕީއޯއެސްގެ ހިދުމަތައް އެދި ހުށަހެޅުން\nތިރީގައި މިވާ ހިދުމަތް ދިނުމަށް ހަމަޖެހިފައިވަނީ ހަމައެކަނި އޭޓީއެމް މެދުވެރިކޮށެވެ:\nނަގުދު ފައިސާ ޖަމާކުރުން (ވިޔަފާރި އެކައުންޓަކަށް ދުވާލަކު 500،000 ރުފިޔާ، އާންމު ފަރުދުންގެ އެކައުންޓަކަށް ދުވާލަކު 100،000 ރުފިޔާ)\n"އަޅުގަނޑުމެން އެންމެ އިސްކަމެއްދެނީ އަޅުގަނޑުމެންގެ ކަސްޓަމަރުންނާއި މުވައްޒަފުންގެ ރައްކާތެރިކަމަށެވެ. މާލޭ ސިޓީގެ ފުރަބަންދަށް ބޮޑު ލުއިތަކެއްލިބިފައިވީ ނަމަވެސް އަޅުގަނޑުމެން އެދެނީ ކަސްޓަމަރުން ގޭގައި ތިއްބަވައިގެން ބޭންކިންގެ ހިދުމަތް ބޭނުންކުރައްވައި، އޮންލައިންކޮށް ލިބެން ހުންނަ ހިދުމަތްތައް ބޭނުންކުރެއްވުމަށެވެ،" ބީއެމްއެލް އިން ނެރުނު ބަޔާނެއްގައިވެ އެވެ.


February7aa gulhuvai Imaran Majileehah haaziru kuranee\nފެބްރުއަރީ ހަތަކާއި ގުޅުވައި ހޯމް މިނިސްޓަރު އިމްރާން މަޖިލީހަށް ހާޒިރު ކުރަނީ\nހޯމް މިނިސްޓަރު އިމްރާން އަބްދުﷲ: މިނިސްޓަރު މަޖިލީހަށް ހާޒިރު ކުރަން ހުށަހެޅުއްވެވީ މެންބަރު ޖާބިރު ފޮޓޯ : އަހްމަދު އަޔާދު | އަވަސް\nފެބްރުއަރީ 7، 2012 އާއި ފެބްރުއަރީ 8، 2012 ގައި ހިނގި ފަދަ ކަމެއް ތަކުރާރުވިޔަ ނުދިނުމަށް އަޅާފައިވާ ފިޔަވަޅުތަކާ ގުޅޭ ގޮތުން ސުވާލު ކުރަން ހޯމް މިނިސްޓަރު އިމްރާން އަބްދުﷲ ރައްޔިތުންގެ މަޖިލީހަށް ހާޒިރު ކުރަން މިއަދު ހުށަހަޅައިފި އެވެ.\nމިނިސްޓަރު އިމްރާން މަޖިލީހަށް ހާޒިރު ކުރަން ހުށަހެޅުއްވީ ކާށިދޫ ދާއިރާގެ މެންބަރު އަބްދުﷲ ޖާބިރެވެ.\nޖާބިރުގެ ހުށަހެޅުއްވުމުގައި ވަނީ ކުރީގެ ރައީސް މުހައްމަދު ނަޝީދު އިސްތިއުފާ ދެއްވި ދުވަހުގެ ކުރީ ރޭގައި ޣައިރު ގާނޫނީ އަމުރު ކުރާ ކަމަށް ބުނެ ފުލުހުންގެ ވެރިންނަށް ކިޔަމަން ނުވި ފުލުހުންތަކެއްގެ މައްސަލަ ހައްލު ނުވެ ހަމަނުޖެހުންތައް ހިނގި ކަމަށެވެ.\nއަދި ޖެހިގެން އައި ދުވަހު ބަޔަކު މީހުން ނުކުމެ މާލެއާއި ބައެއް ރަށްރަށުގެ ފުލުސް ސްޓޭޝަންތަކާއި ދައުލަތުގެ އެހެން އިމާރާތްތަކާ މުދަލަށް ގެއްލުން ދީފައިވާ ކަމަށެވެ.\nރައީސް ނަޝީދުގެ ވެރިކަން ބަދަލު ވެގެން ދިޔައީ ފެބްރުއަރީ 7، 2012 ގައި އޭރުގެ އިދިކޮޅު ފަރާތްތަކުން ކުރި މުޒާހަރާތަކާއި ފުލުހުންނާއި ސިފައިންގެ ތެރެއިން ވެސް ބަޔަކު ސަރުކާރާ ދެކޮޅަށް ނުކުމެ، ހިނގި ހަމަނުޖެހުންތަކަށްފަހު ރައީސް ކަމުން އެމަނިކުފާނު އިސްތިއުފާ ދެއްވުމުންނެވެ. އޭގެ އަނެއް ދުވަހު އެމްޑީޕީގެ ސަޕޯޓަރުން ނުކުމެ ކުރި މުޒާހަރާގައި ވެސް ހަމަނުޖެހުންތައް ހިނގައި ބައެއް މީހުންނަށާއި މުދަލަށް ގެއްލުން ދީފައެވެ.\nއެ ހަމަނުޖެހުންތަކަށް ރިއާޔަތްކޮށް، މިނިސްޓަރު އިމްރާނާ ޖާބިރު ކުރައްވަން ބޭނުންފުޅުވެ ވަޑައިގަންނަވާ ސުވާލު ކަމަށް ހުށަހެޅުއްވުމުގައި ހިމަނުއްވާފައި ވަނީ މިފަދަ ކަމެއް ފުލުހުންގެ ތެރޭގައި ތަކުރާރުވިޔަ ނުދިނުމަށް ގެނެވިފައިވާ ބަދަލުތަކަކީ ކޮބައި ކަމާއި ފުލުހުންގެ އިމާރާތްތަކުގެ ސަލާމަތަށް އަޅާފައިވާ ފިޔަވަޅުތަކަކީ ކޮބައި ކަމެވެ.\nމިނިސްޓަރު އިމްރާން ހާޒިރު ކުރަން ޖާބިރު ހުށަހަޅުއްވާފައިވާއިރު، މާލޭގެ ޕާކިން މައްސަލައަށް ހައްލެއް ނުގެނެސް ފުލުހުން ޕާކިން ސްޓިކާ ޖަހަމުންދާ މައްސަލައާ ގުޅޭ ގޮތުން ޓްރާންސްޕޯޓް މިނިސްޓަރު އައިޝަތު ނަހުލާ ހާޒިރު ކުރަން ވެސް ޖާބިރު ވަނީ ހުށަހަޅުއްވާފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އަބްދުﷲ ޖާބިރު + އިމްރާން އަބްދުﷲ މޯލްޑިވްސް ޕޮލިސް ސާވިސް\nނޯޓިސް ހަމަވިއިރު ތިން ވަޒީރަކަށް ވަޑައެއްނުގަނެވުނު\nރައީސް ޔާމީނާ ބައްދަލު ކުރުމުގެ ފުރުސަތެއް ޖާބިރަށް ނުދިން\nޖަލުތަކުގެ ގާނޫނު އިސްލާހުކުރަން މަޖިލީހުން އިސްނަގައިފި\nޑީއާރުޕީއާ ކޯލިޝަން ނަހަދަނީ އަޅުގަނޑު ހަޑިވީމަތޯ؟\nތޫނު އެއްޗަކުން ހަމަލާދީ މީހަކު މަރާލައިފި\nދާގޮތަށް ސިފައިންގެއަށް ވަދެވޭތަ؟ ބޮޑުވަރު!\nގާސިމްގެ ވާހަކައަށް އަނީސާގެ ރައްދު\nދެ ބަފައިން ގެނެސްދިން ޑްރީމްސް ޕިއްޒާ!


Bin Laden akee "shaheed" eh kamah vidhaalhuvumun Imran Khan hoonu fenah | Mihaaru\nބިން ލާދިން އަކީ ޝަހީދެއް ކަމަށް އިމްރާން ޚާން ވިދާޅުވީ ޕާލަމެންޓުގައި ވާހަކަ ދައްކަވަމުން. --ފޮޓޯ: އޭއެފްޕީ\nބިން ލާދިން އަކީ ޝަހީދެއް ކަމަށް ވިދާޅުވުމުން އިމްރާން ޚާން ހޫނު ފެނަށް\n26 ޖޫން 2020 - 20:12 10 comments\nއިސްލާމްއާބާދު (ޖޫން 26) - އަލްގައިދާ ޖަމާއަތުގެ ކުރީގެ ލީޑަރު އުސާމާ ބިން ލާދިން އަކީ އެމެރިކާ އިން "ޝަހީދުކޮށްލި" މީހެއް ކަމަށް ޕާކިސްތާނުގެ ބޮޑު ވަޒީރު އިމްރާން ޚާން ޕާލަމެންޓުގައި ވިދާޅުވުމުން އިދިކޮޅު ފަރާތްތަކުން ވަރަށް ބޮޑަށް ނުރުހުން ފާޅުކޮށްފި އެވެ.\nސެޕްޓެމްބަރު 11، 2001 ގައި އެމެރިކާ އަށް ޓެރަރިސްޓް ހަމަލާ ދިނުމުގެ އިސް މޭސްތެރިޔާ، މަރާލީ ޕާކިސްތާނުގެ އަބޮޓްއާބާދުގައި، ބިން ލާދިން ދިރިއުޅުނު ގެއަށް މެއި 2، 2011 ގައި އެމެރިކާގެ ޚާއްސަ ސިފައިން ދިން ހަމަލާތަކުގަ އެވެ. އެ ހަމަލާގެ މައުލޫމާތު އެމެރިކާ އިން ކުރިން ޕާކިސްތާނަށް އަންގައިފައެއް ނުވެ އެވެ.\n"އެމެރިކާ ސިފައިން އަބޮޓްއާބާދަށް ގޮސް ބިން ލާދިން ޝަހީދުކޮށްލުމުން ޕާކިސްތާން ކުރަން ޖެހުނު ހިތާމައިގެ މަތިން އަޅުގަނޑު ހަނދާނެއް ނުނެތޭނެ،" އިމްރާން ޚާން ވިދާޅުވި އެވެ.\nބިން ލާދިން އަށް ނިސްބަތްކޮށް ޝަހީދެއް ކަމަށް އިމްރާން ޚާން ވިދާޅުވުމުން، އިދިކޮޅު ލީޑަރު އަދި ކުރީގެ ފޮރިން މިނިސްޓަރު ޚަވާޖާ އާސިފް ވަނީ އިމްރާން ޚާނަަށް ފާޑު ވިދާޅުވެ، ބިން ލާދިން އަކީ ޓެރަރިސްޓެއް ކަމަށް ވިދާޅުވެފަ އެވެ.\nއަލްގައިދާގެ ކުރީގެ ލީޑަރު ބިން ލާދިން. --ފޮޓޯ:އޭއެފްޕީ\n"އޭނާ (ބިން ލާދިން) ވަނީ އަޅުގަނޑުގެ ގައުމު ހަލާކުކޮށްލާފައި. އެކަމަކު (އިމްރާން ޚާން) އެ ވިދާޅުވަނީ އެއީ ޝަހީދެއް ކަމަށް،" ޕާލަމެންޓުގައި އާސިފް ވިދާޅުވި އެވެ.\nބިން ލާދިން މަރާލިއިރު ޕާކިސްތާނުގެ ވެރިކަމުގައި އޮތް ޕާކިސްތާން ޕީޕަލްސް ޕާޓީ (ޕީޕީޕީ) ގެ ލީޑަރު ބިލަވާލް ބުއްޓޫ ވަނީ އިމްރާން ޚާން ޓެރަރިޒަމަށް ހިތްވަރު ދެއްވާ ކަމަށް ތުހުމަތު ކުރައްވައިފަ އެވެ.\nކުރީގެ މަޝްހޫރު ކްރިކެޓް ކުޅުންތެރިޔާ ޚާން ތާލިބާނުންނާ މެދު ހަމްދަރުދީ ވެވަޑައިގަންނަވާތީ އިދިކޮޅު ފަރާތްތަކުން ވަނީ ކުރިން ވެސް ނުރުހުން ފާޅުކޮށްފަ އެވެ. އަދި އިމްރާން ޚާނަށް ވަނީ "ތާލިބާން ޚާން" ގެ ނަމުން މުޚާތަބް ކޮށްފަ އެވެ.\nމީގެ ހަތަރު އަހަރު ކުރިން ދެއްވި ޓީވީ އިންޓަވިއުއެއްގައި އިމްރާން ޚާން ވަނީ ބިން ލާދިން އަކީ ޓެރަރިސްޓެއް ކަމަށް ވިދާޅުވާން ދެކޮޅު ހައްދަވައިފަ އެވެ.\nއިތުރު ލިޔުންތައް އުސާމާ ބިން ލާދިން އިމްރާން ޚާން ޕާކިސްތާން\nބިން ލާދިން ހޯދަން ސީއައިއޭއަށް އެހީވެދިނީ ޕާކިސްތާނުން\n"ބިން ލާދިން އަތުން ނަވާޒް ޝަރީފް ފައިސާ ހޯދި"


Highway gai accident vi meehak ICU gai | Mihaaru\nސިނަމާލެ ބްރިޖާއި ހުޅުމާލެ ގުޅާލާފައިވާ މަގުން ވެހިކަލްތައް ދެކޮޅަށް ދުއްވަނީ: މި މަގުގައި ރޭ ހިނގި އެކްސިޑެންޓެއްގައި މީހަކަށް ސީރިއަސް އަނިޔާތަކެއް ވަނީ ލިބިފައި.---ފޮޓޯ: ހުސައިން ވަހީދު/މިހާރު\nހައިވޭގައި އެކްސިޑެންޓުވި މީހަކު އައިސީޔޫގައި\n25 މާޗް 2019 - 14:20 43 comments\nމާލެ-ހުޅުމާލެ ހައިވޭގައި ރޭ ހިނގި އެކްސިޑެންޓެއްގައި މީހަކަށް ސީރިއަސް އަނިޔާތަކެއް ވެއްޖެ އެވެ.\nފުލުހުން ބުނީ ހައިވޭގައި ހިނގި އެކްސިޑެންޓެއްގެ ރިޕޯޓް ލިބުނީ ރޭ މެންދަމު 12:00 ހާއިރު ކަމަށެވެ.\nއެ އެކްސިޑެންޓްގައި އަނިޔާވި މީހާގެ ހާލު ސީރިއަސް ކަމަށާއި އޭނާއަށް އޭޑީކޭގައި ފަރުވާދެމުން އަންނަ ކަމަށް ފުލުހުން ބުންޏެވެ. ފުލުހުން ބުނި ގޮތުގައި އެކްސިޑެންޓް ހިނގީ ސައިކަލް ލޭނަށް ޕިކަޕެއް ވަނުމުން އެ ޕިކަޕުން ސައިކަލް ނައްޓަން އުޅުމުގެ ތެރޭގައި ދެ ސައިކަލް ޖެހިގެން ކަމަށެވެ.\n"ބޮޑަށް އަނިޔާވީ އެކަކަށް. އޭނާގެ ހާލު އަދިވެސް ސީރިއަސް،" ފުލުހުންގެ މީޑިއާ އޮފިޝަލް ވިދާޅުވި އެވެ.\nއޭޑީކޭ ހޮސްޕިޓަލްގެ މެނޭޖިން ޑިރެކްޓަރު އަހުމަދު އަފްއާލް ވިދާޅުވީ އެކްސިޑެންޓްގައި އަނިޔާވި އުމުރުން 35 އަަހަރުގެ މީހާގެ ހާލު އަދިވެސް ސީރިއަސް ކަމަށާއި އޭނާއަށް ފަރުވާދެމުން އަންނަނީ އައިސީޔޫގައި ކަމަށެވެ.\nއެނގިފައިވާ ގޮތުގައި ރޭ ހިނގި އެކްސިޑެންޓްގައި އަނިޔާވީ ނ.ވެލިދޫ ވައިޓް ހައުސް ހަސަން އިޝާމް އަށެވެ.\nފަހަކަށް އައިސް، ސިނަމާލެ ބްރިޖާއި އެއާ ގުޅޭ ހައިވޭގައި އެކްސިޑެންޓު ހިނގުން ގިނަވެ، ބައެއް މީހުންނަށް ބޮޑެތި އަނިޔާތަކެއް ވަނީ ލިބިފަ އެވެ. ބްރިޖާއި ހައިވޭގައި ނުރައްކާތެރި އެކްސިޑެންޓުތައް ހިންގުން އާންމުވެފައިވާތީ، ސައިކަލް ދުއްވާއިރު ހެލްމެޓް އަޅަން ސަރުކާރުން ވަނީ މަޖުބޫރުކޮށްފަ އެވެ.\nއިތުރު ލިޔުންތައް އެކްސިޑެންޓް ޕޮލިސް އޭޑީކޭ ހޮސްޕިޓަލް ސިނަމާލެ ބްރިޖު\n1 year ago 173\nސިނަމާލެ ބްރިޖާ އެކު ލޭގެ ކޯރުތައް!\nބްރިޖް ސަރަހައްދުގައި ނުރައްކާތެރި އެކްސިޑެންޓެއް\nމަރާ ގުޅިގެން ހައްޔަރުކުރި ޑްރައިވަރު ދޫކޮށްލައިފި


ލަންކާއަށް ދިން ޓެރަރިސްޓް ހަމަލާއާއި ގުޅިގެން ރައީސްގެ ޚާއްޞަ މަންދޫބެއްގެ ގޮތުގައި ފޮރިން މިނިސްޓްރީގެ ސްޓޭޓް މިނިސްޓަރ ލަންކާއަށް ފޮނުއްވުމަށް ހަމަޖައްސަވައިފި - MV Times\nލަންކާއަށް ދިން ޓެރަރިސްޓް ހަމަލާއާއި ގުޅިގެން ރައީސްގެ ޚާއްޞަ މަންދޫބެއްގެ ގޮތުގައި ފޮރިން މިނިސްޓްރީގެ ސްޓޭޓް މިނިސްޓަރ ލަންކާއަށް ފޮނުއްވުމަށް ހަމަޖައްސަވައިފި\n0 April 21st, 2019 - 5:33 PM\nއަވަށްޓެރި ސްރީލަންކާއަށް މިއަދު ދިން ޓެރަރިސްޓު ހަމަލާއާއި ގުޅިގެން ސްރީލަންކާ ސަރުކާރަށް އެއްބާރުލުން ދެއްވައި، ސްރީލަންކާގައި ދިރިއުޅެމުންދާ ދިވެހި ރައްޔިތުންގެ ޙާލު ބައްލަވައިލެއްވުމަށް، ރައީސުލްޖުމްހޫރިއްޔާގެ ޚާއްޞަ މަންދޫބެއްގެ ގޮތުގައި މިނިސްޓަރ އޮފް ސްޓޭޓް ފޮރ ފޮރިން އެފެއާޒް، އަޙްމަދު ޚަލީލް ސްރީލަންކާއަށް ފޮނުއްވުމަށް ރައީސުލްޖުމްހޫރިއްޔާ މިއަދު ހަމަޖައްސަވައިފިއެވެ.\nމިދަތުރުފުޅުގައި އަޙްމަދު ޚަލީލް ސްރީލަންކާއަށް ފުރާވަޑައިގަތުމަށް ހަމަޖެހިފައިވަނީ މިރޭގެ ވަގުތެއްގައެވެ. އެމަނިކުފާނުގެ މި ދަތުރުފުޅުގައި ސްރީލަންކާގައި ދިރިއުޅެމުންދާ ދިވެހި ރައްޔިތުންގެ ޙާލު ބައްލަވައި ސްރީލަންކާގައި ދިރިއުޅެމުންދާ ދިވެހި ރައްޔިތުންނަށް އެހީތެރިކަން ފޯރުކޮށްދެވޭނެ ގޮތްތަކާބެހޭ މަޢުލޫމާތު އޮޅުންފިލުއްވާނެއެވެ.\nސްރީލަންކާގައި ދިން މި ޓެރަރިސްޓު ހަމަލާގައި އެތައް ބަޔަކު މަރުވެ ގިނަ ބަޔަކު ޒަޚަމްވެފައި ވެއެވެ. މި ހަމަލާއާއި ގުޅިގެން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވަނީ ސްރީލަންކާ ސަރުކާރަށާއި ރައްޔިތުންނަށް ތަޢުޒިޔާ ވިދާޅުވެ މެސެޖެއް ފޮނުއްވާފައެވެ.


Huvadhu Atoll Uthuruburi Atoll Council – 2012 – August\nގއ.ކޫއްޑޫގައި ޢިމާރާތް ކުރެވެމުންދާ އެއަރޕޯޓުގެ މަސައްކަތް ނިމެމުންދަނީ\nހުވަދުއަތޮޅު އުތުރުބުރީ ކޫއްޑުގައި ޢިމާރާތްކުރެވެމުންދާ އެއާރޕޯޓުގެ މަސައްކަތް މިހާރު ނިމުމަކާހަމަޔަށް އަތުވެއްޖެ އެވެ. އެއަރޕޯޓެއް ތަރައްޤީކޮށް، ވައިގެ މަގުން އުދުހުމުގެ ޚިދްމަތް ގއ. އަތޮޅުގައި ޤާއިމުވެގެން ދިއުމަކީ އަތޮޅުގެ އިޤްޞާދު ތަރައްޤީވެ، އިޖްތިމާޢީ ގޮތުން ވަރަށް ބޮޑު ކުރިއެރުންތަކެއް ލިބިގެންދާނެ ކަމެއްކަމަށް ވާތީ، މި އެއަރޕޯޓް ހުޅުވުމުގެ ރަސްމިއްޔާތު ކުލަގަދަގޮތެއްގައި ފާހަގަކުރުމަށްޓަކައި ކުރަންޖެހޭ ކަންތައްތައް އަތޮޅުކައުންސިލްގެ އިދާރާއިން ކުރުމަށްޓަކައި އެކަމާބެހޭ މަޝްވަރާތައް ދަނީ ކުރެވެމުންނެވެ. އެހެންކަމުން ކޫއްޑޫގައި މަސައްކަތްކުރައްވާ މުވައްޒަފުންނާއި، ބައްދަލުކުރެއްވުމަށްޓަކައި އަތޮޅުކައުންސިލްގެ ފަރާތުން 28 އޯގަސްޓް [...]\nހުވަދުއަތޮޅު އުތުރުބުރީ ގެ މާސްޓަރ ޕްލޭން ހެދުމަށް ކޮމާރސް ޑިވެލޮޕްމަންޓް އެންޑް އެންވަޔަރަންމަންޓް ޕްރައިވެޓް ލިމިޓެޑް (ސީ.ޑީ.އީ) އާއި އަތޮޅުކައުންސިލްގެ އިދާރާއާއި ދެމެދު ވެވިފައިވާ އެއްބަސްވުމުގެ ދަށުން ، 28 އޯގަސްޓް 2012 ވަނަ ދުވަހު އަތޮޅުގެ މާސްޓަރ ޕްލޭން ހެދުމަށްޓަކައި ކުރަންޖެހޭ ސާރވޭތައް ކުރައްވައި ރަށްރަށާއިބެހޭ މަޢުލޫމާތު އެއްކުރެއްވުމަށްޓަކައި ސީ.ޑީ.އީ ގެ ޓީމެއް ގއ. އަތޮޅަށް ވަޑައިގެންފި އެވެ. މި ޓީމުގައި ހިމެނިވަޑައިގަންނަވާ ބޭފުޅުންނަކީ، ސީ.ޑީ.އީ ގެ ޑރ.ސިމާދު ސަޢީދު، އަލްފާޟިލާ ހަފީޒާ ޢަބުދުﷲ، އަލްފާޟިލާ [...]\nހުވަދުއަތޮޅުއުތުރުބުރީ އަތޮޅުކައުންސިލްގެ 71 ވަނަ ޖަލްސާ ބާއްވައިފި\nހުވަދުއަތޮޅުއުތުރުބުރީ އަތޮޅުކައުންސިލްގެ 71 ވަނަ ޖަލްސާ ބާއްވައިފި ހުވަދުއަތޮޅު އުތުރުބުރީ އަތޮޅުކައުންސިލްގެ 71 ވަނަ ޖަލްސާ 27 އޯގަސްޓް 2012 ވަނަ ދުވަހުގެ ހެނދުނު 13:30 ގައި އަތޮޅުކައުންސިލްގެ އިދާރާގައި ބާއްވައިފި އެވެ. މި ޖަލްސާ ބޭއްވިފައިވަނީ އަތޮޅުކައުންސިލްގެ 71 ވަނަ ޖަލްސާގެ އެޖެންޑާ ފާސްކުރުމާއި، 71 ޖަލްސާގެ އެޖެންޑާގައި ހިމެނޭ ކަންތައްތަކާބެހޭ ގޮތުން މަޝްވަރާކޮށް ގޮތެއް ނިންމުމަށެވެ. މި ޖަލްސާގެ އެޖެންޑާގައިވާ ކަންތައްތަކާމެދު މަޝްވަރާކޮށް، އެ ކަންތައްތަކުގެ ތެރެއިން6ކަމެއް މި ޖަލްސާއިން ނިންމާފައިވެ [...]\nހުވަދުއަތޮޅުއުތުރުބުރީ އަތޮޅުކައުންސިލްގެ 69 ވަނަ ޖަލްސާ ބާއްވައިފި\nހުވަދުއަތޮޅު އުތުރުބުރީ އަތޮޅުކައުންސިލްގެ 69 ވަނަ ޖަލްސާ 07 އޯގަސްޓް 2012 ވަނަ ދުވަހުގެ ހެނދުނު 10:00 ގައި އަތޮޅުކައުންސިލްގެ އިދާރާގައި ބާއްވައިފި އެވެ. މި ޖަލްސާ ބޭއްވިފައިވަނީ އަތޮޅުކައުންސިލްގެ 69 ވަނަ ޖަލްސާގެ އެޖެންޑާ ފާސްކުރުމާއި،65،66،67،68 ޔައުމިއްޔާ ފާސްކުރުމާއި، 69 ޖަލްސާގެ އެޖެންޑާގައި ހިމެނޭ ކަންތައްތަކާބެހޭ ގޮތުން މަޝްވަރާކޮށް ގޮތެއް ނިންމުމަށެވެ. މި ޖަލްސާގެ އެޖެންޑާގައިވާ ކަންތައްތަކާމެދު މަޝްވަރާކޮށް، އެ ކަންތައްތަކުގެ ތެރެއިން6ކަމެއް މި ޖަލްސާއިން ނިންމާފައިވެ އެވެ. މި ގޮތުން ނިންމި [...]\nހުވަދުއަތޮޅުއުތުރުބުރީ އަތޮޅުކައުންސިލްގެ 68 ވަނަ ޖަލްސާ ބާއްވައިފި\nހުވަދުއަތޮޅު އުތުރުބުރީ އަތޮޅުކައުންސިލްގެ 68 ވަނަ ޖަލްސާ 31 ޖުލައި 2012 ވަނަ ދުވަހުގެ ހެނދުނު 10:00 ގައި އަތޮޅުކައުންސިލްގެ އިދާރާގައި ބާއްވައިފި އެވެ. މި ޖަލްސާ ބޭއްވިފައިވަނީ އަތޮޅުކައުންސިލްގެ 68 ވަނަ ޖަލްސާގެ އެޖެންޑާ ފާސްކުރުމާއި، މި ޖަލްސާގެ އެޖެންޑާގައި ހިމެނޭ ކަންތައްތަކާބެހޭ ގޮތުން މަޝްވަރާކޮށް ގޮތެއް ނިންމުމަށެވެ. މި ޖަލްސާގެ އެޖެންޑާގައިވާ ކަންތައްތަކާމެދު މަޝްވަރާކޮށް، އެ ކަންތައްތަކުގެ ތެރެއިން5ކަމެއް މި ޖަލްސާއިން ނިންމާފައިވެ އެވެ. މި ގޮތުން ނިންމި ކަންތައްތަކަކީ:- 1- [...]


Thikijehi Thaana aai "Dhivehi Muslimun" | Thiladhun\nތިކިޖެހި ތާނައާއި “ދިވެހި މުސްލިމުން”\nޢަބްދުﷲ ސަޢީދު ފެބްރުއަރީ 21, 2020\nރައްޓެއްސަކު ބުންޏެވެ. ތިކި ނުޖަހާވެސް ދިވެހިން ލިޔަންވީ ހުރިހާ އެއްޗެއް ތާނަ އަކުރުން ލިޔެވެއެވެ. ކިޔަންވެސް އެނގެއެވެ. އެހެންވީއިރު މީހުންނަށް އުނދަގޫ ކުރާކަށް ކޮން ތިކިޖެހި ތާނައެއް ހެއްޔެވެ؟ އެހެން ހަމަ ބުނުމާއެކު އަޅުގަނޑުގެ ހަނދާނަށް އައީ މަރުޙޫމް ސައިކުރާ އިބްރާހީމް ނަޢީމު އަޅުގަނޑު ކައިރި ވިދާޅުވި ވާހަކައެކެވެ. ރާގާއި މަޚްރަޖައާއެކު އެ ވިދާޅުވިގޮތަށް ލޔެވޭތޯ ބަލާނަމެވެ. “ޢަބްދުﷲ ސަޢީދު، ތިކި ޖެހި ތާނަ ބޭނުންކުރުމާމެދު ސުވާލު އުފައްދައިފިނަމަ އެ މީހަކު އެހެރީ ރަނގަޅަށް ޤުރުއާން ނުކިޔަވާ. އެމީހަކަށް އަޅުގަނޑުމެންނަކީ ކޮންބައެއްކަން ނޭނގެނީ. މިއީ ދިވެހި މުސްލިމުން” ކަށީގައި ހަން ތަތްލާފައިވާ އަތުން މޭގައި ޖައްސަވާ ލެއްވިއެވެ.\nނަޢީމްބެގެ ފިލާވަޅުތައް ކުރުނުވާނެކަން އެމަނިކުފާނު ދެނެވަޑައިގަންނަވާ ބޭފުޅުންނަށް އެނގިވަޑައިގަންނަވާނެއެވެ. ފިލާވަޅު ފެށުނީ ތިިކި ޖެހި ތާނަޔާމެދު އަޅުގަނޑަށް ވެސް ސުވާލެއް ނަޢީމްބެ އަރިހުގައި ދެންނެވިގެންނެވެ. މަސައްކަތް ހުއްޓާލައްވާފައި އެ ދުވަހު އޮތީ އެ ފިލާވަޅެވެ.\nނަޢީމްބެ ދެކެވަޑައިގަންނަވާ ގޮތުގައި ތިކިޖެހި ތާނައަކީ ދިވެހި ބަހަށް ލިބުނު މުއްސަނދި ކަމެކެވެ. ބޭރުގެ ބައެއް ލަފުޒުތަކުގައި އޮންނަ ބައެއް އަކުރުތަކުގެ އަޑު، ޚާއްޞަކޮށް ޢަރަބި ބަހުގެ ބައެއް އަކުރުތަކުގެ އަޑު ދިވެހި ބަހުގައި ނެތުމުގެ ސަބަބުން ތިކި ޖެހިތާނައަކީ އޮންނަންޖެހޭ އެއްޗެކެވެ.\nނަޢީމްބެ ވިދާޅުވިގޮތުގައި އަޅުގަނޑުމެން ނަކީ މުސްލިމުންނަށް ވެފައި، އިސްލާމްދީނުގެ ޝިޢާރުތަކާއި އިސްލާމްދީން ރަމްޒުކޮށްދޭފަދަ ލަފުޒުތައް ލިޔާއިރު ތިކިޖެހި ތާނަ ބޭނުން ކުރަންޖެހޭނެއެވެ. އެހެން ބަސްބަހުން ޢަރަބި އަޑު ނިކުންނަގޮތަށް ނުލިޔެވުމަކީ އެ ބަސްތަކުގެ ފަގީރުކަމާއި ދެރަކަމެވެ. ދިވެހިބަހުން ލިޔެވޭކަމީ ދިވެހިބަހުގެ މޮޅުކަމާއި ފުރިހަމަކަމެވެ. ޤުރުއާނަށް ޤުރުއާން ލިޔެވެން އޮއްވައި ގުރުއާން ކިޔަންވީ ކީއްވެގެން ހެއްޔެވެ؟ ޙޫރުންނަށް ހޫރުންނޭ ލިޔުނީމާ މާނަ އޮޅެއެވެ. އަޅުގަނޑުމެންނަކީ ދިވެހި މުސްލިމުންނަށް ވާތީ ރަމަޟާނަށް ރަމަލޯން ކިޔާކަށް ވެސް ލިޔާކަށް ވެސް ނުވާނެއެވެ. ނޭނގެންޏާ އޮތީ ދަސްކުރުމެވެ.\nބައެއް މީހުން ﷲ ގެ އިސްމުފުޅު ވެސް ތާނައިން ލިޔަން ހިފައިގަނެގެން އެބައުޅޭ ނޫންހެއްޔެވެ؟ މިކިޔާ އެއްޗަކާއި އެ ކިޔާ އެއްޗެއް އެނގޭ ހެއްޔެވެ؟\nޙަޤީޤަތުގައި ވެސް ނަޢީމްބެ އެ ވިދާޅުވާ ވާހަކައެއް އަޅުގަނޑަކަށް ނޭނގެއެވެ. ނަޢީމްބެ ދެއްވަނީ ކުރުދޮށިންނެވެ. ގަނޑެއްގައި ލިޔެ ދައްކަވަމުންނެވެ. ފޯރިއާ ޖޯޝާއެކުގައެވެ.\nތިކިޖެހި ތާނައިގެ ހަމައަކީ އަރަބި އަކުރުގައި ނުކުތާ މަތީގައިވާނަމަ ތާނަ އަކުރުގައިވެސް މަތީގައި ތިކި ޖެހުމެވެ. ތިން ނުކުތާ އިން އަކުރެއް ނަމަ ތިން ތިއްކެވެ. އެެހެންނޫނީ އެއް ތިއްކެވެ. ޢަރަބި އަކުރުގައި ނުކުތާއެއް ނެތްނަމަ ތާނަ އަކުރުގައި ތިކި ޖަހާނީ ތިރީގައެވެ.\n(ح) އަށް ޙ، (خ) އަށް ޚ، (ع) އަށް ޢ، ”(غ) އަށް ޣ، ”(ذ) އަށް ޛ، (ط) އަށް ޠ، (ظ) އަށް ޡ، (ث) އަށް ޘ، (ق) އަށް ޤ، (ش) އަށް ޝ، (ص) އަށް ޞ، (ض) އަށް ޟ އެވެ.\nއަރަބި ލަފުޒެއް ވެސް ދިވެހި ލަފުޒެއްގެ ގޮތުގައި ބަލައިގެންފިނަމަ ކޮންމެހެން ތިކި ޖެހި ތާނަ ބޭނުންކޮށްގެން އެ ލަފުޒެއް ލިޔަން އުޅޭނެ ކަމެއް ނެތެވެ. އެކަމަކު އަޅުގަނޑުމެންނަކީ ދިވެހި މުސްލިމުން ކަމަށް ވާތީ އެގޮތަށް ބަލައިނުގަނެވޭނެ ލަފުޒުތައް ހުންނާނެ ކަމަށް ނަޢީމްބެ ވިދާޅުވިއެވެ.\nޢަރަބިން ލަފުޒު އޮންނަގޮތް ނޭނގި ތިކި ޖަހަން އުޅުމަށްވުރެ ރަނގަޅުވާނީ ނުޖެހިއްޔާއެވެ. ތިކި ނުޖެހުމަށްވުރެ ނުބައިކޮށް ތިކި ޖެހުން މާ ގޯހެވެ.\nތިކިޖެހި ތާނައިގެ ލިސްޓުގައި ޜ، އާއި ޥ ވެސް ހިމެނެއެވެ. ބަހުގެ ބައެއް ޢިލްމުވެރިން ދެކެވަޑައި ގަންނަވާ ގޮތުގައި ޥ އާއި ޜ ގައި ތިކި ޖަހައިގެން ބޭނުންކުރުމުގެ ބޭނުމެއް ނެތެވެ. އެ ދެ އަޑަކީ ދިވެހިބަހުގައި އޮތް ދެ އަޑެވެ.\nނަޢީމްބެ ވިދާޅުވި “ދިވެހި މުސްލިމުން” ނާ މެދު އަޅުގަނޑަށް އެދުވަހުގެ ފަހުން ވަރަށް ވިސްނުނެވެ. އެކަމަކު އޭރު އެ ވިދާޅުވި އެއްޗެއް އެހާ ބޮޑަކަށް ނަގައެއް ނުގަނެވުނެވެ. އެހެނަސް އާ ޤާނޫނު އަސާސީގައި މުސްލިމަކަށް މެނުވީ ދިވެހި ރައްޔިތަކަށް ނުވެވޭނެ ކަމަށް ލިޔުނު ހިސާބުން އެ މަފްހޫމް ބޮލަށް ވަނެއެވެ. އެއީ އިއްޔެއަކު މިއަދަކު އުފަންވެގެން އުޅޭ ވިސްނުމެއް ނޫނެވެ. ދިވެހި ޤައުމިއްޔަތުގެ ބިންގަލަކީ މާތްވެގެންވާ އިސްލާމް ދީނެވެ. ބަހާއި ދެން ހުރި ހުރިހާ ކަމަކަށް ވުރެވެސް ދީން އިސްވާނެއެވެ. ނަޢީމްބެ އެހެން ވިދާޅުވިއިރު އަދި ޤާނޫނު އަސާސީ ވުޖޫދަކަށް ނާދެއެވެ.\n21 ފެބްރުއަރީ, 2020 | 10:04\nތަފާތެއް އެބަ ފެނޭ މިހާރު\n22 ފެބްރުއަރީ, 2020 | 12:14\nވަރަށް ރަނގަޅު މަޢުލޫމާތުކޮޅެއް\n25 ފެބްރުއަރީ, 2020 | 6:03\nބޭކާރު އެއްޗެއް ތިކިތާނައަކީ\nނައީމު ބުންޏަސް ގޯހެއް ވާނީ ގޯހަކަށް\n25 ފެބްރުއަރީ, 2020 | 7:06\nމަރުހޫމް އިބުރާހިމް ނައީމުގެ ވާހަކަފުޅާ ދެކޮޅުހެދުމަކީ މިހާރު ކުރާކަށްރަނގަޅުކަމެއްނޫނެވެ.\nއެއާއިއެކު ވެސް އަމިއްލަ ޚިޔާލު ފައުޅުކޮށްލުމަކީ\nކުރެވިދާނެކަމެއް ކަމުގައި ދެކެމެވެ.\nތިކިތެޅިތާނަ އުފެއްދުމުގެ ކުރިން ވެސް\nދިވެހިން އުޅުނީ ތާނައިން ލިއެގެންނެވެ. ދިވެހިން އުޅުނީ އެލިއުންބަލައިގެން އަރަބިއަކުރުވެސްކިޔައި ގެންނެވެ. ތިކިތެޅުމަކުން އަރަބިއަކުރުތައް ލިއުމުގެ\nމަޚުރަޖައަށް އެއްވެސް ބަދަލެއް ނައުދެއެވެ. ވިއްޔަ ވީ ނުބައެވެ. މިހާރު ގިނަފަހަރަށް ތިކިޖަހަނީވެސް އަދި ކިޔަނީ ވެސް ނުބައިކޮންނެވެ. ސަބަބަކީ އަރަބި ބަހުގެ އެލަފުޒުތައް ދިވެހިވާކަމެވެ. އަރަބި އަޑުތަކާ (ބައެއް ޒުވާނުން ) ބީރައްޓެހިވާކަމެވެ.\nމިދުވަސް އަންނާނެކަމަށް އޭރު ވެސް ބައެއް\nފަރާތްތަކުން ވަކާލާތުކުރިއެވެ. ތިކިތެޅުމާ ދެކޮޅު ހަދައި އެކުރެވެނީ މާނައެއްނެތް އިތުރުނުބައެއް އުފެދޭނެކަމެކޭ ބުނެ ބަހުސްކުރިއެވެ. ނަމަވެސް\nބާރާއި ނުފޫޒުއޮތީ ތިކިއުފެއްދިފަރާތާއި ތިކިތެޅުމާ އެއްކޮޅަށްކަމުގައި ވީތީ އެގޮތް އެޖަލްސާގެ އިސް ގޮނޑިން ވޯޓުދީގެން ފާސްކުރީއެވެ.\nނަތީޖާ މިއޮތީއެވެ. ރަނގަޅަށް ތިކިތަޅާފައި ހުންނަ ލިއުމެއް ފެނޭބާއެވެ.! ތިކިތެޅީމާ އެތިކިން އުފެދޭ އަޑު ނެރޭހެއްޔެވެ.؟ މިއަދު ދެން މިވާހަކަ ދެއްކުމަކުން ވާނެ ކަމެއްވެސް ނެތެވެ.\nމިހާލުގައި ތަޅާތިކިތަކުން މިވާއަނިޔާއަށް ކެތްކޮށް ގެން ތިބުންނޫންގޮތެއް ވެސް ނެތެވެ.\n25 ފެބްރުއަރީ, 2020 | 7:08\nހަގީގަތަކީ ގިނަފަހަރު ހިތިއެއްޗެއް.\n26 ފެބްރުއަރީ, 2020 | 9:17\nކުރީ ޒަމާނުގައި ތާނަ ލިޔެ އުޅުނީ ފަންސުރުން ނުވަތަ ގަލަމުން ނުވަތަ އެނޫން ވެސް އެފަދަ ވަސީލަތެއް ބޭނުން ކޮށްގެން އަތުން.\nލިޔަން ޖެހޭ ކޮންމެ އަރަބި ލަފުޒެއް ލިޔުނީ އަރަބި އަކުރުން. ނަމަވެެސްް މިހާރު ކީބޯޑުން ލިޔަން ޖެހުނީމާ އެހުރިހާ އަރަބި ލަފުޒުތައް ކީބޯޑުު ގައި ނުހުންނާާތީީ ތާނަ އަކުރުން އެ އަރަބި ލަފުޒު ތައް ލިޔަން ޖެހޭތީ އަކުރުު ތަކެއް ގައި ތިކި ޖަހަން ޖެހުނީ ކަމަށް ގަބޫލު ކުރެވޭޭ.\nއެއީ ނައީމު އެވިދާޅުވި ފަދަ އަރަބި ބަސް ތަކާ ނަން ތައް ދިވެހި ބަހުގައި ހުންނާތީ.


ރައީސްގެ ޖަވާބު ނަޝީދަށް: ވެރިކަމުގެ ނިޒާމަށް ބަދަލު ގެނެވޭނީ...\nރައީސް ސާލިހުގެ ޖަވާބު\nރައީސްގެ ޖަވާބު ނަޝީދަށް: ވެރިކަމުގެ ނިޒާމަށް ބަދަލު ގެނެވޭނީ ރައްޔިތުންގެ ވޯޓަކުން\nވެރިކަމުގެ ނިޒާމު ބަދަލުކުރެވޭނީ ރައްޔިތުންގެ ވޯޓަކުން\n19 އޭޕްރިލް 2021 | ހޯމަ 16:13\nރައީސް ޞާލިހާއި، ރައީސް ނަޝީދު ބައްދަލުކުރެއްވުން\nވެރިކަމުގެ ނިޒާމަށް ބަދަލު ގެނެވޭނީ ރައްޔިތުންގެ ވޯޓަކުން ކަމަށް ވިދާޅުވެ، ރައީސް ނަޝީދު ކުރެއްވި މެސެޖަށް ރައީސުލްޖުމްހޫރިއްޔާ ޖަވާބު ދެއްވައިފިއެވެ.\nރައީސް އޮފީހުގެ ތަރުޖަމާނު މަބްރޫކް އަޒީޒު ވިދާޅުވީ، މިހާރު އަމަލު އަމަލުކުރަމުންދާ ވެރިކަމުގެ ނިޒާމަކީ ރައްޔިތުންގެ ވޯޓަކުން އަމަލުކުރަމުންދާ ނިޒާމަކަށް ވާތީ، އެ ނިޒާމަށް ބަދަލު ގެނެވޭނީ ވެސް ރައްޔިތުންގެ ވޯޓަކުން ކަަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސާލިހު ދެކިވަޑައިގަންނަވާ ކަމަށެވެ.\nނަޝީދުގެ މެސެޖުގައި އެމަނިކުފާނު ވަނީ 2023 ވަނަ އަހަރުގެ ރިޔާސީ އިންތިޚާބު ނުބާއްވައި، އެ އަހަރު ރާއްޖޭގެ ވެެރިކަން ކުރާ ނިޒާމު ބަރުލަމާނީއަށް ބަދަލުކޮށް، ރައްޔިތުންގެ މަޖިލީހުން ސަރުކާރު އެކުލަވާލުމަށް ވެސް ހުށަހަޅުއްވާފައެވެ. އަދި 2024 ވަނަ އަހަރުގެ މަޖިލިސް އިންތިޚާބާ ކުރިމަތިލާއިރު، ރާއްޖޭގެ ރައީސުލްޖުމްހޫރިއްޔާ އަކީ ގާނޫނުގައިވާ ގޮތަށް މަޖިލީހުން ކަނޑައަޅާ ބޭފުޅަކަށް ހަދަން ބޭނުންފުޅުވާ ކަމަށް ވެސް ރައީސް ނަޝީދު ވަނީ ވިދާޅުވެފައެވެ.\nރާއްޖޭގައި ބަރުލަމާނީ ނިޒާމެއް ގާއިމުކުރުމާ ގުޅޭގޮތުން މަޝްވަރާކުރައްވަން ބޭނުންފުޅުވާ ކަމަށާއި، ސަރުކާރު ހިންގުމުގައި އެއްފަރާތެއްގައި ހުންނަވަން އެ މަނިކުފާނު ބޭނުންފުޅު ނުވާކަމަށް ވެސް ރައީސް ނަޝީދު ފޮނުއްވި މެސެޖުގައިވެއެވެ. އަދި ބޭނުންފުޅުވަނީ ބޮޑުވަޒީރަށްވެ ގައުމު ހިންގުމުގެ އެންމެ ކުރީ ސަފުގައި ހުންނަވަން ކަމަށް ވަނީ ވިދާޅުވެފައެވެ.\nރާއްޖޭގައި ވެރިކަން ހިންގުމަށް އެންމެ ރަނގަޅު ނިޒާމަކީ ބަރުލަމާނީ ނިޒާމުކަމަށް ރައީސް ނަޝީދު ގަބޫލުކުރައްވާއިރު، މިހާރު އޮތް ރިޔާސީ ނިޒާމު ބަދަލުކުރެއްވުމުގެ މަސައްކަތް ކުރައްވާނީ ރައީސް ސާލިހާ މަޝްވާރާކުރެއްވުމަށް ފަހު ކަމަށް ރައީސް ނަޝީދު ވަނީ އެކިފަހަރުމަތިން ވިދާޅުވެފައެވެ.\nރާއްޖޭގެ ބައެއް ނޫސްތަކުން ރިޕޯޓްކުރާ ގޮތުން ރައީސް ނަޝީދު، ރައީސް ސާލިހަށް ފޮނުއްވި މި މެސެޖް އެމަނިކުފާނު ވަނީ ކެބިނެޓުގެ ބައެއް ވަޒީރުންނަށާއި މަޖިލިސް މެމްބަރުންނަށް ވެސް ފޮނުއްވާފައެވެ.


SunOnline: Covid Vaccine ah Bodu Tharuheebeh\nކޮވިޑް ވެކްސިނަށް ބޮޑު ތަރުހީބެއް\nފެބްރުއަރީ 9، 2021: ކޮވިޑް ވެކްސިނަށް ބޮޑު ތަރުހީބެއް: ރާއްޖޭގައި ކޮވިޑް19 ވެކްސިން ދޭން ފަށާފައިވަނީ ފެބްރުއަރީ އެއްވަނަ ދުވަހު ހަފްތާއެއް ތެރޭ 10،000 އަށްވުރެ ގިނަ މީހުން ވެކްސިން ޖަހާފައިވޭ. މާލެ ސަރަހައްދުގައި އެންމެ ގިނަ ބަޔަކު ވެކްސިން ޖަހަން ދަނީ ސޯޝަލް ސެންޓަރުގައ ގާއިމްކޮށްފައިވާ ވެކްސިނޭޝަން ސެންޓަރަށް. އުމުރުން 50 އަހަރުން މަތީގެ މީހުންނަށް މިހާރު ވެކްސިން ދޭން ފަށާފައިވާއިރު ސިއްހީ ދާއިރާ އާއި ސޯޝަލް ކެއާ މަސައްކަތުގައި އުޅޭ ފަރާތްތަކަށް އަދި އަސާސީ ހިދުމަތްތައް ފޯރުކޮށްދޭ މުވައްސަސާތަކުގެ ފްރަންޓުލައިންގައި މަސައްކަތްކުރާ މީހުންނށްވެސް ވެކްސިން ދޭން ވަނީ ފަށާފައި -- ސަން ފޮޓޯ/ ފަޔާޒު މޫސާ


ސިޔާސީ ބާރުވެރިކަން ޒުވާނުންނަށް ހޯދައިދިނުމަށް ނިންމި ނިންމުމަށް މަރުޙަބާ — Ihavandhoo.com\nސިޔާސީ ބާރުވެރިކަން ޒުވާނުންނަށް ހޯދައިދިނުމަށް ނިންމި ނިންމުމަށް މަރުޙަބާ\n1 ޑިސެމްބަރު 2013 14 މުޙައްމަދު ފިރާޟް\nއައިކުލަބަށް ނިސްބަތްވާ ޒުވާނުންތަކެއް އިހަވަންދޫ ކައުންސިލާއި ބައްދަލުކުރަނީ\nސިޔާސީވެށީގައި ތަޢުލީމީ އުފެއްދުންތެރި ޒުވާނުންނަށް ހުރި ފުރުޞަތުތައް ނުހަނު ކަންބޮޑުވާ ދަރަޖައަކަށް މީގެ ކުރިން ރަށްފުށުގައި ހިފެހެއްޓިފައި ހުރި ހުރުމަކީ ކަންބޮޑުވާކަމެކެވެ. މިކަން މިހެން ދިމާވީ މައިގަނޑު ދެ ސަބަބަކާ ހުރެއެވެ. ފުރަތަމަ ސަބަބެއްކަމަށް އަޅުގަނޑަށް ފާހަގަކުރެވެނީ، ސިޔާސީ ކަންކަމަށް ޒުވާނުންގެ ވިސްނުމާއި ބުއްދި ގެންގުޅުނު ގޮތެވެ. ދެވަނަ ސަބަބަކީ، ތާއަބަދު ވަކި ބަޔަކު ސިޔާސީ ބާރުވެރިކަމާއި ލީޑަރޝިޕް ބޭނުންވި ބޭނުން ވުމެވެ. ނަފުސީ ބޭނުންތައް ކުރިއަށް ނެރެގެންނެވެ. ނަމަވެސް، މިއަދު ޙާލަތު ބަދަލުވާންފަށައިފިއެވެ. ޒުވާނުން ސިޔާސީ ރޭހަށް ބާރަށް ކުރިއަށް ނިކުމެ އެބައިމީހުން އަޑުތައް އިއްވަންފަށާފިއެވެ. ފަސްޖެހުމެއްނެތި ރަށާއި، އަތޮޅާއި ޤައުމަށް އިޙްލާޞްތެރިކަމާއި އެކު ޙިދުމަތްކޮށްދިނުމެ ބޭނުމުގައިކަމަށް ޤަބޫލުކުރެވެއެވެ. އެކުވެރި ދަޢުލަތްތަކުގެ ޖަމިއްޔާގެ ކުރީގެ ސެކްރެޓަރީ ޖެނެރަލް، ކޯފީ އަނާން ޒުވާނުންގެ ދައުރުގެ މުހިއްމުކަން ސިޔާސީ ހަރަކާތްތަކުގައި ބަޔާންކުރަމުން ވިދާޅުވެފައިވަނީ ވަނީ މިހެންނެވެ.\n"އެއްވެސް ރައްޔިތަކީ އުފަންވާއިރު އެންމެ ރަނގަޅު މީހާއަށް ނުވެދާނެއެވެ. އަދި ހަމަ މި ބީދައިން، އެއްވެސް ޤައުމެއް އުފެދިފައިވަނީ ފުރިހަމަ ޑިމޮކުރަސީ އަކާއެކުވެސް ނުމެ ނޫނެވެ. މިދެކަންތަކަކީވެސް، އޭގެ ހަޔާތުގައި ހަޤީޤީމާނައިގައި ބަދަލުވަމުން ދާ ކަންތައްތަކެވެ. ސިޔާސީ ހަރަކާތުގައި ޒުވާނުން ޅަފަތުގެ ދުވަސްވަރުން ފެށިގެން ބައިވެރިކުރުވަން ޖެހެއެވެ. ސިޔާސީ ކަންތައްތަކުން ޒުވާނުން އެކަހެރި ކުރާ މުޖުތަމަޢުތައް އޭގެ އަސަރު ދިގުމުއްދަތަކަށް ކުރެއެވެ. އަދި އެފަދަ މުޖުތަމަޢު ތަކުގެ އުފެއްދުންތެރިކަން ބީވެ ނެތިގެން ގޮސް، މުޖުތަމަޢު ބަޑަށް ޖެހި ފަނާވާނެއެވެ."\n"މީހަކު ބުނީތީ" ކަންކުރާ އުޞޫލު ސިޔާސީ ހަރަކާތްތަކުގައި ގެންގުޅުމުގެ އާދަ މިހާރު ދޫކޮށްލަންޖެހެއެވެ. ބާރުތައް އެއްކުރުމުގެ ފިކުރަކީ މިހާރު ރައްޔިތުން އެހާ ގަޔާވާ ފިކުރެއް ނޫންކަމަށް ހިތުގެ އަޑިން ޤަބޫލުކުރަންޖެހެއެވެ. އަދި ސިޔާސީ ހަރަކާތްތަކުގައި އެންމެ ނިކަމެތި ރައްޔިތު މީހާގެ ވޯޓުންވެސް ގޮތް ނިންމިދާނެކަމީ އަނެއް ސިޔާސީ ހަޤީގަތެވެ. ހުރިހާވެސް ސިޔާސަތަކީ އޯގާތެރިކަމާއެކު ހެޔޮވެރިކަމެއް ކޮށް ރައްޔިތުންނަށް އުފާވެރިކަން ހޯދައިދިނުން ކަމުގައި ހަދަންޖެހެއެވެ. ބޭނުންވަނީ ރައްޔިތުމީހާ ހިނިތުން ވުމާއެކު ދިރިއުޅޭ މަންޒަރު ބެލުމެވެ. މި ބޮޑު މަންޒަރު ފެނުމުން، އަޅުގަނޑުގެ ބޭނުން، ތިބޭފުޅުންގެ ބޭނުންތައް ހާޞިލް ކުރެވުނީކަމަށް ބަލަމާ ހިގާށެވެ.\nއިހަވަންދޫގެ އެމް.ޑީ.ޕީ މެމްބަރުން ސިޔާސީގޮތުން "ތަޞައްރަފު" ފުދިއްޖެޔޭ މިބުނަނީ ވަރަށް ފަޚުރުވެރިކަމާއެކުއެވެ. ވާދަވެރި ރަށު ކައުންސިލް ގެ ޕްރައިމަރީއެއް އިތުރު މައްސަލަތަކަކާނުލައި އިހަވަންދޫގެ އެމް.ޑީ.ޕީގެ މެމްބަރުން ނިންމާފިއެވެ. ޒާތީ ޙަޞަދައާއި ތަޢައްޞުބުން އެކަހެރިވެގެންނެވެ. އެންޓި-ކެމްޕެއިންގެ އެންމެހާ ނާތަހުޒީބީ ގޮތްތައްވެސް ދޫކޮށެވެ. ބޭނުންވީ ޕާޓީގެ މަސްލަޙަތު ހިމާޔަތްކުރުމެވެ. ޕްރައިމަރީސް އަށް ވާދަކުރަން އައު މެމްބަރުންތަކަށް ހިތްވަރު ލިބި، ރޭހަށް ނިކުތީ ، ރައްޔިތު މީހާ ސިޔާސީ ވިސްނުންތަކުން ދުވަހަކުވެސް އެކަހެރިނުވާނެކަމަށް ބުނަމުންނެވެ. "ކެރޭނެ، ކުރެވޭނެ، ކުރާނަން" މި މޮޓޯ އާއި އެކުގައި ކަމަށް ޤަބޫލުކުރެވެއެވެ.\nއިންޑިޔާގެ ކަނޑުގައި ފެހި ސާލެއްގެ މަތީގައިވާ މިކުޑަކުޑަ ނަލަ ރާއްޖޭގެ ރަށްތަކުގެ ތެރެއިން ހއ. އިހަވަންދޫއަކީ ނިޞްބަތުން ތަޢުލީމީ ޒުވާނުން ގިނަ ރަށެކެވެ. ޒަމާނުންސުރެން ފެށިގެން ކާބަފައިން ތަޢުލީމަށްޓަކައި އިންދި އޮށްތައް މިޢަދު މިވަނީ މުޖުތަމަޢު އަށް ދިރުން ގެނެސްދޭ އަލި ދަންމަރު ތަކަކަށްވެފައެވެ. ތަރުބިއްޔަތާއި އަޙުލާޤު މިވަނީ ހއ. އިހަވަންދޫގެ މުޖުމަތަޢުގެ ހާއްޞަ ސިފައެއްގެ ގޮތުގައި އަދިވެސް ބެލެވިފައެވެ. އުފެދި ބޮޑުވަމުން އަންނަ އިހަވަންދޫގެ މުޖުތަމަޢުގެ ޒުވާނުން ވީހާވެސް ގިނައިން ސިޔާސީ ކަންކަމުގައި ބައިވެރިކުރުމަކީ އިޖްތިމާޢީ ބޮޑެތި މައްސަލަތަކަށް އޮތް ޙައްލެކެވެ.\nތަޢުލީމީ ޒުވާނުންނަށް ސިޔާސީ ފުރުޞަތުތައް ތަނަވަސްކޮށްދީ ސިޔާސީ ބާރުވެރިކަން ޒުވާނުންނަށް ހޯދައިދިނުމަކީ އަޅުގަނޑު އަބަދުވެސް ޤަބޫލުކުރި ޤަބޫލުކުރުމެކެވެ. މިޒުވާނުން ތިބީ، ރަށަށާއި، އަތޮޅަށާއި އަދި ޤައުމަށް ޙިދުމަތްކުރަން ލިބޭ ކޮންމެ ފުރުޞަތެއްގެވެސް ބޭނުން ކުރާށެވެ. އެބައިމީހުންގެ އުއްމީދުތައް އާލާކުރަމުންނެވެ. ނަމަވެސް، ހިތާމައަކީ، އެމް.ޑީ.ޕީ ގެ މަދު މެމްބަރުން ކޮޅަކަށް މިފަދަ ޒުވާނުން ގެ "ހަކަތަ" ގެ ފަންވަރާއި ބުންވަރު އަންދާޒާކުރެވުނަސް އެކަން ޤަބޫލުނުކުރުމެވެ. ނަމަވެސް، މިއީ މާޒީއެވެ. މިވާހަކަތައް އިތުރަށް ތަކުރާރު ކުރުމުގެ ބޭނުމެއް މިހާރަކު ނެތެވެ. އެހެނެއްކަމަކު، ސިޔާސީ ބާރުވެރިކަން ޒުވާނުންނަށް ހޯދައިދިނުމަށް އިހަވަންދޫގެ އެމް.ޑީ.ޕީ މެމްބަރުން ނިންމި ނިންމުމަށް މަރުޙަބާ ކިޔަމުއެވެ. ޕްރައިމަރީސް ގައި ވާދަކޮށް ނާކާމިޔާބުވި ބޭފުޅުންނަށް ހިތްވަރު ދެމެވެ. އެބޭފުޅުންގެ އިހްލާޞްތެރި މަސައްކަތްތައް އެމް.ޑީ.ޕީ ގެ މެމްބަރުންނާއި ރައްޔިތުން ބަލައިގަންނާނެކަމަށް ދެކެމެވެ. ސިޔާސީ ހަރަކާތުގައި ކޮންމެ މީހަކީވެސް މުހިއްމު މީހެކެވެ.\n↵ ލޯކަލް ކައުންސިލް އިންތިހާބު, އެމްޑީޕީ އިހަވަންދޫ, ފެންތަށި\nއިހަވަންދޫ މުޒާހަރާ: ބައެއް މީހުންނަށް އަނިޔާވިއިރު އެއްބަޔަކު ފުލުހުންގެ ބެލުމުގެ ދަށަށް\nމި ލިޔުމަށް ވަރަށް ތާޢީދު، ފިރާޟް ހަބޭސް،،،،ބާރަށް ކުރިއަށް\n– 1 ޑިސެމްބަރު 201353\nކޮބައިތޯ އެތަނުން ތައުލީމީ ޒުވާނަކީ.... މަ ދެން އަންނަނި ހިނި މި ލިޔުން ކިޔައިލީމަ..... މުޅިން ބޮލުރޮދިން ތިބީ ...\n– 1 ޑިސެމްބަރު 201357\nއަޅުގަނޑު ބޭނުންވަނީ މިލިޔުން ލިޔުނު މީހާގެ ތަޢުލީމީ ފެންވަރުބަލާލަން. ތަނެއްދޮރެއްނޭގޭ މީހުން މިހެންލިޔާއެއްޗެހި ޝާއިރު ނުކުރުމަށް ގޮވާލަން.\n– 1 ޑިސެމްބަރު 201361\nއަޅުގަނޑަށް އެގިފައިވާ ގޮތުގައި މި ލިޔުނު މީހާ އަކީ މިހާރު ޕީ.އެޗް.ޑީ އަށް ކިޔަވާ ދަރިވަރެއް. މި ލިޔުމުގައި ހުރީ ޤަބޫލުކުރެވޭ ވާހަކަ.\n–2ޑިސެމްބަރު 201343\nކައުންސިލް ކަމަށް ކުރިމތިލާންވީ އިސްލާމްދީނަށް ލޯބިކުރާ، ތަޢުލީމީ ޒުވާނުން. ތެދުވެރިކަމާއެކު އެހެން މީހުންގެ ވާހަކަތައް އަޑުއަހާ އޯގާތެރި މީހެކެވެ. - މީހުންނާއި ފަސޭހައިން ގުޅޭ ރަހުމަތްތެރި މީހެކެވެ. . - މީހުންނާއި އޮންނަ ގުޅުމުން ހިތްވަރު ލިބިގަންނަ މީހެކެވެ. އިސްނެގުމަށް ލޯބިކުރާ ވާދަވެރި މީހެކެވެ. - ޤަރާރު (ޑިސިޝަން) ނެގުމުގައި އެއްވެސް ކަހަލަ ޖެހިލުމެއް ނުވާ އަވަސް މީހެކެވެ. - ބޭނުންވާ ލަނޑުދަނޑި ހާސިލުކުރުމަށްޓަކައި ކޮންމެ ގޮންޖެހުމަކާއި ކޮންމެފަދަ އުނދަގުލަކާއި ވެސް ކުރިމަތިލާނޭ ހިތްވަރުގަދަ މީހެކެވެ. - އަމިއްލަ ވިސްނުންތަކާއި ދެކޭ ގޮތް ސާފުކޮށް ސަރީހަކޮށް ހާމަކުރާ މީހެކެވެ. ވަކިޕާޓީއަކަށް ނުބަލާ،ރައްޔިތުންނަށް ހިދުމަތް ކޮށްދޭނެ މީހެކެވެ،،،\n–2ޑިސެމްބަރު 2013 8 0\nޙަޤީޤަތުގައިވެސް މި ފުރުޞަތައް ޒުވާނުންނަށް ހޯދައިދިނުމަށް މުހައްމަދު ފިރާޟް ވަރަށް މުހިއްމު ދަޢުރެއް އަދާކޮށްފައިވާ ކަމަށް ޤަބޫލުކުރަމެވެ. އަދި އިހަވަންދޫގައި ހުރި ސިޔާސީ އެންމެ ބުރަދަން ހުރި އެކަކީވެސް މުހައްމަދު ފިރާޟެވެ. އެބޭފުޅާ ޙައްޤުބަސް ބުނެ އުޅޭ އަޑު އަހަމުއެވެ.\n–2ޑިސެމްބަރު 201371\nރައްޔިތުންގެ މަޖިލީސް ގޮޑި އިހަވަންދޫ ތަޢުލީމީ ޒުވާނަކަށް ހޯދައިދިނުމަށް އެދެން\n–2ޑިސެމްބަރު 201360\nފިރާޟް ދަންނަވާފައިވާ ފަދައިން ޒުވާނުންގެ "ހަކަތަ" ގެ ފެންވަރާއި ބުންވަރު މިފަހަރު ހަމަ ރަނގަޅަށްވެސް ދަށްކާލާފި.\nއިހަވަންދޫގަވެސް ޑިގްރީ ފެންވަރުގެ ތައުލީމީ ގާބިލް މީހުން އެބަތިބި!!!! ކައުންސިލްކަމަށް ކުރިމަތިލުމަށް އެމީހުންނަށް އިލްތިމާސްކުރަން\nމުޙައްމަދު ފިރާޟް ބާރަށް ކުރިއަށް!!!!ޕިސް!!!ޕިސް!!!\n–2ޑިސެމްބަރު 201350\nއަޅުގަނޑަށް ހީވަނީ އެމްޑީޕީން ރަށުގެ ތަޢުލިމީ ދަރިންނަށް މަލާމާތް ކުރަނީހެން، އެމްޑީޕީން ކައުންސިލް އިންތިޙާބަށް ނެރެފަ ތިބިމީހުންގެތެރޭގަ ނެތް އޯ ލެވެލް3ފާސް އޮތްމީހެއް،\n–2ޑިސެމްބަރު 201332\nމިއޮތީ ވާ ޤައުމެއް! އެންމެން ހަލާކުވަނީ ސިޔާސީ ކަންކަމުގައި. ދެން މަ ހީ ހީ ހަލާކު\n–3ޑިސެމްބަރު 201331\nއަޑު އެހިން، ފިރާޟް ކުރިމަތި ލާވަހަކަ؟ ފިރާޟް އަށް އެމް،ޑީޕީ ގެ ތާޢީދު އެބައޮތްތޯ؟\n–3ޑިސެމްބަރު 201320\nސާމީރު އާއި މަންސޫރު އަމިއްލަ އެދުމުން ފުރިފަ. ޢަލީ އިބްރާހިމް، ބޮޑުދޮންބެ ހުސޭުނު، މޫސާ ނަގޫ ފިތިފަ. ތަކަންދޫ އަހުމަދު އަށޯ ތާޢީދު ކުރެވޭނީ،،،ތަކަންދޫ އަހުމަދު އޯ ވޯޓު އެމް.ޑީ.ޕީ އަށް ލަނީ..މިއޮތީވާކަމެއް...\n–5ޑިސެމްބަރު 201300\nގޯއްޗަށް އެދުނު މީހުންނަށް ޕޮއިންޓްލިބިފައިވާ ގޮތުގެ ވަގުތީ ލިސްޓް އާންމުކޮށްފި - 26 ނޮވެމްބަރު 2019\nބަޔަކު ރަސޫލުކަމަށް ދައުވާ ކުރާކަމަށް ޕޯސްޓު ކުރި މައްސަލައެއް ބަލަނީ - 25 ނޮވެމްބަރު 2019\nތިލައުތުރު އުއްތަމަ އަރުތަވެރިންގެ އެވޯޑު ދިނުމުގެ ޖަލްސާ ބާއްވައިފި - 24 ނޮވެމްބަރު 2019\nއުފެއްދުންތެރިކަމުގެ ޤައުމީ މައުރަޒުން އިހަވަންދޫ ސުކޫލަށް 1 ވަނަ - 24 ނޮވެމްބަރު 2019\nމޮޅަދޫ ބަނދަރުގެ މަސައްކަތް ފައްޓަވައި ދެއްވައިފި - 23 ނޮވެމްބަރު 2019\nޢީދު ވާންޖެހޭނީ ނަފްސުތައް ޝަހުވަތްތަކުން މިނިވަން ކޮށްދޭ ޢީދެއްކަމަށް - ޢީދު ޚުތުބާ - 11 އޮގަސްޓު 2019\nއިސްލާމް ދީނަށްޓަކައި ޤުރުބާންވާން ކެރޭ މީހުންނަށް، މިއަދުވަނީ ބޭނުންވެފައި - ޢީދު ޚުތުބާ - 11 އޮގަސްޓު 2019\nގޯލްޑެން ޖުބުލީ އިންވިޓޭޝަން ކަޕް: ފައިނަލް މެޗު ޝަރަފުވެރި ކޮށްދެއްވުމަށް ރައީސް ނަޝީދު އިހަވަންދުއަށް -3އޮގަސްޓު 2019\nބުޅަލުގެ ޒަރިއްޔާއިން ބައްޔެއް ފެތުރޭތީ ސަމާލުވާން އެދެފި - 10 ނޮވެމްބަރު 2019\nއިހަވަންދޫ ސްކޫލްގެ އެންމެ މޮޅު ދަރިވަރަށް ޒަހާ އާއި ޝަމްވީލް - 20 ސެޕްޓެމްބަރު 2019\nހެލްތު މިނިސްޓަރު އަބްދުﷲ އަމީން އިހަވަންދޫއަށް ވަޑައިގަންނަވަނީ - 19 ސެޕްޓެމްބަރު 2019\nހެލްތު މިނިސްޓަރ އާމިނާދިޔޯ ސިއްހީ މަރުކަޒުގެ ހާލަތު ބައްލަވާލައްވައިފި - 19 ސެޕްޓެމްބަރު 2019\nނަމާދަށް ފަރުވާތެރިވުމަށާއި ފޮތްތައް މުޠާލިއާކުރުމަށް ނަސޭހަތްތެރިވަން: މަރްޔަމް ޙަސަން - 25 ޖެނުއަރީ 2019


“ހެލްޕް އައިނާ” އެހީހޯދުމުގެ އިވެންޓް ފެށިގެން ކުރިއަށް – Ungoofaaru\nބަނޑޭރިގަނޑު/ޚަބަރު/“ހެލްޕް އައިނާ” އެހީހޯދުމުގެ އިވެންޓް ފެށިގެން ކުރިއަށް\n“ހެލްޕް އައިނާ” އެހީހޯދުމުގެ އިވެންޓް ފެށިގެން ކުރިއަށް\nއިބްރާހީމް ޒަޔާން3އޯގަސްޓް 2019\n"ހެލްޕް އައިނާ" އެހީހޯދުމުގެ ހަރަކާތުގެ ތެރެއިން\nބޭސް ފަރުވާއަށް އިންޑިއާގައި6މަސް ދުވަހު މަޑުކުރަން ޖެހިފައިވާ، ރ.އުނގޫފާރު ދިރޭލާލުގެ، އުމުރުން4އަހަރުގެ އައިޝަތު އައިނާ ބިންތު އަލީ ރަޝީދަށް އެހީވުމަށް އާއިލާގެ ފަރާތުން ބާއްވާ ހަރަކާތް ފެށިގެން ކުރިއަށް އެބަދެއެވެ. މި އިވެންޓު ކުރިއަށްދާނީ މިއަދު ހެނދުނު 9:00 ން ހަވީރު 18:00 އަށް އުނގޫފާރު ޕޮލިސް ސްޓޭޝަނުގެ ދެކުނަށް އޮންނަ ހުސް ބިމުގައެވެ.\nމި އިވެންޓުގައި2ފަރާތުގެ އާއިލާއިން އެކުވެގެން ތައްޔާރުކޮށްފައިވާ ހެނދުނުގެ ނާސްތާ އާއި މެންދުރުގެ ކެއުމަށް ބޭނުންވާ ވަރަށް ގިނަ ވައްތަރުތައް ލިބެން އެބަހުއްޓެވެ.\nމި އިވެންޓު ހޮނިހިރު ދުވަހަކާ ދިމާކޮށްފައި ބާއްވަނީ އެ ދުވަހަކީ ރަށަށް ގިނަ އަދަދަކަށް މެހެމާނުން އަރާ ދުވަހަކަށް ވެފައި ގިނަ ބަޔަކަށް މި އިވެންޓުގައި ބައިވެރިވުމުގެ ފުރުސަތު ފަހިކުރުމުގެ ގޮތުން ކަމަށް އާއިލާއިން މަޢުލޫމާތުދެއެވެ. އަދި އައިނާ އަށް އެހީތެރިކަމެއް ވެދެއްވުމުގެ ގޮތުން އެސަރައްދަށް ވަޑައިގެން އެތަނުން އެއްޗެއް ބައްލަވައި ގަތުމަކީ އާއިލާގެ ވަރަށްބޮޑު އެދުމެކެވެ.


ނިދާފައި އޮންނަ އިރު ފުރާނައަށް ވާގޮތް އިނގޭތަ؟ – Ilm\n“އަނެއް ދުވަހަށް ނިދިން ހޭލެވޭ ހިނދު، އެދުވަހެއްގެ ނިދާވަގުތު ޖެހުމުގެ ކުރިން، ތިމާއަށް މިދުނިޔޭގައާއި އާޚިރަތުގައި ފައިދާ ކުރާނެފަދަ ގޮތަކަށް އެދުވަސް ހޭދަކުރަން ވީހާވެސް ބޮޑަށް އިސްކަން ދޭންވާނެއެވެ. އެއީ އެދުވަހަކީ ތިމާއަށް ދެވޭ އެންމެ ފަހު ފުރުސަތު ކަމުގައިވެސް ވެދާނެ ކަމަށްޓަކައެވެ.” މީގެ އިތުރުން ރަސޫލާ صلّى الله عليه وسلّم ޙަދީޘް ކުރައްވާފައިވަނީ، ނިދުމުގެ ކުރިން ސޫރަތުލް-މުލްކް (67 ވަނަ ސޫރަތް) ކިޔެވުމަށް ހަނދުމަ ކުރުމަށެވެ.\nކީރިތި ޤުރްޢާނުގައި الله سبحانه وتعالى ވަޙީ ކުރައްވާފައިވަނީ “އެއިންސާނާ މަރުވުމުގެ ވަގުތު ޖެހުމުން، ފުރާނަ ގެންދަވާ ފަރާތަކީ ތިމަންރަސްކަލާނގެއެވެ. އަދި ނިދީގެ ވަގުތުގައި މިދުނިޔެއާއި ވަކިނުވާ އިންސާނުންގެ ފުރާނަވެސް ގެންދަވާ ފަރާތަކީ ތިމަންރަސްކަލާނގެއެވެ. މަރުވުމަށް ކަނޑައެޅިފައިވާ ފުރާނަތައް މިދުނިޔެއާއި ވަކިވާ ހުއްޓެވެ. އަދި އެހެން ފުރާނަތައް އެބައަކަށް ކަނޑައެޅިފައިވާ ވަގުތު ޖެހެންދެން އަނބުރާ ފޮނުއްވެވޭ ހުއްޓެވެ. ހަމަކަށަވަރުން މިއީ ރަނގަޅަށް ވިސްނައިފި މީހަކަށް ހުރި ހެކިތަކެކެވެ.” (ޤުރްއާން 39:42)


Raeesge Laamarukazu visnun rangalhu!\nރައީސްގެ ލާމަރުކަޒު ވިސްނުން ރަނގަޅު!\nއެމްޑީޕީގެ ރަށްވެހިފަތިސް ކެންޕެއިން ފެށުމުގެ ގޮތުން ބޭއްވި ޕޯސްޓަރު ހަރުކުރުމުގެ ހަރަކާތުގައި ރައީސް ސޯލިހު ބައިވެރިވެވަޑައިގަންނަވަނީ -- އަވަސް ފޮޓޯ\nރައީސް އިބްރާހިމް މުހަމައްދު ސޯލިހު އަބަދުވެސް އެންމެ ގިނައިން ދައްކަވާ ވާހަކަފުޅަކަށް އެ މަނިކުފާނު ހައްދަވާފައި ވަނީ ރާއްޖޭގެ ލާމެހިފައިވާ ރަށްތަކުގެ ހިންގުމުގެ ނިޒާމް ލާމަރުކަޒީ ކުރެއްވުމެވެ. އެ މަނިކުފާނު ސިފަ ކުރައްވާ ގޮތުގައި "މުށުތެރޭގައި ބާރުތައް ހިފަހައްޓައިގެން ތިބުމަށްވުރެ އެމްޑީޕީގެ ނިޔަތް" މާ ބޮޑެވެ. އަދި ރާއްޖެއަށް އެނޫން އެހެން ހައްލެއްވެސް ނެތެވެ.\nއެ މަނިކުފާނު އިޝާރާތް ކުރައްވާ ނިޔަތަކީ ސިޔާތުތައް ހިނގުމުގައި އޮތްނަމަ އޮތް ހުރަހެއް ގިރާކޮށް، މުށުތެރޭގައި އޮތް ބާރުތައް ހަގީގީ މާނާގައި އެންމެ ފުޅަލަށާއި ދިގަށް ރަށްތަކުގެ ރައްޔިތުންނަށް ބާރުތައް ދޫކޮށްލެއްވުމެވެ.\n"ރަށްވެހި ފަތިސް" ލޯންޗް ކުރެއްވުމުގައި ވެސް އަދި އަލުން "ރަށްވެހި ފަތިސް" ރީ ލޯންޗް ކުރެއްވުމުގައި ވެސް ރައީސްގެ ފަރާތްުޅުން މި ވާހަކަތައް ގެނެސް ދެއްވި އެވެ. ފަހަރެއްގައި އެ ދެ ތަނުގައި އެ ވާހަކަތައް ދެއްކެވީ ކެންޕޭން ވާހަކައެއްގެ ގޮތުގައި ކަމަށް ވެދާނެ އެވެ. އެކަމަކު ލާމަރުކަޒު ކުރުމާ ގުޅުވައި މިހާތަނަށް ގެނެސް ދެއްވާފައިވާ ބަދަލުތަކަށް ބަލާއިރު "އެއީ ކެމްޕޭނޭ" ކިޔާނެ ތަނެއް ނެތެވެ.\n"ލާމަރުކަޒު ނުވެ އޮތުމުން އަތޮޅުތަކުގައި ތިބެ ރައްޔިތުން ތަހައްމަލު ކުރަމުންދާ ތަކުލީފުތައް އަޅުގަނޑުމެނަށް އަބަދުވެސް ވަރަށް ސާފު. އެ މަންޒަރާއި އެ ތަޖުރިބާ މި ތިބީ ކޮށްގެން. އަތުގައި ބާރުތައް ހިފަހައްޓައިގެން ތިބުމަށްވުރެ މާ ބޮޑު ނިޔަތެއް އަޅުގަނޑުމެންގެ އެބައޮތް. އެއީ އޮތްނަމަ އޮތް ހުރަހެއް ގިރާކޮށް އެ ބާރުތައް އޭގެ ހަގީގީ މާނާގައި އެންމެ ފުޅާކޮށް ރައްޔިތުންނަށް ދޫކޮށްލުން. އެއީ އަޅުގަނޑުމެން މާ ކުރިން ނިޔަތް ގަނެފައިވާ ތަރައްގީގެ އެންމެ ބޮޑު ޕްރޮޖެކްޓް،" ރައީސް ސޯލިހު ވިދާޅުވެފައި ވެއެވެ.\nއެ މަނިކުފު ސިފަ ކުރައްވާ ގޮތުގައި ރައްޔިތުންގެ މައްޗަށް ހިންގަމުން ދިޔަ "މުރަނަ ވެރިކަން" ބަދަލުކޮށް އޯގާތެރި ވެރިކަމެއް އުފެއްދީ އެމްޑީޕީ އެވެ. ލާމަރުކަޒީ ނިޒާމާ އެންމެ ރަހުމަތްތެރި ވިސްނުމެއް އޮތީ މި ސަރުކާރުގަ އެވެ. އެ މަނިކުފާނުގެ ސަރުކާރުގެ ވިސްނުމުގައި ބާރުތައް ހިފަހައްޓައިގެން ތިބުމުގެ ވިސްނުމެއް ނެތެވެ. މައިގަނޑު ވިސްނުމަކީ ލާމެހިފައިވާ ރަށްރައް ހަގީގީ މާނާގައި ލާމަރުކަޒީ ކުރެއްވުމެވެ.\nހަގީގަތުގައި ވެސް ރާއްޖެ ތަރައްގީ ކުރަން އޮތް މަގަކީ ރައްޔިތުން ބާރުވެރި ކުރުވުމެވެ. އެފަދަ ބަދަލަކުން ޑިމޮކްރެޓިކް ވެށި ހަރުދަނާކޮށް ތަރައްގީގެ ތޮބީއަތެއް ދެމެހެއްޓެ އެވެ. އެ މަގަށް ރާއްޖެ ނުދާންވީ، އަދި ނުގެންދާންވީ އެއްވެސް ސަބަބެއް ވެސް ނެތެވެ. ޔުނިޓަރީ ދައުލަތެއްގެ ސިފަ ނުގެއްލޭނޭހެން ރަށު ކައުންސިލްތަކާއި އަތޮޅު ކައުންސިލްތަކާއި ސިޓީ ކައުންސިލްތަކަށް ފުރިހަމަ ބާރުވެރިކަމާއި މާލީ ތަނަވަސްކަން ދީގެން އެކަން ކުރެވެން އެބައޮތެވެ.\nމިހާރު ތަހައްމަލު ކުރަމުން މިދާ ކޮވިޑްގެ ބަލާއާފަތުގެ ތެރޭގައި ވެސް ވލާމަރުކަޒީ ކުރުމުގެ މުހިންމުކަން ސާފުވެ އެވެ. ސިއްހީ ނިޒާމު ލާމަރުކަޒީ ކުރުމުގެ މުހިންމުކަން ވަރަށް ރީއްޗަށް މިއޮތީ ފެންނާށެވެ.\nމާލެއަށް ތޮއްޖެހުން ކުޑަވެ، ސެންޓަރަލައިޒްވެފައި އޮންނަ އޮތުމަށް ނިމުމެއް ގެނައުމުގެ މަސައްކަތުގައި ރައީސް ސޯލިހު މިހާރު ވެސް ވަނީ ބޮޑު ކާމިޔާބީއެއް ހޯއްދަވާފަ އެވެ. މިހާރު ވަނީ ރަށު ކައުންސިލްތައް ބާރުވެރި ކުރުވައި މާލީ ތަނަވަސްކަން ލިބޭނެ ގޮތަށް ލާމަރުކަޒީ ގާނޫނަށް އިސްލާހު ކޮށްފަ އެވެ. ގާނޫނުން މާލީ ބާރުވެރިކަން ދިނުމުގެ ގޮތުން، ބަޖެޓް ބޮޑުކޮށް ފަސް ޕަސެންޓް އާމްދަނީ އާއި ބިމު ކުލީގެ 40 ކައުންސިލްތަކަށް ލިބިދޭ ގޮތްވެފައި ވެއެވެ. ފަސް މިލިއަނަށްވުރެ ކުދި ޕީއެސްއައިޕީ ޕްރޮޖެކްޓްތައް ދެން ހިންގާނީ ކައުންސިލްތަކުންނެވެ. މުނިސިޕަލް ހިދުމަތްކުން ލިބޭ އާމްދަނީ ސީދާ ކައުންސިލަށް ދިނުމާއި، ރަށުގެ ބިން ކުއްޔަށް ދީގެން ލިބޭ އާމްދަނީ ގެ 100 ޕަސެންޓް ސީދާ ކައުންސިލަށެވެ.\nރައީސް ވިދާޅުވާ ގޮތުގައި ކާމިޔާބު ކަމާއެކު މައިބަދައިގެ އޮޕަރޭޝަން އައްޑޫގައި ކުރެވެ އެވެ. ކުޅުދުއްފުށީގައި ކަކުލުހުޅު ބަދަލު ކުރެވެ އެވެ. ކުރީން އޮތް ޝައްކުވެސް މުޅީން ފިލައި ހިނގައްޖެ އެވެ. ލާމަރުކަޒު ކުރުން ނޫން އެހެން ގޮތެއް ނެތިއްޖެ އެވެ.\nރައީސް އިބްރާހިމް މުހައްމަދު ސޯލިހު ލާމެހޭ ރަށްތައް ހަތެއް + ލާމަރުކަޒު ކުރުން\nކައުންސިލަރުންގެ މުސާރަ ބޮޑު ބަހުސަކަށް\nއެމްޑީޕީ އާއި ރައީސްގެ އިމްތިހާނެއް!


Madhirieh Hefumun Meehehgge Moonu "Fulha" Alhaifi - Vaguthu\nމަދިރިއެއްގެ ހެފުމުން މީހެއްގެ މޫނު "ފުޅަ"އަޅައިފި\nޗައިނާ މީހެއްގެ މޫނުގައި ހެފި މަދިރިއެއްގެ ސަބަބުން، އޭނާގެ ކޯ ފުޅަ އަޅައިފިއެވެ.\nރިޕޯޓްތައް ބުނާގޮތުގައި، ޝެންގޔަންގއަށް ނިސްބަތްވާ ހޫ ނަމަކަށް ކިޔާ މި މީހާގެ ކޮލުގައި މަދިރި ހަފާފައި ވަނީ މިދިޔަ ސެޕްޓެމްބަރު މަހު ޗުއްޓީ ހޭދަކޮށްލަން ކުރި ދަތުރެއްގެ ތެރެއިންނެވެ.\nހޫ ބުނީ، އެ މަދިރި އޭނާގެ މޫނުގައި ހެފުމުން، ފުރަތަަމަ އުނދަގޫތަކެއް ނުވާ ކަމަށެވެ. ނަމަވެސް، އޭނާގެ އަތް ހަޑިވެފައިވަނިކޮށް، މޫނުގެ އެ ތަންކޮޅު އޭނާ ކަހާލީއެވެ. އެހެނެވެ އޭގެ ދުވަސްކޮޅެއް ފަހުން އޭނާގެ މޫނުގައި އެ މިދިރި ދަތް އެޅި ތަން ވަރަށް ބޮޑަށް ދުޅަވިއެވެ. އަދި އެތަނުގައި ބިހިތަކެއް ޖެހިއެވެ.\nހޫ އެންމެ ފަހުން، ޝެންގޔަންގ މިލިޓަރީ ހޮސްޕިޓަލަށް ދެއްކިއެވެ. އޭނަ ދައްކާފައި ވަނީ ޕްލާސްޓިކް ސާޖަރީ ސެޕެޝަލިސްޓެއްކަމަށްވާ ޑރ. ލިއު އަށެވެ. އެ ޑޮކްޓަރު ހޫ ކައިރީ ބުނީ، އެ ޖަރާސީމުގެ ސަބަބުން ދިމާވި ކަމެއް ކަމަށެވެ.\nހޫއަށް އެހެންވުމުގެ ސަބަބުން އޭނާގެ ވާތް ފަޅީގެ ލޯވެސް ނުހުޅުވެއެވެ.\nއެންމެ ފަހުން ޑޮކްޓަރު ބެލިބެލުމުން އެނގުނުގޮތުގައި، އޭނާގެ ކޮލުެ ކަށިގަނޑާއި ހަމައަށް އެ ޖަރާސީމުގެ އަސަރު ވަނީ ފޯރާފައެވެ. އަދި އޭނާގެ ފުރާނައަށް ގެއްލުންވެދާނެ ކަން ޑޮކްޓަރަށް ވަނީ އެނގިފައެވެ.\nޑޮކްޓަރު ލިއު ބުނީ، އެ މަދިރި ހެފުމުން، އެ ހެފި ތާ މަތީގައި އަތް ކާތާ ހެދުމަކީ އެތަނުގެ ތެރެއަށް ޖަރާސީމު ވަންނަ ކަމެއް ކަމަށެވެ. އަދި މިކަން އާއްމުކޮށް ދިމާވަނީ، ކުޅެން އުޅެފައި، އަތުގައި އާއި ނިޔަފަތީގައި އެއްޗެހި ހުންނަ ވަގުތުތަކުގައި އަތް ނުދޮވެ މޫނުގެ އެފަދަ ތަންތަނުގައި އަތްލުމުން ކަމަށްވެސް އޭނާ ބުންޏެވެ.\nރިޕޯޓްތައް ބުނާގޮތުގައި، ހޫގެ ކޮލުގެ އެ ތަންކޮޅު ޖެހުނީ އޮޕަރޭޝަންކޮށްފައި ނަގާށެވެ. އެއީ އެތަނުގައި ޖަރާސީމު ވަަރަށް ބޮޑަށް ހުރުމުގެ ސަބަބުން އެތަންކޮޅު ވަރަށް ބޮޑަށް ހަލާކުވެފައި ވުމުންނެވެ. އޭނާގެ ކޮލުގައި "ފުޅަ"އެޅި އެ ބައި ނަގާފައި، އެތަނަށް ލައްވާފައި ވަނީ އަތުގެ ހަންގަނޑުން ނަގާފައިވާ ތަންކޮޅެކެވެ.\nދެ ބޯ ހުރި ހަރުފައެއް، ދެ މީދާ އެއްފަަހަރާ ކާލާ މަންޒަރު!\nމިއީ ފަސް ދަޅުލީ ކަންބަޅިއެއް!\nއެއާޕޮޑްސް އާ ވާދަކުރަން މިފަހަރު ވަންޕްލަސް ބަޑްސް ޕްރޯ ނުކުމެއްޖެ\nއޮކްޓޯބަރ 21, 2019 18:57\nޝުކުރިއްޔާ މައުލޫމާތު ކޮޅައް...


މިއަދަކީ ދުނިޔޭގެ ސިއްހަތު ދުވަސް – Mikal News\nމިއަދަކީ ދުނިޔޭގެ ސިއްހަތު ދުވަސް\nދުނިޔޭގެ ސިއްހަތު ދުވަސް،7އޭޕ\nމިއަދު،7އޭޕްރީލް އަކީ ދުނިޔޭގެ ސިއްހަތު ދުވަހެވެ. މިއދުވާހއި ގުޅުވައިގެން ރާއްޖޭގެ މިއަދުގެ ހެލްތު މިނިސްޓާ އަހުމަދު ނަސީމު ވަނީ ގައުމާއި މުޚާތަބުކޮށް ސިއްހީ ދާއިރާއިން ރާއްޖޭގައި ކުރުމަށް ވިސްނާފައިވާ ކަންތަތައްކަށް އަލި އަޅުއްވާލައްވާފައެވެ.\nމިއަހުރގެ ދުނިޔޭގެ ސިއްހަތު ދުވަހުގެ ޝިއާރަކީ “ހަމަހަމަކަން ކަށަވަރުކުރެވޭ ފެންވަރު ރަނގަޅު ސިއްޙީނިޒާމެއް” އެވެ. މިފަދަ ނިޒާމެއްގެ ތެރެއިން ދުލަހެޔޮކަން ގާއިމުކުރުމަށް އަޒުމު ކަނޑައަޅަން ޖެހޭ ކަމަށް ސިއްހަތާއި ބެހޭ މިނިސްޓަރު ވިދާޅުވިއެވެ. އަދި ސިއްޙީ ފަރުވާއަށް މީހުން މާލެއައުން މަދުކުރުމަށް ސައރައްދީ ހަސްފަތާލުތައް ‘އޮޕްޓިމަޒޭޝްނ” ޕްރޮގްރާމެއްގެ ތެރެއިން ފެންވަރު ރަނގަޅު ކުރެވިގެންދާނެކަމަށްވެ.\nދުނިޔޭގެ ސިއްހަތު ދުވަސް،7އޭޕްރީލް\nއަދި މުޅިން އަލަށް ރާއްޖޭގައި ކެންސަރަށް ފަރުވާދޭ ފުރިހަމަ ގައުމީ މަރުކަޒެއް ގާއުމުކުރެވެގެން ދާނެކަމަށް ވިދާޅުވިއެވެ.\nމިއަހަރުތެރޭގައި ރާއްޖޭގެ އިތުރު 12 ރަށެއްގެ ސިއްހީ މަރުކަޒުތައް ހޮސްޕިޓަލް ފެންވަރަށް ޚިދުމަތްތައް ގާއިމުކޮށް ބަދަލުކުރައްވާނެ ކަމަށް ހެލްތު މިނިސްޓަރު ނަސީމު ވިދާޅުވިއެވެ. އަދި އިތުރު 26 ރަށަކަށް އެމްބިއުލަންސް ފޯރުކޮށްދީ މުޅި ރާއްޖޭގައި އިމަޖެންސީ އަވަސްފަރުވާ ދިނުމަށް ބޭނުންވާ ވަޞީލަތްތައް ޤާއިމުކުރެވި މިކަމުގެ ފަންނީ ޚިދުމަތްތެރިން ތަމުރީނު ކުރެވޭނެކަމަށް ވިދާޅުވިއެވެ.\nދިވެހިރާއްޖެގެ ސިއްޙީ ޚިދުމަތް މިހާރު ބޮޑަށް ބިނާވެފައިވަނީ ފަރުވާގެ ނިޒާމަކަށް ކަމަށް ގިނަ ބަޔަކު ބުނެއެވެ. އޭގެ ބަދަލުގައި ރައްކާތެތެރިވުމުގެ ސިއްޙީ ނިޒާމަކަށް ބަދަލުކުރެވިއްޖެ ނަމަ ފައިދާބޮޑުވާނެ ކަމަށް ދާއިރާގެ މާހިރުން ދެކެއެވެ.\nފަރުވާގެ ނިޒާމަކީ ހޮސްޕިޓަލް ތަކާއި ކްލިނިކްތަކުން ބަލިތަކަށް ފަރުވާ ދިނުމުގެ އިންތިޒާމު ތަކެވެ.\nރައްކާތެރިކަމުގެ ނިޒާމުތަކަކީ ބަލިތައް ޖެހުން މަދުކުރުމަށް ކުރެވެ މަސައްކަތްތަކާއި އެޅޭ ފިޔަވަޅުތަކެވެ. ބަލި ޖެހުމުގެ ކުރިން ބަލިތަކުން ރައްކާތެރިވުމަށް ފިޔަވަޅުއެޅުމެވެ.\nމިއަހަރު ނިމުމުގެ ކުރި އަދާހަމަކުރެވިފައިވާ ރައްޔިތުންގެ ސިއްޙީ މައުލޫމާތު ހިމެނޭ ޑޭޓާބޭސް އެއްގާއިމުކޮށް އެއިގެ އެހީގައި ސިއްޙީ ފަރުވާގެކަންކަން ބިނާކޮށް ފޯރުކޮށްދިނުންކަމަށް މިނިސްޓަރު ވިދާޅުވިއެވެ.


167 meehun alah positive, balin faseyha vee 117 meehun - vNews.mv\n167 މީހުން އަލަށް ޕޮޒިޓިވް، ބަލިން ފަސޭހަވީ 117 މީހުން\nސައިފް އަޒްހަރު 04 March 2021, 22:27\nމިހާތަނަށް ވެކްސިން ދިން މީޙުންގެ އަދަދުވަނީ 137،124 އަށް\nއެކްޓިވް ކޭސްގެ އަދަދު 2،664 ގައި، ހޮސްޕިޓަލްތަކުގަ 180 މީހުން\nރާއްޖެއިން އިތުރު 167 މީހުން ކޮވިޑް-19 އަށް އަލަށް ޕޮޒިޓިވް ވެއްޖެއެވެ.\nހެލްތު ޕްރޮޓެކްޝަން އޭޖެންސީން ކުރި ޓްވީޓެއްގައި ބުނެފައިވަނީ، އިއްޔެގެ ހަވީރު 6:00 އިން ފެށިގެން މިއަދުގެ ހަވީރު 6:00 ގެ ނިޔަލަށް، ވޭތުވެދިޔަ 24 ގަޑިއިރުގެ ތެރޭގައި ޓެސްޓު ކުރެވުނީ 4،089 ސާމްޕަލް ކަމަށެވެ. އޭގެތެރެއިން ޕޮޒިޓިވްވީ 167 ސާމްޕަލްއެވެ.\nއަލަށް ޕޮޒިޓިވްވި މީހުންގެ ތެރެއިން 135 މީހަކު ނިސްބަތްވަނީ ގްރޭޓަރ މާލެ ސަރަހައްދަށެވެ. އަތޮޅުތެރޭގެ ރަށްތަކަށް ނިސްބަތްވަނީ 17 މީހުންނެވެ. 15 މީހުން ނިސްބަތްވަނީ ރިސޯޓްތަކަށެވެ.2މީހުން ނިސްބަތްވަނީ ކަނޑުމަތީގެ އުޅަނދަކަށެވެ.\nއަލަށް ޕޮޒިޓިވްވި 167 މީހުންނާއެކު، މިހާތަނަށް ކޮވިޑް-19 އަށް ރާއްޖެއިން ޕޮޒިޓިވްވި ކަމަށް ރެކޯޑު ކުރެވުނު މީހުންގެ ޖުމްލަ އަދަދުވަނީ 20،447 އަށް އަރާފައެވެ.\nއެޗްޕީއޭއިން ބުނެފައިވަނީ، ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން 117 މީހުން ބަލިން ފަސޭހަވެފައިވާ ކަމަށެވެ. މިއާއެކު، ރާއްޖެއިން މިހާތަނަށް ބަލިން ފަސޭހަވި މީހުންގެ އަދަދުވަނީ 17،712 އަށް އަރާފައެވެ.\nއެކްޓިވް ކޭސަސްގެ އަދަދު މިހާރުވަނީ 2،664 ގައެވެ. މީގެތެރެއިން 180 މީހަކަށް ހޮސްޕިޓަލްތަކުގައި އެޑްމިޓްކޮށްގެން ފަރުވާދެމުން ގެންދާ ކަމަށް އެޗްޕީއޭއިން ބުނެފައި ވެއެވެ.\nއެޗްޕީއޭއިން ބުނީ ކޮވިޑް ބައްޔަށް ވެކްސިން ދިނުމަށް ހިންގާ ޕްރޮގްރާމްގެ ތެރެއިން މާލެ ސަރަހައްދުން 3،568 މީހަކަށް އަދި އަތޮޅުތެރެއިން 4،144 މީހަކަށް ވެކްސިން ދީފައިވާ ކަމަށެވެ.\nމިއާއެކު، ރާއްޖެއިން މިހާތަނަށް ކޮވިޑް ވެކްސިން ދިން މީޙުންގެ އަދަދުވަނީ 137،124 އަރާފައެވެ. އެއީ، މާލެ ސަރަހައްދުން ވެކްސިންދިން 84،891 މީހުންނާއި، އަތޮޅުތެރެއިން ވެކްސިންދިން 52،233 މީހުންނެވެ.


SunOnline: Veirkamah vaadha kuran Harris ge sharuthu hama nuvaa kamah bunaa vaahakathakah Trump hiyvvarudhevvaifi\nވެރިކަމަށް ވާދަ ކުރަން ހެރިސްގެ ޝަރުތު ހަމަ ނުވާ ކަމަށް ބުނާ ވާހަކަތަކަށް ޓްރަމްޕް ހިތްވަރުދެއްވައިފި\nރުގިއްޔާ މުހައްމަދު މޫސާ 16 Aug 2020, 08:00\nއެމެރިކާގެ ކުރީގެ ނައިބު ރައީސް ޖޯ ބައިޑެން ވަނީ އޭނާގެ ރަނިން މޭޓަކަށް ކަމަލާ ހެރިސް ހިޔާރު ކުރައްވާފަ -- ފޮޓޯ: ރޮއިޓާސް\nވޮޝިންޓަން (އޮގަސްޓު 16): އެމެރިކާގެ ވެރިކަމަށް ވާދަ ކުރައްވަން ސެނެޓަރު ކަމަލާ ހެރިސްގެ ޝަރުތު ހަމަ ނުވާ ކަމަށް ބުނެ ދެކެވޭ ދޮގު ވާހަކައަކަށް އެގައުމުގެ ރައީސް ޑޮނަލްޑް ޓްރަމްޕް ހިތްވަރުދެއްވައިފި އެވެ.\nޓްރަމްޕް އެ ވާހަކަތަކަށް އަލިއަޅުއްވާލެއްވީ، ހެރިސްގެ މަންމަ އާއި ބައްޕައަކީ އެމެރިކާއަށް ހިޖުރަ ކުރި މީހުން ކަމުން ހެރިސްއަކީ އެގައުމުގެ ރައްޔިތަކަށް ވުމާ މެދު ސުވާލު އުފެދޭ ކަމަށް ބުނެ ނިއުސްވީކް މެގަޒިންގައި ޝާއިއު ކުރި ލިޔުމަކާ ގުޅިގެންނެވެ. އެއީ ވެރިކަން ކުރާ ރިޕަބްލިކަން ޕާޓީއަށް ނިސްބަތްވާ ލޯ ޕްރޮފެސަރެއް ކަމަށްވާ ޖޯން އީސްޓްމަން އޭނާގެ އަމިއްލަ ހިޔާލު ފާޅު ކުރައްވާ ލިޔުއްވި ލިޔުމެކެވެ.\nއެ ލިޔުމާ ބެހޭ ގޮތުން ވާހަކަ ދައްކަވަމުން ޓްރަމްޕް ވަނީ އޭގައި ވަނީ ހަގީގަތެއްކަން އެނގި ނުލައްވާ ކަމަށް ވިދާޅުވެފަ އެވެ. ނަމަވެސް އީސްޓްމަން އަކީ ވަރަށް ހުނަރުވެރި ވަކީލެއް ކަމަށް ވިދާޅުވެ އޭނާއަށް ތައުރީފު ކުރައްވައިފަ އެވެ.\n"އަޅުގަނޑު އަޑު އެހިން [ހެރިސްގެ] ޝަރުތު ހަމަ ނުވާ ކަމަށް. އެއީ ވަރަށް މޮޅު އަދި ހުނަރުވެރި ވަކީލަކު ލިޔުއްވި ލިޔުމެއް. އަޅުގަނޑަކަށް ނޭނގެ އެއީ ތެދެއް ކަމެއް. އަޅުގަނޑަށް ހީވަނީ [ހެރިސް] ނައިބު ރައީސް ކަމަށް ވާދަ ކުރަން ހިޔާރު ކުރުމުގެ ކުރިން ޑިމޮކްރެޓިކް ޕާޓީން އެކަން ބަލާނެ ހެން. ނަމަވެސް މިއީ ވަރަށް ސީރިއަސް ކަމެއް، އެމީހުން އެބުނަނީ ހެރިސް މިގައުމަށް އުފަން ނުވާތީ އޭނާގެ ޝަރުތު ހަމަނުވާ ކަމަށް،" ވައިޓް ހައުސްގައި އޮތް ނޫސްވެރިންގެ ބައްދަލުވުމެއްގައި ޓްރަމްޕް ވިދާޅުވި އެވެ.\nޓްރަމްޕަށް ތާއިދު ކުރާ މީހުންގެ މެދުގައި ފުރަތަމަ ފެތުރެމުން އައި އެ ވާހަކަ ގައުމުގެ ރައީސް ޕްރޮމޯޓު ކުރެއްވުމުން އޭނާއަށް ގިނަ ބަޔެއްގެ ފާޑު ކިޔުން ވަނީ އަމާޒުވެފަ އެވެ. އަދި ގާނޫނީ މާހިރުން ވަނީ ހެރިސްގެ މަންމަ އާއި ބައްޕައަކީ އެހެން ގައުމުތަކުން އެގައުމަށް ދިޔަ މީހުން ކަމަށްވީ ނަމަވެސް ހެރިސް އުފަންވީ އެމެރިކާއަށްކަން ފާހަގަކޮށްފަ އެވެ. އެހެންކަމުން އެގައުމުގެ ގާނޫނު އަސާސީގައިވާ ގޮތުގެ މަތިން ހެރިސް ވާނީ އެގައުމުގެ ރައްޔިތަކަށް ކަމަށް ބުނެފަ އެވެ.\nމީގެ އިތުރުން، ހެރިސްގެ ރަށްވެހިކަމާ މެދު ސުވާލު އުފެއްދުން ގުޅިފައި ވަނީ ނަސްލީ އިމްތިޔާޒުތަކާ ކަމަށާއި އެއީ ދޮން ނަސްލު ނޫން އެހެން ނަސްލުތަކުގެ ކެންޑިޑޭޓުންނާ ބެހޭ ގޮތުން އަބަދު ވެސް ދައްކާ ވާހަކަތަކެއް ކަމަށް އެމެރިކާގެ ލޮޔޯލާ ލޯ ސްކޫލުގެ ޕްރޮފެސަރު ޖެސިކާ ލެވިންސަން ވިދާޅުވި އެވެ.\nމީގެ ކުރިން ޓްރަމްޕް ވަނީ އެމެރިކާގެ ކުރީގެ ރައީސް ބަރަކް އޮބާމާ އުފަންވެވަޑައިގެންނެވީ ކެންޔާއަށް ކަމަށް ބުނާ ވާހަކަތަކަށް ތާއިދު ކުރައްވައިފަ އެވެ. އަދި އޮބާމާ އުފަންވެވަޑައިގެންނެވީ ހަވާއީއަށްކަން ސާބިތުކޮށްދޭ އުފަންދުވަހުގެ ސެޓްފިކެޓު އާއްމު ކުރުމުން، އެއީ އޮޅުވާލުމެއް ކަމަށް ވިދާޅުވެފަ އެވެ. ނަމަވެސް 2016 ވަނަ އަހަރު ރިޕަބްލިކަން ޕާޓީގެ ރިޔާސީ ޓިކެޓު ކާމިޔާބު ކުރެއްވި ފަހުން ޓްރަމްޕް ވަނީ އޮބާމާއަކީ އެމެރިކާގެ ރައްޔިތެއްކަން މިހާރު ގަބޫލު ކުރައްވާ ކަމަށް ވިދާޅުވެފަ އެވެ.\nރާއްޖެ ދަތުރު ނުކުރުމަށް އެމެރިކާއިން އިލްތިމާސްކޮށްފި\nވެކްސިންގެ ޕޭޓެންޓު ވެއިވް ކުރަން އެމެރިކާ ތާއިދުކޮށްފި


Civil Service vazeefaa ah edhey iru kushuge record saafukuraagothah badhalugenesfi | Jazeera\tސިވިލް ސަރވިސް ވަޒީފާއަށް އެދޭއިރު ކުށުގެ ރެކޯޑް ސާފުކުރާގޮތަށް ބަދަލުގެނެސްފި - Jazeera\nސިވިލް ސަރވިސް ވަޒީފާއަށް އެދޭއިރު ކުށުގެ ރެކޯޑް ސާފުކުރާގޮތަށް ބަދަލުގެނެސްފި\nމުޙައްމަދު އަފްޒަލް January 12, 2021 381 views0\nސިވިލް ސަރވިސްގެ ވަޒީފާއަށް އެދޭއިރު ކުށުގެ ރެކޯޑް ސާފުކުރުމަށް އަމަލުކުރާގޮތަށް ބަދަލުގެނެސްފައިވާ ކަމަށް ސިވިލް ސަރވިސް ކޮމިޝަނުން ބުނެފިއެވެ.\nއެ ކޮމިޝަނުން ބުނެފައިވާ ގޮތުގައި، ކުރިން ކުށުގެ ރެކޯޑް ސާފުކުރުމަށް ހަމަޖެހިފައިވަނީ "ސިވިލް ސަރވިސްގެ ވަޒީފާއަށް ވަންނަން އެދޭ މީހުންގެ ކުށުގެ ރެކޯޑު ބަލާ ފޯމު"އިން ކަމުގައި ވީ ނަމަވެސް، މިހާރު އެ އުސޫލުވަނީ ބަދަލުކޮށްފައެވެ.\nއެގޮތުން، ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝާން (ޑީޖޭއޭ) އިން މި މަހުގެ4ވަނަ ދުވަހު ނެރެފައިވާ ސަރކިއުލަރ އާ އެއްގޮތްވާ ގޮތުގެ މަތިން، ޝަރުއީ ދާއިރާގެ ކުށުގެ ރެކޯޑު ސާފުކުރުމަށް ދެން ބޭނުންކުރަންވާނީ ޑީޖޭއޭ އިން އާންމުކޮށްފައިވާ ފޯމެވެ.\nއެހެންނަމަވެސް، ޝަރުއީ ދާއިރާ ފިޔަވައި އެހެނިހެން އިދާރާތަކުން ކުށުގެ ރެކޯޑު ސާފުކުރުމުގައި އަދިވެސް "ސިވިލް ސަރވިސްގެ ވަޒީފާއަށް ވަންނަން އެދޭ މީހުންގެ ކުށުގެ ރެކޯޑު ބަލާ ފޯމު" ބޭނުންކުރެވިދާނެކަމަށް ސިވިލް ސަރވިސް ކޮމިޝަނުން ވަނީ ބުނެފައެވެ. މި ފޯމުގެ ބަދަލުގައި ކުށުގެ ރެކޯޑު ސާފުކުރަންޖެހޭ އިދާރާތަކުން ކުށެއްނެތްކަމަށް ދޫކޮށްފައިވާ ލިޔުންވެސް ހުށަހެޅިދާނެއެވެ.